text:
༢༠༠༨ ལོ་ཟླ་༤ པའི་ཚེས་༣ ལ་ ཁམས་སྟོང་སྐོར་དུ་ཞི་རྒོལ་བྱེད་མཁན་རྒྱལ་གཅེས་དཔའ་བོ་དཔའ་མོ་༡༤་ཀྱི་ཚེ་སྲོག་ཤོར་བ་རྣམས་ཀྱི་སྐུ་པར་དང་བཚན་གཞུང། ༡༽བྱུ་རུ་མདའ་གྲོང་ནས་ཡིན་པ་སྟོང་སྐོར་དགོན་གྱི་དགེ་སྐོས་ཚེ་དབང་རིག་འཛིན། ༢༽མཁའ་སྲུང་གྲོང་ནས་ཡིན་པ་གྲྭ་དཀོན་མཆོག་ཤེས་རབ། ༣༽རྦ་ལ་མདའ་གྲོང་ནས་ཡིན་པ་གྲྭ་ལྷུན་གོ། ༤༽རྦ་མདའ་གྲོང་ནས་ཡིན་གྲྭ་ཚེ་རིང་སྐལ་ལྡན། ༥༽ཙེ་ར་གྲོང་ནས་ཡིན་པའི་སྟོང་སྐོར་དགོན་གྱི་དབུ་ཟུར་ཐུབ་བསྟན་བཟང་ལྡན། ༦༽ཉ་ཁྲི་གྲོང་ནས་ཡིན་པ་གྲྭ་བློ་བཟང་རིན་ཆེན། ༧༽བསོྭ་ཐོག་མདའ་གྲོང་ནས་ཡིན་པའི་གྲྭ་ཆོས་འཛིན། ༨༽བསོ་ཐོག་མ
དའ་གྲོང་ནས་ཡིན་པའི་མི་སྐྱ་བུ་བུ་བདེ་ལེགས། ༩༽མཁར་སྲུང་གྲོང་ནས་ཡིན་པ་མི་སྐྱ་ཚེ་རིང་དོན་འགྲུབ། ༡༠༽འབྲུ་ཡག་གྲོང་ནས་ཡིན་པ་མི་སྐྱ་ཚེ་རིང་དོན་འགྲུབ། ༡༡༽ཀུག་ར་གྲོང་ནས་ཡིན་པ་འབྲུག་ལོ། ༡༢༽ཙེ་ངོས་གྲོང་ནས་ཡིན་པའི་ཚེ་དབྱངས་སྐྱིད། ༡༣༽ཉ་ཁྲི་གྲོང་ནས་ཡིན་པ་མི་སྐྱ་བསོད་ནམས་ཚུལ་ཁྲིམས། ༡༤༽རྨོག་རན་གྲོང་ནས་ཡིན་པའི་ཀུན་བཟང་ཆོས་སྒྲོན་བཅས་ཁྱོན་མི་གྲངས་ ༡༤༽འདས་གྲོངས་སུ་ཕྱིན་འདུག་ སྐབས་དེར་རྨས་སྐྱོན་ཕོག་པ་མི་གྲངས་ ༨༣ ཡོད
སྟོང་སྐོར་དང་སྟོང་འཁོར་གཉིས་ནི་མིང་གཅིག་ཡིན།
སྟོང་སྐོར་དགོན་གྱི་གྲྭ་རྡོ་རྗེ་རིན་ཆེན་བཙན་བྱོལ་དུ་ཕེབས་པ།
རྒྱལ་སྤྱིའི་བོད་ཀྱི་ཆ་འཕྲིན་དྲ་བས་སྤྱི་ལོ་༢༠༠༩ཟླ་༡༡ཚེས་༢༨ཉིན་སྤེལ།གུས་པ་སྟོང་སྐོར་དགོན་གྱི་གྲྭ་རྡོ་རྗེ་རིན་ཆེན་ནི། དཀར་མཛེས་རྫོང་སྟོང་འཁོར་ཆུས་བསོ་ཐོག་མདའ་ཤང༌། རྩེ་ར་གྲོང་ཚོ་ནས་ཕ་དོན་འགྲུབ་དཔལ་ལྡན་དང༌། མ་འཇམ་དབྱངས་ལྷ་མོ་གཉིས་སུ་ཕྱི་ལོ་ ༡༩༩༡ ཟླ་ ༡༡ ཚེས་ ༡༥ ཉིན་སྐྱེས་ཤིང༌། ད་སྐབས་རང་ལོ་༡༨མ་ཟིན་རྩམ་ཞིག་ཡིན། སྤྱི་ལོ་ ༢༠༠༨ ཟླ་ ༤ ཚེས་ ༣ དང་བོད་ཟླ་ ༢ ཚེས་ ༢༧ ཉིན་གྱི་ཕྱི་དྲོ་སྟོང་སྐོར་དགོན་གྱི་དགེ་འདུན་པའི་སྣེ་ཁྲིད་དེ་ས་གནས་རྒྱ་གཞུང་ཚན་པའི་ལས་ཁུངས་ཀྱི་སྒོ་འགྲམ་དུ་སེར་སྐྱ་མི་མང་ ༧༠༠ ལྷག་མཉམ་འཛོམས་ཀྱིས་ཞི་བའི་ངོ་རྒོལ་བྱེད་སྐབས། ཕྲན་ཡང་མཉམ་ཞུགས་ཀྱིས་༼རྒྱལ་བ་བསྟན་འཛིན་རྒྱ་མཚོ་སྐུ་ཚེ་ཁྲི་ལོར་བརྟན་པར་ཤོག་བོད་རང་བཙན་གཙང་མ་ཡིན། བོད་ཀྱི་བདག་པོ་བོད་མི་ཡིན། ༧རྒྱལ་བ་བསྟན་འཛིན་རྒྱ་མཚོ་རང་ཡུལ་གངས་ཅན་ཞིང་དུ་མྱུར་དུ་བཞུགས་གདན་འཇགས་དགོས། དགེ་བཤེས་ལགས་གཙོས་པའི་ཆབ་སྲིད་བཙོན་པ་རྣམས་མྱུར་དུ་གློད་བཀྲོལ་གཏོང་དགོས།༽ཞེས་སོགས་ཀྱི་འབོད་ཚིག་སྒྲོག་བཞིན་ངོ་རྒོལ་ཤུགས་ཆེར་བྱེད་སྐབས། རྒྱ་དམར་དྲག་ཆས་ཉེན་རྟོག་པ་དང་དམག་མིས་དྲག་གཉོན་གྱི་གང་བྱུང་གིས་མེ་མདའ་སྦག་སྦག་སོགས་མི་ལ་ཁ་གཏད་དེ་བརྒྱབ་རྐྱེན་ཞི་རྒོལ་བ་སེར་སྐྱ་མི་གྲངས་ ༡༤ ཙམ་རྐྱེན་འདས་སུ་བཏང་བ་དང༌། མི་གྲངས་ ༨༣ ཙམ་ལ་མེ་མདའ་འོག་རྨས་སྐྱོན་ཕོག་པ། ཞི་རྒོལ་སྐབས་ས་གནས་དེར་འཛིན་བཟུང་བྱས་པའམ་གནོད་དོན་དེའི་རྐྱེན་གྱིས་རིམ་པའི་འཛིན་བཟུང་བྱས་པ་མི་གྲངས་ ༡༢ ཙམ་བཙན་ཁྲིད་ཀྱིས་མི་སྤྱོད་ལས་འདས་པའི་རྡུང་རྡེག་འོག་ལོ་འཁོར་གཅིག་ཙམ་གྱི་རིང་བཙོན་དུ་བཀག་ཉར་བྱས་པའམ། དུས་བཀག་བཙོན་འཇུག་གིས་ཁྲིམས་ཐག་བཅད་དེ་མུ་མཐུད་བཙོན་དུ་བཀག་ཉར་བྱ་མུས་ཡིན་པ་སོགས་མདོ་དབུས་ཁམས་གསུམ་གྱི་ཡུལ་ལུང་གཞན་དང་གཙིག་མཚུངས་ཡིན།
སྟོང་སྐོར་ཁུལ་གཅིག་པོར་དམར་གཞུང་ནས་བཙན་གནོན་ཇི་ལྟར་བྱས་དང་བྱེད་མུལ་ཡིན་པའི་སྐོར་རབ་ཙམ་ཞུས་ན།
ཕྱི་ལོ་ ༢༠༠༨ ལོའི་ ༣༠ དུས་དྲན་ནས་བཟུང་མདོ་དབུས་ཁམས་གསུམ་གང་ས་ནས་རྒྱ་དམར་གཞུང་གི་སྲིད་བྱུས་ལ་མི་འདོད་རྣམ་འགྱུར་བསྟན་པ་དང༌། ཞི་བའི་རྔམ་སྟོན་ཁྲོམ་སྐོར་བྱས་པ་ནས་བཟུང་སྟོང་སྐོར་ཁྱོན་ཡོངས་དང༌། ལྷག་པར་དུ་སྟོང་སྐོར་དགོན་པ་ལ་དམག་དཔུང་ཤུགས་ཆེར་མངགས་གཏོང་བྱས་ཏེ་དགོན་པའི་ཕ་རོལ་བུད་ཐོག་ཐང་ཞིང་ཁའི་ནང་དགོན་པ་དང༌། ཡུལ་མི་སོགས་ལ་སྡིག་སྐུལ་གྱིས་དམག་རྩལ་སྦྱོང་བ་དང་གནམ་ལ་མེ་མདའ་གྲངས་མེད་འཕེན་པ། ལྷག་པར་དུ་གཡུལ་འགྱེད་པ་ལྟ་བུའི་གྲ་སྒྲིག་གིས་དགོན་པའི་དགེ་འདུན་པ་ཚོ་སྡོད་བཟོད་མི་བདེ་བ་བཟོས་པ་མ་ཚད། དམག་མི་དེ་དག་ལ་ཁྱིམ་ཚང་རེ་ནས་འཕྲལ་དུ་ཤིང་རྒྱ་མ་བརྒྱ་རེ་འབུལ་དགོས་པའི་བཙན་བཀའ་བཏང་ཀྱང་མི་ཚང་རེ་གཉིས་ལས་སྤྲད་མཁན་བྱུང་མི་འདུག དེ་རྗེས་ཕྱི་ཟླ་ ༤ ཚེས་ ༡ དང་ཚེས་ ༢ བཅས་སུ་རྒྱ་གཞུང་གི་ལས་བྱེད་འགའ་ཤས་དགོན་པའི་དབུ་འཛིན་རྩར་སླེབས་ནས། དགོན་པ་ནས་རྒྱལ་གཅེས་ཆོས་གཅེས་ཟེར་བའི་ལས་འགུལ་ལ་རྒྱབ་སྐྱོར་དང༌། ༧གོང་ས་༧སྐྱབས་མགོན་ཆེན་པོ་མཆོག་ལ་མཚན་སྨད་ཞུ་དགོས་པ། མི་རིགས་ཁ་བྲལ་རིང་ལུགས་པ་ཚོར་ལ་ངོ་རྒོལ་བྱེད་དགོས་པ་སོགས་ཀྱི་ནང་དོན་འཁོད་པའི་ཡིག་ཆའི་སྟེང་ས་རྟགས་འགོད་དགོས་ཚུལ་བཤད་འདུག་ཀྱང༌། བཙན་བཀའ་ལ་དང་ལེན་མ་བྱས་པ་དང༌། ལྷག་པར་༧སྐྱབས་མགོན་རྒྱལ་བའི་དབང་པོ་མཆོག ངེད་ཅག་བོད་མི་རྣམས་ཀྱི་འདི་ཕྱི་གཉིས་ཀྱི་སྐྱབས་མགོན་ཡིན་པས་དུས་ནམ་ཡང་མཚན་སྨད་ཞུ་ཐུབ་པ་མི་འདུག དེ་ལས་སྟོང་སྐོར་ཁུལ་གྱི་སེར་སྐྱ་མི་མང་རྣམས་ཀྱིས་སྲིད་གཞུང་ལ་ངོ་ལོག་ཤུགས་ཆེར་མི་ཡོང་བའི་འབད་བརྩོན་གང་ཐུབ་བྱེད་རྒྱུ་ཡིན་ཞེས་གསུངས་པར། རྒྱ་དཔོན་དེས་ཁྲོ་ཉམས་ཀྱིས་ཁྱོད་ཚོ་ཡར་ལངས་དགོས་ཀྱི་ཡོད། ང་ཚོ་ལ་ཁ་གཏད་དགོས་ཀྱི་ཡོད། ཁྱོད་སྟོང་སྐོར་བ་ཚོར་ཁ་ཤས་བསད་ན་མ་གཏོགས་གླགས་འཁེལ་གྱི་མ་རེད། ཅེས་སོགས་བཤད་དེ་སྐབས་དེར་ཅི་བྱ་གཏོལ་མེད་ཀྱིས་ཕྱིར་ལོག་བྱས་ཡོད་འདུག ཉིན་དེའི་ཕྱི་དྲོར་དགོན་ པ་དང་དགོན་པའི་ཉེ་འགྲམ་བཅས་ནས་ཕྱི་ཕྱོགས་སུ་གནས་ཚུལ་མཁོ་སྤྲོད་བྱ་མི་ཐུབ་པ་བཟོས་ཏེ་ནང་གི་ཁ་པར་དང༌། ལག་ཁྱེར་ཁ་ར་སོགས་ལ་དམ་བསྒྲགས་ཀྱིས་ཟླ་བ་གཉིས་ཙམ་གྱི་རིང་བེད་སྤྱོད་མེད་པ་བཟོས་སོང༌། ཚེས་༣ཉིན་གྱི་ཞོགས་པ་ཆུ་ཚོད་༤ཙམ་ནས་སྟོང་སྐོར་དགོན་དུ་སྔར་ལས་ལྷག་པའི་དྲག་ཆས་དམག་མི་དང་ཉེན་རྟོག་པ་སོགས་རླངས་འཁོར་ཆེ་ཆུང་ཁྱོན་བསྡོམས་༩༨ཙམ་ནང་དམག་མི་ཚོད་རྩིས་བྱས་ན། ༤༠༠༠ ཙམ་འབྱོར་ཏེ་དགོན་པའི་རྒྱབ་རི་དང་མདུན་རི་སོགས་ཕྱོགས་བཞི་མཚམས་བརྒྱད་མཐའ་སྐོར་གྱིས་མེའི་ཁ་དགོན་པར་གཏད་ནས་འཇོག་པ་དང༌། རྒྱང་གྲགས་ནས་མི་སུ་ཡིན་རུང་ཕྱིར་ཐོན་ན་མེ་མདའ་རྒྱག་རྐྱང་ཡིན་ཟེར་སྐད་འབོད་ཤུགས་ཆེར་རྒྱག་གིན་འདུག ཆུ་ཚོད་ ༨ ཙམ་ནས་འགོ་འཛུགས་ཀྱིས་དྲག་ཆས་དམག་མི་ལྔ་དྲུག་རེའི་ལག་ཏུ་མེ་མདའ་དང་གློག་རྒྱུགས་སོགས་ཐོགས་ཏེ་གྲྭ་ཤག་རེ་རེ་བཞིན་བཙན་འཛུལ་ཀྱིས། ༧གོང་ས་སྐྱབས་མགོན་ཆེན་པོ་མཆོག་དང༌། སྟོང་སྐོར་ཞབས་དྲུང་རིན་པོ་ཆེ་གཉིས་ཀྱི་སྐུ་པར་ཡོད་ཚད་ས་ལ་རྡབ་ནས་རྡོག་རྫིས་གཏང་བ་སོགས་བྱེད་སྐབས། རྣམ་འགྱུར་ཡག་པོ་ཡོད་མེད་ལ་བསྙད་འདོགས་བྱས་ཏེ་དགེ་འདུན་པ་མང་པོ་ཞིག་ལ་རྡུང་རྡེག་ཚབས་ཆེན་བཏང་འདུག་པ་དང༌། དགུང་ལོ་ ༧༤ ལ་སོན་པའི་སྟོང་སྐོར་དགོན་པའི་དགེ་བཤེས་ཚུལ་ཁྲིམས་བསྟན་འཛིན་མཆོག་དང༌། མི་སྐྱ་ཚུལ་ཁྲིམས་ཕུན་ཚོགས་གཉིས་འཛིན་བཟུང་གིས་བཙན་ཁྲིད་བྱས་སོང༌། མི་སྐྱ་ཚུལ་ཁྲིམས་ཕུན་ཚོགས་འཛིན་བཟུང་བྱ་དོན་ནི། ཁོང་དགོན་པའི་ཉེ་འགྲམ་དུ་ཡོད་པའི་བསྭོ་ཐོག་མདའ་གྲོང་ཚོ་ནས་ཡིན་ཞིང༌། ཁོང་གི་གྲོང་རོགས་སྐལ་པོའི་ཁྱིམ་དུ་ཉེན་རྟོག་པས་བསྔོག་བཤེར་བྱེད་སྐབས། སྐལ་པོ་ཡིས་བཀག་འགོག་བྱས་རྐྱེན་ཉེས་རྡུང་གིས་ཟླ་བ་གཉིས་ཙམ་གྱི་རིང་སྨན་ཁང་དུ་བསྡད་དགོས་བྱུང་འདུག་ལ། ཚུལ་ཁྲིམས་ཕུན་ཚོགས་ཁོང་སྐབས་དེར་ཉེ་འགྲམ་དུ་ཡོད་པའི་རྐྱེན་གྱིས་འཛིན་བཟུང་གིས་བཙན་ཁྲིད་བྱས་པ་ཞིག་རེད་འདུག དགོན་པའི་འདུ་ཁང་སོགས་སུ་བསྔོག་བཤེར་གྱིས་འདུ་ཁང་ནང་དུ་ཡོད་པའི་སྟོང་སྐོར་ཞབས་དྲུང་རིམ་བྱོན་གྱི་ཞལ་ཐང་ཆེན་མོའི་གཡས་གཡོན་གཉིས་སུ། ༧གོང་ས་མཆོག་དང༌། པཎ་ཆེན་རིན་པོ་རྣམ་གཉིས་ཡོད་པ་དེ་བཙན་འཕྲོག་བྱས་པ་དང༌། ཞལ་ཐང་དེ་ནས་འགྲ་བཤུས་བྱས་པ་གྲྭ་ཤག་ཁག་ཏུ་ཡོད་པ་སོགས་ཁྱོན་བསྡོམས་རྩྭ་རས་ ༢༢ ཙམ་བཙན་ཤེད་ཀྱིས་འཕྲོགས་བཅོམ་བྱས་ཏེ་ཉེ་འཁོར་དུ་ཡོད་པའི་སློབ་གྲྭའི་དགེ་རྒན་སོགས་ལ་དབོར་འདྲེན་བྱས་བཅུག་པ་དང༌། དགོན་པའི་ཕ་རོལ་གྱི་བུད་ཐོག་ཐང་ཟེར་བའི་ཞིང་ཁའི་ནང་དུ་མེར་བསྲེགས་བཏང་སྟེ། སྐབས་དེར་གནམ་གཤིས་གྲང་མོ་ཡོད་སྟབས་དམག་མི་རྣམས་ཀྱིས་ལག་པ་བསྲོ་སར་བྱས་ཡོད་འདུག མ་ཚད་དམག་མི་རྣམས་ཀྱིས་སོ་སོའི་གཏམ་གོས་དང་གོ་གནས་སོགས་ཀྱི་ཆེད་དགོན་པ་ནས་འཕྲོག་བཅོམ་བྱས་པའི་༧གོང་ས་སྐྱབས་མགོན་ཆེན་པོ་མཆོག་དང༌། སྟོང་སྐོར་ཞབས་དྲུང་རིན་པོ་ཆེ་རྣམ་གཉིས་ཀྱི་སྐུ་པར་སོགས་རྡོག་བརྫིས་བཏང་སྟེ། གློག་བརྙན་པར་ལེན་བྱས་པ་དང༌། པར་རྒྱག་པ་སོགས་བོད་མི་རྩམ་གཟན་ཡོད་དོ་ཅོག་གིས་བཟོད་ཐབས་བྲལ་བའི་བརྙས་བཅོས་བཏང་ནའང༌། དྲག་ཆས་ཉེན་རྟོག་པ་དང་དམག་མིས་དམ་བསྒྲགས་ཤུགས་ཆེར་བྱེད་བཞིན་ཡོད་སྟབས་སྐབས་དེར་ཅི་བྱ་གཏོལ་མེད་ཆགས། དེ་རྗེས་གྲྭ་ཤགྷ་སོགས་གང་སར་བསྔོག་བཤེར་ཚར་ནས་ཉིན་རྒྱབ་ཆུ་ཚོད་ ༤ ཡས་མས་ཤིག་ལ་དགོན་པ་ནས་མཁར་རྔ་བརྡུང་སོང་བ་དང༌། འཕྲལ་དུ་དགེ་འདུན་པ་ཡོངས་རྫོགས་ཆོས་རྭ་ལ་འདུ་འཛོམས་བྱུང་ཐོག་དགོན་པའི་དབུ་འཛིན་ནས་ཕྱི་ཟླ་ ༤ ཚེས་ ༡ དང་ ༢ བཅས་སུ་རྒྱ་མིའི་ལས་བྱེད་འགའ་དགོན་པའི་བདག་གཉེར་ཁང་དུ་སླེབས་སྟངས་སོགས་གསུངས་པ་དང་སྦྲགས། ཁྱེད་རང་རྣམས་ཀྱི་གང་འདྲ་བྱེད་དགོས་མིན་རང་སོ་སོས་བསམ་བློ་གཏོང་དགོས་ལུགས་གསུང་བྱུང༌། སྐབས་དེར་དགེ་འདུན་པའི་ཁོངས་ནས་གྲྭ་འགའ་རེ་ཡར་ལངས་ཏེ། དམར་གཞུང་ནས་ང་ཚོ་རང་ས་བསྡོད་མི་བཅུག་པར་བཙན་ཤེད་འདི་འདྲ་བྱས་ན། ད་ནི་རང་སྲོག་འདོར་དགོས་བྱུང་ཡང་འགྱོད་པ་མེད་ཅེས་གསུང་པ་བཞིན། དགེ་འདུན་ཡོངས་ཀྱིས་མགྲིན་གཅིག་དབྱངས་གཅིག་གིས་མང་ཆེ་བ་ངུ་ངག་གི་ཆོས་རྭ་མ་ཚོགས་པར། དགོན་པའི་ཕ་རོལ་བུད་ཐོག་ཐང་དུ་ཡོད་པའི་རྒྱ་མིའི་ལས་ཁུངས་ཀྱི་སྒོ་འགྲམ་དུ། ༧གོང་ས་མཆོག་སྐུ་ཚེ་ཁྲི་ལོར་བརྟན་པར་ཤོག དགེ་བཤེས་ལགས་གཙོས་པའི་ཆབ་སྲིད་བཙོན་པ་རྣམས་གློད་བཀྲོལ་གཏོང་དགོས། ཞེས་སོགས་འབོད་ཚིག་སྒྲོ་བཞིན་ཕྱིན་སྐབས། རྒྱ་མིའི་ལས་བྱེད་པ་ཞིག་གིས་ཁྱོད་རང་ཚོ་ཕར་ལོག་ན་དགེ་བཤེས་ཁོང་གཉིས་ལ་སྐད་ཆ་ཁ་ཤས་འདྲི་ནས་གློག་བཀྲོལ་གཏང་ཆོག ཅེས་བཤད་ཀྱི་འདུག་ཀྱང་དགོན་པར་ཕྱིར་ལོག་མ་བྱས་པར་ས་གནས་དེར་ནས་ཚུར་དོགས་ཙམ་ཡོང་སྟེ། ཟམ་པའི་འགྲམ་ལ་བསྡད་ནས་ཞི་རྒོལ་གྱི་འབོད་ཚིག་འདྲ་མིན་སྒྲོག་བཞིན་ཆུ་ཚོད་ ༨ ཡས་མས་བར་བསྡད་ནའང༌། དགེ་བཤེས་ལགས་ཁོང་གཉིས་གློག་བཀྲོལ་མ་བཏང་སྟབས། སླར་ཡང་རྒྱ་གཞུང་ལས་ཁུངས་ཀྱི་སྒོ་འགྲམ་དུ་ངོ་རྒོལ་བྱེད་མཁན་ཕྱིན་པ་ཡིན། སྐབས་དེར་དྲག་ཆས་ཉེན་རྟོག་པ་དང་དམག་མིས་ཞི་རྒོལ་བ་རྣམས་ཀྱི་ཕྱོགས་སུ་གསུམ་ནས་མཐའ་སྐོར་ཏེ་མེ་མདའ་སྦག་སྦག་སོགས་མི་ལ་ཁ་གཏད་ནས་རྒྱག་སོང་བ་དང༌། མདུན་གྲལ་གྱི་མི་ཁ་ཤས་ལ་མེ་མདའི་མདེའུ་ཐེབས་ཏེ་ས་ལ་རིལ་པ་མཐོང་བ་ཙམ་ལས་སྐབས་དེར་ས་རུབ་པ་ཡིན་ཙང་མི་དེ་དག་སུ་ཡིན་མིན་གསལ་པོ་མ་བྱུང༌། སྐབས་དེར་ཞི་རྒོལ་བར་བར་མཚམས་མེད་པ་མེ་མདའ་སྦག་སྦག་སོགས་ཤུགས་ཆེར་རྒྱག་སྟབས། ཞི་རྒོལ་བ་རྣམས་ཁ་ཐོར་དུ་ཕྱིན་ནས་བྲོས་འགྲོ་སྐབས་རྒྱབ་ཕྱོགས་ནས་ད་དུང་མཚམས་མ་ཆད་པར་མུ་མཐུད་དེ་མེ་མདའ་རྒྱག་སྟེ། ཕྲན་གྱི་དཔུང་པ་གཡས་པའི་རྒྱབ་ཕྱོགས་ནས་མདེའུ་ཞིག་ཕོག་སྟེ་རང་དབང་མེད་པར་ས་ལ་རིལ་སོང༌། ས་ལ་རིལ་རྗེས་སུ་ཡང་མུ་མཐུད་དེ་མེ་མདའ་རྒྱག་བཞིན་ཡོད་སྟབས་ཉེ་འགྲམ་གྱི་ས་རྣམས་གནམ་ལ་གཏོར་ཏེ། ལག་པ་དང་མགོ་སོགས་སུ་སའི་གང་སོང་ལ། དེ་རྗེས་ཤུགས་རྒྱག་སྟེ་ཡར་ལངས་ནས་འགྲམ་དུ་ཡོད་པའི་ཤིང་སྡོང་ཅིག་གི་རྒྱབ་ལ་ཡིབ་ཙམ་བྱས་པ་ཡིན། སྐབས་དེར་ངའི་ཉེ་འགྲམ་དུ་ཡོད་པའི་བུད་མེད་གཅིག་ལ་མེ་མདའ་ཐེབས་ཏེ་ས་ལ་རིལ་ནས་ཁོང་གི་སྤུན་མཆེད་ཞིག་གིས་ངུ་སྐད་བརྒྱབ་པ་སོགས་མཐོང་བྱུང༌། ཁོང་ལ་རོགས་ཤིག་བཟོ་དགོས་བསམ་ནའང་ཕྲན་ལའང་མེ་མདའ་ཐེབས་རྐྱེན་རྨ་ནས་ཁྲག་ཤུགས་ཆེན་ཐོན་པ་སོགས་ལ་བརྟེན་གཟུགས་པོར་ཤུགས་མེད་པ་ཆགས་སྟབས་ཅི་བྱ་གཏོལ་མེད་ཆགས་སོང༌། མུ་མཐུད་དེར་དོགས་ཙམ་ཡིབ་ནས་སྡོད་ཀྱང་ཛ་དྲག་ཇི་ཆེར་ཕྱིན་སྟབས། ད་ནི་འདིར་སྡོད་ཀྱང་ཤི་བ་ལས་ཐབས་ཤེས་གཞན་མི་འདུག དེ་ལས་བྲོས་ཨེ་ཐུབ་བལྟ་ན་ཡག་ས་རེད་བསམ་ནས་ཆུ་ངོགས་བརྒྱུད་ཟམ་པའི་སྒང་ནས་བྲོས་བྱོལ་དུ་ཡོང་ཐུབ་ཙམ་ཞིག་བྱུང༌། རྗེས་སུ་གླེང་སློང་བྱས་ཏེ་རིམ་པར་ཤེས་རྟོགས་བྱུང་བར། ཉིན་དེའི་དགོང་མོ་རྒྱ་དམར་ནས་ཁྱོན་མི་གྲངས་ ༡༤ ཙམ་རྐྱེན་འདས་སུ་བཏང་ཡོད་ཚོད་འདུག་པ་རིམ་པར་གཤམ་དུ་འགོད་རྒྱུ། ༡༽བྱུ་རུ་མདའ་གྲོང་ནས་ཡིན་པ་སྟོང་འཁོར་དགོན་གྱི་དགེ་སྐོས་ཚེ་དབང་རིག་འཛིན། ༢༽མཁའ་སྲུང་གྲོང་ནས་ཡིན་པ་གྲྭ་དཀོན་མཆོག་ཤེས་རབ། ༣༽རྦ་ལ་མདའ་གྲོང་ནས་ཡིན་པ་གྲྭ་ལྷུན་གོ། ༤༽རྦ་མདའ་གྲོང་ནས་ཡིན་གྲྭ་ཚེ་རིང་སྐལ་ལྡན། ༥༽ཙེ་ར་གྲོང་ནས་ཡིན་པའི་ཕྲན་གྱི་ཨ་ཞང་སྟོང་འཁོར་དགོན་གྱི་དབུ་ཟུར་ཐུབ་བསྟན་བཟང་ལྡན། ༦༽ཉ་ཁྲི་གྲོང་ནས་ཡིན་པ་གྲྭ་བློ་བཟང་རིན་ཆེན། ༧༽བསོྭ་ཐོག་མདའ་གྲོང་ནས་ཡིན་པའི་གྲྭ་ཆོས་འཛིན། ༨༽བསོྭ་ཐོག་མདའ་གྲོང་ནས་ཡིན་པའི་མི་སྐྱ་བུ་བུ་བདེ་ལེགས། ༩༽མཁར་སྲུང་གྲོང་ནས་ཡིན་པ་མི་སྐྱ་ཚེ་རིང་དོན་འགྲུབ། ༡༠༽འབྲུ་ཡག་གྲོང་ནས་ཡིན་པ་མི་སྐྱ་ཚེ་རིང་དོན་འགྲུབ། ༡༡༽ཀུག་ར་གྲོང་ནས་ཡིན་པ་འབྲུག་ལོ། ༡༢༽ཙེ་ངོས་གྲོང་ནས་ཡིན་པའི་ཚེ་དབྱངས་སྐྱིད། ༡༣༽ཉ་ཁྲི་གྲོང་ནས་ཡིན་པ་མི་སྐྱ་བསོད་ནམས་ཚུལ་ཁྲིམས། ༡༤༽རྨོག་རན་གྲོང་ནས་ཡིན་པའི་ཀུན་བཟང་ཆོས་སྒྲོན་བཅས་ཁྱོན་མི་གྲངས་ ༡༤༽འདས་གྲོངས་སུ་ཕྱིན་འདུག་པ་དང༌། དེའི་ནང་ནས་ཀུན་བཟང་ཆོས་སྒྲོན་གྱི་ཕ་ཚངས་མགོན། བུ་མོ་འདས་གྲོངས་སུ་ཕྱིན་པའི་སེམས་སྡུག་གིས་སྨྱོན་པ་ལྟར་གྱུར་ནས་སྟོང་འཁོར་སྟོད་སྨད་སོགས་ས་ཕྱོགས་གང་སར་རྒྱུགས་ཏེ་མཐར་ཟླ་ཤས་རྗེས་སུ་དྲག་སྐྱེས་མ་བྱུང་བར་ཚེ་ལས་འདས་སོང༌། རྐྱེན་འདས་སུ་བཏང་བའི་ཁོང་ནས་ཕྲན་གྱི་ཤེས་གསལ་བྱུང་བ་གྲྭ་བློ་བཟང་རིན་ཆེན་ལྟར་བུ་ལ་ཆ་མཚོན་ན། ཞི་རྒོལ་སྐབས་མདུན་གྲས་སུ་ཡོད་པ་དང༌། རྒྱ་དམར་ནས་མེད་མདའ་རྒྱག་སྐབས་ཁོང་གི་ལག་གཉིས་གཡུགས་གཡུགས་བྱས་ཏེ་མེ་མདའ་རྒྱག་ན་ང་ལ་རྒྱག་རོགས། ཅེས་སྐད་འབོད་བྱས་སྐབས་ཁོང་གི་དཔྲལ་བར་མདེའུ་གཅིག་ཐེབས་ཏེ་དམར་གསོད་བཏང་ཡོད་འདུག མ་ཚད་མི་སྐྱ་བུ་བུ་བདེ་ལེགས་ལ་མེ་མདའ་ཐེབས་ཏེ། ས་ལ་རིལ་པ་ཁོང་གི་ཚ་བོས་མཐོང་སྐབས། རྒྱབ་ཏུ་འཁུར་ནས་ཚུར་དོགས་ཙམ་སླེབས་འདུག་ནའང་ལམ་ཕྱེད་ཙམ་ནས་ཚ་བོའི་སྒལ་པའི་སྟེང་དུ་ཚེ་ལས་འདས་འདུག དེ་བཞིན་ཚེ་ངོས་ཚང་གི་བུ་མོ་ཚེ་དབྱངས་སྐྱིད་ལའང་མེ་མདའ་ཐེབས་ནས་དབུགས་འགྲོ་ལ་ཉེ་སྐབས་སྤུན་མཆེད་ཞིག་གིས་སྒལ་པར་ཁུར་ནས་ཚུར་དོགས་ཙམ་སླེབས་སྐབས་འདས་གྲོངས་སུ་ཕྱིན་འདུག་པ་དང༌། ཁོ་རང་ཡར་རྒྱ་དམག་གི་ལག་ཏུ་ཐེབས་གྲབས་བྱས་རྐྱེན་ཕུང་པོ་མི་བཞག་ཐབས་མེད་བྱུང་ཡོད་འདུག གོང་གསལ་ཕྲན་གྱི་ཨ་ཞང་སྟོང་འཁོར་དགོན་གྱི་དབུ་ཟུར་ཐུབ་བསྟན་བཟང་ལྡན་ནི། ཞི་རྒོལ་དུ་ཕར་འགྲོ་སྐབས་ཕྲན་དང་མཉམ་པོ་ཡོད་ཀྱང་ཕྱིར་ལོག་མ་བྱུང་བ་དང༌། དེ་ནས་བཟུང་ད་བར་བཙོན་ཁང་སོགས་གང་སར་རྩད་ཞིབ་བྱས་རྐྱེན་རྙེད་སོན་མ་བྱུང་བ་སོགས་ལ་བརྟེན། ཡུལ་མི་སོགས་ཀུན་གྱིས་རྐྱེན་འདས་སུ་སོང་བའི་ཁོངས་རྩིས་ཏེ་འདས་པོ་རྗེས་ཀྱི་མཆོད་འབུལ་སོགས་བྱས་ཟིན། སྐབས་དེར་སྤྱིར་སྟངས་རྨས་སྐྱོན་ཕོག་པ་མི་གྲངས་ ༨༣ ཙམ་ཡོད་པ་གོ་ཐོས་བྱུང་ནའང༌། ཕྲན་གྱིས་མིག་མཐོང་ལག་སོན་བྱུང་བ་སེར་སྐྱ་མི་གྲངས་ ༡༤ ཙམ་ཡོད་པ་ནི། ༡༽བྱུ་རུ་མདའ་གྲོང་ནས་ཡིན་པའི་གྲྭ་སྐལ་འབུང་གི་གཟན་ལ་མདེའུ་ཤུལ་ཨི་ཁུང་ ༡༦ ཕུག་འདུག་པ་དང༌། ཁོང་རང་གི་མཁུར་ཚསྟོལ་མེ་མདའི་མདེའུ་གཅིག་ཕོག་པ་ལས་སྲོག་སྐྱོན་གང་ཡང་བྱུང་མི་འདུག ༢༽སྟོང་སྟོང་བྱུང་རུ་མདའ་གྲོང་ནས་ཡིན་པའི་གྲྭ་ཐུབ་བསྟན་དགེ་ལེགས་ཀྱི་རྐང་པར་མདེའུ་གཅིག་ཕོག་འདུག ༣༽སྒོ་མང་གྲོང་ནས་ཡིན་པའི་གྲྭ་ཉི་མའི་རྣ་ཅོག་ལ་མདེའུ་གཅིག་ཕོག་འདུག ༤༽ཙེ་ངོས་གྲོང་ནས་ཡིན་པའི་མི་སྐྱ་ཚེ་བརྟན་ཕུན་ཚོགས་ཀྱི་གསང་གནས་ལ་མདེའུ་ཕོག་ནས་ད་ལྟར་ཡང་རྐང་པ་ཀྱོག་ནས་འགྲོ་དགོས་ཀྱི་འདུག ༥༽ཙེ་ངོས་གྲོང་ནས་ཡིན་པའི་མི་སྐྱ་ངག་དབང་ཚེ་རིང་གི་རྐང་པ་ལ་མདེའུ་གཅིག་ཕོག་སྟེ། མདེའུ་ནང་དུ་ལྷག་སྟབས་སྨན་ཁང་དུ་འགྲོ་སྟབས་བདེ་བས། ནང་དུ་རྐང་པར་གྲིས་བཤག་ནས་མདེའུ་ཕྱིར་གཏོན་དགོས་བྱུང་བ་སོགས་ཀྱི་གནས་ཚུལ་བྱུང་འདུག ༦༽ཉ་ཁྲི་གྲོང་ནས་ཡིན་པའི་གྲྭ་མཁས་མཆོག་གི་ལག་པའི་གྲུ་མོ་ལ་མདེའུ་གཅིག་ཕོག་སྟེ་མདེའུ་མདུན་དུ་ཐོན་འདུག ༧༽འོ་ཟླ་གྲོང་ནས་ཡིན་པའི་ལུ་གུ་དགོན་གྱི་གྲྭ་པད་མ་རྒྱལ་མཚན་གྱི་ལག་པའི་གྲུ་མོའི་འགྲམ་དུ་མདེའུ་གཅིག་ཕོག་འདུག ༨༽རྨོག་རན་གྲོང་ནས་ཡིན་པའི་གྲྭ་ངག་དབང་རབ་གསལ་གྱི་རྐང་པའི་བྱིན་ཉྭ་ནས་མདེའུ་གཅིག་ཕོག་སྟེ་ངར་གདོང་ཕྱོགས་སུ་ཕུག་འདུག ༩༽ཐ་ཐོག་གྲོང་ནས་ཡིན་པའི་མི་སྐྱ་བཟང་པོའི་གཡས་གཡོན་གཉིས་ཀྱི་རྣ་ཅོག་འགྲམ་དུ་མདེའུ་གཉིས་ཐེབས་འདུག་རུང་སྲོག་ཉེན་བྱུང་མི་འདུག ༡༠༽ཙེ་ར་གྲོང་ནས་ཡིན་པའི་བཙུན་མ་ཡིན་ཏན་མཚོའི་ལག་པའི་གྲུ་མོ་མཚམས་སུ་མདེའུ་གཅིག་ཕོག་སྟེ། ད་ཆར་ལག་པའི་འཛུབ་མོ་ཁ་ཤས་ལ་བདེ་སྤྱོད་མེད་པ་བཟོ་འདུག ༡༡༽ཙེ་ངོས་གྲོང་ནས་ཡིན་པའི་སྒྲོན་མ་ཆོས་སྐྱིད་ཀྱི་དཔུང་པར་མདེའུ་གཅིག་ཐེབས་ཡོད་འདུག ༡༢༽བསྭོ་ཐོག་མདའ་གྲོང་ནས་ཡིན་པའི་མི་སྐྱ་བསྟན་གསལ་གྱི་རྐང་པར་མདེའུ་གཅིག་ཐེབས་འདུག ༡༣༽བསྭོ་ཐོག་མདའ་གྲོང་ནས་ཡིན་པའི་བུད་མེད་ཚུལ་ཁྲིམས་མཚོའི་རྐང་པའི་ཉྭ་ལ་མདེའུ་གཅིག་ཐེབས་ཏེ་མདེའུ་ངར་གདོང་ལ་ཐོན་འདུག་པ་དང༌། སྨན་བཅོས་སོགས་ཀྱི་མཐུན་རྐྱེན་མ་རག་སྟབས་མོའི་རྐང་པ་སྐྱོན་ཅན་དུ་ཆགས་ཟིནའདུག ༡༤༽ཙེ་ར་གྲོང་ནས་ཡིན་པའི་ཕྲན་རྡོ་རྗེ་རིན་ཆེན་གྱི་ཕྲག་པ་ལ་མདེའུ་གཅིག་ཕོག་སྟེ་ཤ་རྡོག་རྡོག་ཞིག་བཀོག་ཁར། སྨན་བཅོས་སོགས་ཀྱི་མཐུན་རྐྱེན་མ་རག་པ་ལོ་འཁོར་གཅིག་ཙམ་གྱི་རིང་བསམ་ཡུལ་ལས་འདས་པའི་ན་ཚ་དང་སྡུག་བསྔལ་མྱོང་དགོས་བྱུང༌། ཞི་རྒོལ་སྐབས་ས་གནས་དེར་འཛིན་བཟུང་བྱས་པའམ། གནད་དོན་དེའི་རྐྱེན་གྱིས་རིམ་པའི་འཛིན་བཟུང་བྱས་པ་ནི། ༡༽འབྲུ་ཡག་གྲོང་ནས་ཡིན་པའི་ཐུགས་རྗེ་མཚོ་དང༌། ༢༽འབྲུ་ཡག་གྲོང་ནས་ཡིན་པའི་ཚེ་རིང་སྒྲོ་དཀར། ༣༽ཀུག་ར་གྲོང་ཚོ་ནས་ཡིན་པའི་བུ་མེད་བསྟན་ལམ། ༤༽འབྲུ་ཡག་གྲོང་ཚོ་ནས་ཡིན་པའི་མི་སྐྱ་རྡོ་རྗེ་རྒྱལ་མཚན། ༥༽འབྲུ་ཡག་གྲོང་ནས་ཡིན་པའི་མི་སྐྱ་ཡོན་ཏན་ནོར་བུ། ༦༽འབྲུ་ཡག་གྲོང་ནས་ཡིན་པའི་མི་སྐྱ་བློ་བཟང་འབྱུང་གནས། ༧༽ཉ་ཁྲི་གྲོང་ནས་ཡིན་པའི་ཡོན་ཏན་ལྷུ་གྲུབ། ༨༽ཉ་ཁྲི་གྲོང་ནས་ཡིན་པའི་པདྨ་རྣམ་རྒྱལ། ༩ རྨོག་རན་གྲོང་ནས་ཡིན་པའི་ཐུབ་བསྟན་ཤེས་རབ། ༡༠ ཙེ་ར་གྲོང་ནས་ཡིན་པའི་བླ་མ་དོནའགྲུབ་བཅས་རིམ་པས་འཛིན་བཟུང་གིས་བཙོན་འཇུག་བྱས་སོང༌། གོང་གསལ་བཞིན་དགོན་པར་བསྔོགས་བཤེར་བྱེད་སྐབས་འཛིན་བཟུང་བྱས་པའི་དགེ་བཤེས་ཚུལ་ཁྲིམས་བསྟན་འཛིན་ཁོང་དཀར་མཛེས་ལ་བཙན་ཁྲིད་བྱེད་སྐབས། ཁོང་གི་གྲོང་ཚོ་རྦ་ལ་མདའ་བརྒྱུད་ནས་འགྲོ་དགོས་ཀྱི་ཡོད་སྟབས། རྦ་ལ་མདའི་གྲོང་མི་རྣམས་ལམ་ནང་ཉལ་ཏེ་ངོ་རྒོལ་ཤུགས་ཆེ་བྱས་རྐྱེན་ཐབས་ཤེས་མ་བྱུང་བར་རང་འཇགས་ཤང་གི་ལས་ཁུངས་སུ་ཕྱིར་ལོག་གིས་ཉིན་ ༡༥ ཙམ་གྱི་རིང་བཀག་ཉར་བྱས་རྗེས་གློད་བཀྲོལ་ཐོབ་འདུག་པ་དང༌། དེ་བཞིན་བསོྭ་ཐོག་མདའ་གྲོང་ནས་ཡིན་པའི་མི་སྐྱ་ཚུལ་ཁྲིམས་བསྟན་ཕུན་ཚོགས་དཀར་མཛེས་བཙོན་ཁང་དུ་ཟླ་ཤས་རིང་བཀག་ཉར་བྱས་རྗེས་གློད་བཀྲོལ་བཏང་བ་སོགས་ཀྱི་གནས་ཚུལ་བྱུང༌།
ཕྱི་ལོ་ ༢༠༠༩ ལོར་སྟོང་སྐོར་ཟླ་ཉི་གཉིས་ཀྱི་ལོ་གསར་མ་བཏང་པ་དང༌། ས་ཞིང་འདེབས་ལས་མ་བྱས་པ་སོགས་མདོ་དབུས་ཁམས་གསུམ་གྱི་དཔའ་བོ་དཔའ་མོ་རྣམས་དང༌། གདུང་སེམས་མཉམ་སྐྱེས་ཇི་ལྟར་བྱས་པའི་སྐོར་འགོད་པ༌།
ཕྱི་ལོ་ ༢༠༠༩ ཟླ་ ༢ ཚེས་ ༥ དང་བོད་ཟླ་ ༡༢ པའི་ཚེས་ ༡༡ ཡས་མས་ཤིག་ལ་སྟོང་སྐོར་ཉ་ཁྲི་ཟམ་པའི་འགྲམ་སོགས་ས་གནས་གང་སར། བོད་ཀྱི་དཔའ་བོ་དཔའ་མོ་རྣམས་ལ་གདུང་སེམས་མཉམ་བསྐྱེད་ཀྱིས་ཆེད་ད་ལོར་ལོ་གསར་མ་གཏོང་རོགས། ཅེས་སོགས་ཀྱི་ནང་དོན་འཁོད་པའི་སྦྱར་ཡིག་མང་པོ་སྦྱར་པར་བརྟེན། རྒྱ་གཞུང་ནས་དམ་བསྒྲགས་ཀྱིས། གལ་ཏེ་མི་སུས་ལོ་གསར་མ་གཏོང་ཚེ་དེ་ལ་ཉེས་ཆད་ནན་པོ་གཅོད་རྒྱུ་ཡིན་ཞེས་ཁྱབ་བསྒྲགས་བྱས་སོང་བ་དང༌། ཁྱབ་བསྒྲགས་བྱས་མིན་ལ་མ་ལྟོས་པར་ལོ་སར་གཏོང་མཁན་གཅིག་ཀྱང་བྱུང་མ་སོང༌། རྒྱ་དམར་གཞུང་ནས་བོད་མི་རྣམས་ཀྱི་ལོ་གསར་གཏོང་བཞིན་ཡོད་ཁུལ་བྱས་ཏེ། བོད་ཚེས་ ༡ ཉིན་གྱི་དགོང་མོར་རྒྱ་དམར་ཉེན་རྟོག་པ་མང་པོ་དགོན་པའི་ཕ་རོལ་གྱི་བུད་ཐོག་ཐང་ཞིང་ཁའི་དཀྱིལ་དུ་སླེབས་ནས་གནམ་ལ་ཤོག་སྦག་གྲངས་མེད་པ་འཕེན་པ་སོགས་བོད་མི་རྣམས་ཀྱིས་ལོ་སར་གཏོང་བའི་རྣམ་པ་རྫུན་བཟོ་བྱས་སོང༌།
ས་ཞིང་འདེབས་ལས་མ་བྱས་པར་ཆ་མཚོན་ན།
སྟོང་སྐོར་སྟོད་སྨད་བར་གསུམ་གྱི་དབྱེ་བ་མེད་པ་ཚང་མ་ཁ་གཅིག་གྲགས་ཀྱིས། སྟོང་སྐོར་ཁུལ་དུ་རྒྱ་དམར་ནས་དམར་གསོད་བཏང་བའི་རྒྱལ་གཅེས་དཔའ་བོ་དཔའ་མོ་རྣམས་ལ་གདུང་སེམས་མཉམ་བསྐྱེད་ཀྱི་ཆེད། ས་ཞིང་འདེབས་ལས་བྱ་རྒྱུ་མིན་ཅེས་བཤད་པ་བཞིན། བོད་གངས་ཅན་གྱི་རྒྱལ་རབས་ལོ་རྒྱུས་སུ་གྲགས་མྱོང་མེད་པའི་བློས་བཏང་ཆེན་པོ་ཞིག་བྱས་ཏེ། ཏྲེ་ཧོར་ཁུལ་གྱི་ཡུལ་ལུང་གཞན་དང་གཅིག་མཚུངས་ཀྱིས་འདས་པོ་རྣམས་ལ་གདུང་སེམས་མཉམ་བསྐྱེད་དང༌། དམར་གཞུང་གི་སྲིད་ཇུས་ལ་མི་འདོད་པའི་རྣམ་འགྱུར་བསྟན་ཆེད་སོ་ནམ་འདེབས་ལས་མ་བྱས་པར་དངོས་སུ་མཚམས་འཇོག་བྱས། དེ་ལ་དམར་གཞུང་ནས་དམ་བསྒྲགས་ཆེན་པོས་ལས་དོན་རུ་ཁག་གྲོང་སྡེ་གང་སར་མངགས་གཏོང་གིས། མི་མང་བསྡུ་སྐོང་བྱས་ཏེ་འཆར་ཟླའི་ཚེས་ ༡༡ ཉིན་གྱི་ཞོགས་པ་ཆུ་ཚོད། ༡༡ ནང་ཚུད་ཞིང་ལས་མ་བྱས་ཚེ། ས་ཞིང་ཡོད་ཚད་སྲིད་གཞུང་གི་ཡིན་པའི་གཞུང་བཞེས་གཏོར་རྒྱུ་ཡིན་པ་སོགས་ཀྱི་སྡིག་ར་སྐུལ་སོང༌། འོན་ཀྱང་རྒྱ་གཞུང་ནས་སྤྲད་པའི་དུས་བཀག་ནང་ཞིང་ལས་བྱས་མ་སོང་མོད། རྗེས་སུ་བཀའ་ཁྲི་མཁས་དབང་ཟམ་གདོང་རིན་པོ་ཆེ་མཆོག་གིས་དབུས་སྐུལ་མ་གནང་བར་བརྟེན། རིམ་བཞིན་ས་ཞིང་འདེབས་ལས་འགོ་འཛུགས་བྱས་སོང་ནའང་ཟླ་བ་གཅིག་ལྷག་དུས་ཚོད་ཕྱིར་འགྱངས་ཆགས་ཟིན་སྟབས། ནམ་རྒྱུན་བཞིན་སྟོན་ཐོག་ཡག་པོ་རག་མ་སོང་བ་དང༌། ལྷག་པར་ཞོག་ཁོག་སོགས་ཚལ་རིགས་རྣམས་འབྲས་བུ་མ་སྨིན་པ་གྱོང་གུད་ཆེན་པོ་ཐེབས་སོང༌། དེ་རྗེས་ཡུལ་མི་རྣམས་ལ་རྒྱ་གཞུང་ནས་མགོ་སྐོར་བསླུ་བྲིད་ཀྱིས་ཞི་རྒོལ་ནང་མ་ཞུགས་པའི་དུད་ཚང་རེའི་རྒྱ་སྒོར་ ༡༠༠༠ ཐམ་པ་རེ་ཡར་སྤྲོད་ན་རྒྱ་སྒོར་ ༣༠༠༠ རིན་བབས་ཀྱི་ཅ་དངོས་སྤྲོད་རྒྱུ་ཡིན་ཟེར་བ་སོགས་ཀྱི་གསལ་བསྒྲགས་བྱས་ཡོད་ཀྱང་དངོས་སུ་ལེན་མཁན་སུ་ཡང་བྱུང་མི་འདུག
མཐའ་དོན་རང་ཉིད་རྒྱ་གར་འཕགས་པའི་ཡུལ་དུ་བྲོས་བྱོལ་དུ་ཡོང་དགོས་དོན་ནི།
རྒྱ་གཞུང་ནས་དུས་ཚོད་ངེས་མེད་ཀྱིས་དགོན་པ་ནང་ལས་དོན་རུ་ཁག་སླེབས་ཏེ། དགེ་འདུན་མང་འདུ་སྐོར་གི ༡ རྒྱ་གཞུང་ལ་ངོ་ལོག་བྱེད་མཁན་གྱི་རིགས་རྣམས་དགོན་པར་སྡོད་མི་ཆོག་པ་དང༌། ༢ ཁ་བྲལ་རིང་ལུགས་པར་ངོ་རྒོལ་བྱ་མི་ཐུབ་ན་དགོན་པར་སྡོད་མི་ཆོག ༣ སྟོང་འཁོར་དགོན་དུ་དགེ་འདུན་པ་ ༣༠༠ ལས་ལྷག་སྡོད་མི་ཆོག་ཟེར་བ་སོགས་ཉིན་ལྟར་དོན་ཚན་མང་པོ་ཞིག་ཁྱབ་བསྒྲགས་བྱས་དང་བྱེད་མུས་ཀྱིས་བཀག་སྡོམ་ཤུགས་ཆེར་བྱེད་བཞོན་ཡོད་པ་དང༌། མ་ཚད་རང་ཉིད་ལྟ་བུར་ཆ་མཚོན་ན་སྟོང་སྐོར་ཞི་རྒོལ་ཆེན་མོའི་སྐབས་རྨས་སྐྱོན་ཕོག་པ་དང༌། ཞི་རྒོལ་ནང་མཉམ་ཞུགས་བྱས་པའི་གནས་དོན་རྣམས་རྒྱ་གཞུང་ནས་ཤེས་རྟོགས་བྱུང་མེད་པ་མ་གཏོགས། གལ་ཏེ་ཤེས་རྟོགས་བྱུང་ཚེ་དམར་གཞུང་ནས་འཛིན་བཟུང་བྱ་རྒྱུ་ཡིན་པ་གཏན་ཁེལ་ཆོག་པ་དཔེར་ན། གོང་གསལ་བཞིན་གནད་དོན་དེའི་རྐྱེན་གྱིས་འཛིན་བཟུང་བྱས་པའི་ཉ་ཁྲི་གྲོང་ནས་ཡིན་པའི་ཡོན་ཏན་ལྷུན་གྲུབ་དང༌། པདྨ་རྣམ་རྒྱལ། འབྲུ་ཡག་གྲོང་ནས་ཡིན་པའི་བློ་བཟང་འབྱུང་གནས། ཙེ་ར་གྲོང་ནས་ཡིན་པའི་བྷ་མ་དོན་འགྲུབ། འབྲུ་ཡག་གྲོང་ནས་ཡིན་པའི་རྡོ་རྗེ་རྒྱལ་མཚན་བཅས་རིམ་པར་འདིན་བཟུང་བྱས་པ་དེར་བལྟས་ན་ཤེས་གསལ་ཡིན། རྒྱུ་མཚན་དེ་དག་ལ་བརྟེན་དུས་ཚོད་རིང་ཐུང་ཞིག་མ་གཏོགས་རང་ཉིད་ཀྱང་རྒྱ་དམར་གྱི་ལག་ཏུ་ཐེབས་ངེས་ཡིན་པར་བསམ་ཏེ། ད་ནི་འདིར་བསྡད་པ་ལས་བཙན་བྱོལ་དུ་སླེབས་ཐུབ་ན། གཅིག་ནས་འདི་ཕྱི་གཉིས་ཀྱི་སྐྱབས་གནས་༧གོང་ས་༧སྐྱབས་མགོན་ཆེན་པོ་མཆོག་ཞལ་མཇལ་གསུང་ཐོས་ཡོང་བ་དང༌། གཉིས་ནས་རང་ཉིད་ཀྱི་བློ་དང་མཐུན་པའི་སློབ་གཉེར་བྱེད་སའི་གོ་སྐབས་ཡག་པོ་ཡོད་པ་བཅས་ལ་བརྟེན། སེམས་ཐག་གཙང་བཅད་ཀྱིས་རང་ཡུལ་སྟོང་འཁོར་ནས་ཁ་བྲལ་ཏེ་ལྷ་ས་དང༌། དེ་ནས་ལམ་ཁྲིད་མཁན་ཞིག་ལ་བལ་ཡུལ་སྣེ་ལེན་ཁང་བར་རྒྱལ་སྒོ་ ༡༥༠༠༠ ཐམ་པ་སྤྲོད་རྒྱུ་བྱས་ཏེ་བལ་ཡུལ་སྣེ་ལེན་ཁང་བར་བདེ་འབྱོར་བྱུང་བ་དང་༌། དེ་ནས་ཕྱི་ལོ་ ༢༠༠༩ ཟླ་ ༡༡ ཚེས་ ༧ ཉིན་བཞུགས་སྒར་དྷ་སའི་སྣེ་ལེན་ཁང་དུ་བདེ་འབྱོར་བྱུང་སོང་བ་བཅས།
གུས་པ་སྟོང་སྐོར་དགོན་གྱི་གྲྭ་རྡོ་རྗེ་རིན་ཆེན་གྱིས་ཕྱི་ལོ་ ༢༠༠༩ ཟླ་ ༡༡ ཚེས་ ༩ ཉིན།
Tongkhor Monestary 14 Tibetans Shot Dead at Protest
Photos of 14 victims killed by Chinese soldiers on April 3rd, 2008 in Tongkhor Township (ch: Donggu), Kandze County, Kham Tibet
ཁམས་སྟོང་སྐོར་དགོན་པ།
ཁམས་སྟོང་སྐོར་དུ་ཞི་རྒོལ་བྱེད་མཁན་༡༤་ཀྱི་ཚེ་སྲོག་ཤོར་བ། སྟོང་སྐོར་དགོན་དུ་རྒྱ་དམག་༤༠༠༠ ཙམ་སླེབས་ནས་དམག་རྩལ་སྦྱོང་བརྡར་སོགས་འཇིགས་སྐུལ་དང་ཐུབ་ཚོད་མང་པོ་བཏང་བ་ དང༌། ཕྱག་མཛོད་ཁང་དུ་སླེབས་ནས་ྋགོང་ས་མཆོག་ལ་མཚན་སྨད་དང༌། ཁ་བྲལ་རིང་ལུགས་པ་རྣམས་ལ་མཐའ་གཅིག་ཏུ་ངོ་རྒོལ་གྱི་ནང་དོན་འཁོད་པའི་ཡིག་ཆར་ མིང་རྟགས་འགོད་དགོས་ཚུལ་བརྗོད་པར། ཕྱག་མཛོད་བློ་བཟང་འཇམ་དབྱངས་ཀྱིས་ང་རང་གི་ངོས་ནས་སྲོག་ཤོར་ཡང་ངོས་ལེན་མེད། འོན་ཀྱང་སྟོང་སྐོར་སེར་སྐྱ་མི་མང་ཚོས་ངོ་རྒོལ་མི་བྱེད་པའི་ཐབས་ཤེས་གང་ཐུབ་ བྱེད་ཀྱི་ཡིན་ཞེས་བརྗོད་སྐབས། རྒྱ་དཔོན་དེ་ཁོང་ཁྲོ་དང་བཅས་ཁྱོད་ཚོ་ཡར་ལངས་དགོས་ཀྱི་ཡོད། ང་ཚོ་ལ་ཁ་གཏད་དགོས། མི་ཁ་ཤས་གསོད་དགོས་ཀྱི་ཡོད། གཞན་གླགས་འཁེལ་གྱི་མ་རེད་ཅེས་འཇིགས་སྐུལ་བྱས་འདུག ཕྱི་ཟླ་༤ ཚེས་༣ ཉིན་གྱི་ཞོགས་པ་རྒྱ་དམག་བཞི་སྟོང་ཙམ་སྟོང་སྐོར་དུ་འབྱོར་ནས་གྲྭ་ཤག་སྔོག་ བཤེར་བྱས་ནས་ྋགོང་ས་མཆོག་དང༌། སྟོང་སྐོར་ཞབས་དྲུང་རིན་པོ་ཆེའི་སྐུ་པར་རྡོག་རྫིས་བཏང་བ་དགེ་འདུན་པ་རྣམས་ ཀྱིས་བཀག་འགོག་བྱས་པར་ཉེས་རྡུང་བཏང་བས་མ་ཚད། རང་ལོ་༧༤ ཡིན་པ་དགེ་བཤེས་ཚུལ་ཁྲིམས་བསྟན་འཛིན་དང༌། ལོ་༢༦ ཡིན་པ་མི་སྐྱ་ཚུལ་ཁྲིམས་ཕུན་ཚོགས་གཉིས་འཛིན་བཟུང་བྱས་ནས་བཅའ་དངོས་འཕྲོག་ བཅོམ་དང་གཏོར་བཅག་ཤུགས་ཆེ་བྱས། ཕྱི་དྲོ་ཆུ་ཚོད་༤ ཙམ་ལ་དགེ་འདུན་པ་༤༠༠ ཙམ་གྱིས་གྲོས་བསྡུར་བྱས་ནས་ང་ཚོས་རང་སྲོག་ཤོར་ཡང་ྋགོང་ས་མཆོག་ལ་སྐྱོན་ བརྗོད་བྱེད་ཐུབ་ཀྱི་མེད་པ་ཁ་གཅིག་གྲགས་དང༌། མི་སྐྱ་ཕོ་མོ་གྲངས་༥༠༠ བཅས་ཀྱིས་བསོད་ཐོག་མདའ་ཤང་གི་སྒོ་འགྲམ་དུ་སོང་ནས་འཛིན་བཟུང་བྱས་པ་རྣམས་ གློད་གྲོལ་གཏོང་དགོས། ྋགོང་ས་མཆོག་སྐུ་ཚེ་ཁྲི་ལོ་བརྟན་པར་ཤོག བོད་ཀྱི་བདག་པོ་བོད་མི་ཡིན་སོགས་སྐད་འབོད་ཤུགས་ཆེ་བྱེད་སྐབས་རྒྱ་དམག་གིས་ མཚོན་ཆ་བེད་སྤྱོད་བྱས་ནས་དམར་གསོད་བཏང་བ། ཐུབ་བསྟན་བཟང་ལྡན་ལོ་༢༨ བུ་བུ་བདེ་ལེགས་མི་སྐྱ་ལོ་༣༣ འབྲུག་ལོ་མཚོ་ལོ་༣༣ བསྟན་བློ་ལོ་༣༥ ཚེ་གཡང་སྐྱིད་ལོ་༢༢ ཚེ་རིང་དོན་གྲུབ་ལོ་༢༧ སྐལ་བཟང་ཆོས་སྒྲོན། བློ་བཟང་རིན་ཆེན་སོགས་མི་༡༤ དམར་གསོད་བཏང་ཡོད་ཀྱང༌། ཕུང་པོ་གཅིག་ཀྱང་ལག་སོན་མ་བྱུང་བར་རྒྱ་གཞུང་གིས་དབོར་འདྲེན་བྱས་ཡོད་འདུག རྨས་སྐྱོན་ཕོག་པ་ཐུབ་བསྟན་དགེ་ལེགས་དང༌། སྐལ་པོ། ཉི་མ། ཡེ་ཤེས་བཟང་པོ་སོགས་མི་༨༣་ཙམ་དང༌། དེ་མིན་འཛིན་བཟུང་བྱས་པ་དང་གར་སོང་ཆ་མེད་དུ་གྱུར་པ་གང་མང་ཞིག་ཡོད་འདུག ཕྱི་ཚེས་༥ ཉིན་སྟོང་འཁོར་ཞབས་དྲུང་རིན་པོ་ཆེའི་གཟིམ་ཆུང་གི་ཤེལ་ཁྲ་བཅག་གཏོར་བཏང་བ་ དང༌། དགོན་པའི་ནང་གི་སྐུ་འདྲ་སོགས་གང་བྱུང་བཅག་གཏོར་བྱས་ཡོད་ཚུལ་འདུག དགོན་དེར་རིག་དངོས་རྙིང་པ་རྩ་ཆེ་ཧ་ཅང་མང་པོ་ཡོད་པ་དག་རྒྱ་དམག་གིས་རྐུ་ འཁྱེར་བྱེད་ངེས་པའི་སེམས་ཁྲལ་བྱེད་བཞིན་ཡོད་པ་དང༌། དགོན་ནང་དུ་གྲྭ་པ་བགྲེས་སོང་དང་གྲྭ་ཆུང་ཁག་ཅིག་ལས་གཞན་རྣམས་འཛིན་བཟུང་དང་ རི་ལ་བྲོས་བྱོལ་དུ་འགྲོ་དགོས་ཐུག་ཡོད་པ་རེད། མི་མང་ལ་མཚོན་ནའང་དེ་དང་གཅིག་མཚུངས་བཞིན་འཛིན་བཟུང་བྱས་པ་དང་རི་ལ་བྲོས་ བྱོལ་དུ་སོང་བའི་ཤུལ་དུ་བུད་མེད་དང་ཕྲུ་གུ་རེ་ཟུང་ལས་ལྷག་མེད་པར་བརྟེན་ལོ་ འདིར་ས་ཞིང་རྨོ་ལས་བྱེད་ཐུབ་མིན་ཡང་ཐེ་ཚོམ་གྱི་གནས་སུ་གྱུར་ཡོད་འདུག རྒྱ་གཞུང་གིས་རི་ལ་བྲོས་བྱོལ་དུ་ཕྱིན་པ་རྣམས་ཀྱི་ནང་ནས་མི་གཅིག་རྩིས་སྤྲོད་ བྱེད་མཁན་བྱུང་ནའང་རྒྱ་སྒོར་ཁྲི་གཉིས་ནས་ཁྲི་བརྒྱད་ཀྱི་བར་རྔན་པར་སྤྲོད་ རྒྱུ་ཡིན་པའི་གསལ་བསྒྲགས་བྱས་ཡོད་པ་རེད།། འབྲེལ་ཡོད་སྟོང་སྐོར་བ་ཁག་ཅིག་ནས་གནས་ཚུལ་མཁོ་སྤྲོད་གནང་སོང༌།།
སྟོང་སྐོར།
སྟོང་འཁོར་དང་སྟོང་སྐོར་མིང་གཅིག་རེད།
སྟོང་སྐོར་དགོན་གྱི་བོད་དོན་ལས་འགུལ་བ་ཞིག་རྒྱ་གར་དུ་འབྱོར་འདུག
སྟོང་སྐོར་དགོན་གྱི་གྲྭ་རྡོ་རྗེ་རིན་ཆེན་ལགས་ལ་༢༠༠༨ ཕྱི་ཟླ་༤ པའི་ཚེས་༣ ཉིན་བོད་མི་ཚོས་རྒྱ་ནག་ལ་ཞི་རྒོལ་བྱེད་སྐབས། ལས་འགུལ་ཁྲོད་ནས་རྒྱ་དམག་གིས་མེ་མདའ་བརྒྱབ་སྟེ། རྨས་སྐྱོན་ཆེན་པོ་ཕོག་ཡོད་པ་དང། ཉེ་བའི་ཆར་རྒྱ་གར་དུ་བྲོས་བྱོལ་དུ་ཕེབས་ཐུབ་ཡོད་པ་རེད། ཁོང་གིས་ཞི་རྒོལ་སྐབས་ས་གནས་དེའི་མི་༡༤ ཙམ་བསད་པ་དང། ༨༣ ཙམ་ལ་རྨས་སྐྱོན་ཕོག་ཡོད་སྐོར་འགྲེལ་བརྗོད་གནང་ཡོད་པ་རེད། ཁོང་གིས་དེའི་སྐབས་ཀྱི་ལས་འགུལ་ངོ་སྤྲོད་ཀྱི་ཡིག་ཆ་ཞིག་འགྲེམས་སྤེལ་བྱས་པའི་ནང་འཁོད་དོན། ཕྱི་ལོ་༢༠༠༨ ལོའི་ཕྱི་ཟླ་༤ པའི་ཚེས་༣ ཉིན་གྱི་ཕྱི་དྲོ་སྟོང་སྐོར་དགོན་གྱི་དགེ་འདུན་པས་སྣེ་ཁྲིད་དེ་ས་གནས་རྒྱ་གཞུང་ཚན་པའི་ལས་ཁུངས་ཀྱི་སྒོ་འགྲམ་དུ་སེར་སྐྱ་མི་མང་༧༠༠ ལྷག་མཉམ་འཛོམས་ཀྱིས་ཞི་བའི་ངོ་རྒོལ་བྱེད་སྐབས། ྋརྒྱལ་དབང་བསྟན་འཛིན་རྒྱ་མཚོ་རང་ཡུལ་གངས་ཅན་ཞིང་དུ་མྱུར་དུ་བཞུགས་གདན་འཇགས་དགོས། ཆབ་སྲིད་བཙོན་པ་རྣམས་མྱུར་དུ་གློད་བཀྲོལ་གཏོང་དགོས་སོགས་འབོད་ཚིག་སྒྲོག་བཞིན་ངོ་རྒོལ་ཤུགས་ཆེར་བྱེད་སྐབས། རྒྱ་དམར་དྲག་ཆས་ཉེན་རྟོག་པ་དང་དམག་མིས་གང་བྱུང་གིས་མེ་མདའ་སྦག་སྦག་སོགས་མི་ལ་ཁ་གཏད་དེ་བརྒྱབ་རྐྱེན་ཞི་རྒོལ་སྐབས་ས་གནས་དེར་འཛིན་བཟུང་བྱས་པའམ་གནད་དོན་དེའི་རྐྱེན་གྱིས་རིམ་པས་འཛིན་བཟུང་བྱས་པ་མི་གྲངས་༡༢ ཙམ་བཙན་ཁྲིད་ཀྱིས་མི་སྤྱོད་ལས་འདས་པའི་རྡུང་རྡེག་འོག་ལོ་འཁོར་གཅིག་ཙམ་གྱི་རིང་བཙོན་དུ་བཀག་ཉར་བྱས་པ་དང། དུས་བཀག་བཙོན་འཇུག་གིས་ཁྲིམས་ཐག་བཅད་དེ་མུ་མཐུད་བཙོན་དུ་བཀག་ཉར་བྱེད་མུས་ཡིན་པ་སོགས་མདོ་དབུས་ཁམས་གསུམ་གྱི་ཡུལ་ལུང་གཞན་དང་གཅིག་མཚུངས་ཡིན། སྟོང་སྐོར་ཁུལ་གཅིག་པུར་དམར་གཞུང་ནས་བཙན་གནོན་ཇི་ལྟར་བྱས་དང་བྱེད་མུས་ཡིན་པའི་སྐོར་རོབ་ཙམ་ཞུས་ན། ཕྱི་ལོ་༢༠༠༨ ལོའི་༣༌༡༠ དུས་དྲན་ནས་བཟུང་མདོ་དབུས་ཁམས་གསུམ་གང་ས་ནས་རྒྱ་དམར་གཞུང་གི་སྲིད་བྱུས་ལ་མི་འདོད་པའི་རྣམ་འགྱུར་བསྟན་པ་དང། ཞི་བའི་རྔམ་སྟོན་ཁྲོམ་སྐོར་བྱས་ནས་བཟུང་སྟོང་སྐོར་ཁྱོན་ཡོངས་དང། དགོན་པའི་ཕ་རོལ་གྱི་ཞིང་ཁའི་ནང་དགོན་པ་དང། ཡུལ་མི་སོགས་ལ་སྡིག་ར་བསྐུལ་ཏེ། དགོན་པའི་དགེ་འདུན་པ་ཚོ་སྡོད་བཟོད་མི་བདེ་བ་བཟོས་པ་མ་ཟད། དམག་མི་དེ་དག་ལ་ཁྱིམ་ཚང་རེ་ནས་འཕྲལ་དུ་ཤིང་རྒྱ་མ་བརྒྱ་རེ་འབུལ་དགོས་པའི་བཙན་བཀའ་བཏང་ཡང་མི་ཚང་རེ་གཉིས་ལས་མེ་ཤིང་སྤྲོད་མཁན་བྱུང་མི་འདུག དེ་རྗེས་རྒྱ་གཞུང་གི་ལས་བྱེད་འགའ་ཤས་དགོན་པའི་དབུ་འཛིན་སར་སླེབས་ནས། དགོན་པ་ནས་རྒྱལ་གཅེས་ཆོས་གཅེས་ཟེར་བའི་ལས་འགུལ་ལ་རྒྱབ་སྐྱོར་དང། ྋགོང་ས་ྋསྐྱབས་མགོན་ཆེན་པོ་མཆོག་ལ་མཚན་སྨད་ཞུ་དགོས་པ། མི་རིགས་ཁ་བྲལ་རིང་ལུགས་ཚོ་ལ་ངོ་ལོག་བྱེད་དགོས་པ་སོགས་ཀྱི་ནང་དོན་འཁོད་པའི་ཡིག་ཆའི་སྟེང་ས་རྟགས་འགོད་དགོས་ཚུལ་བཤད་འདུག་ཀྱང། བཙན་བཀའ་ལ་དང་ལེན་མ་བྱས་པ་དང། ལྷག་པར་དུ་ྋསྐྱབས་མགོན་རྒྱལ་བའི་དབང་པོ་མཆོག་ལ་དུས་ནམ་ཡང་མཚན་སྨད་ཞུ་ཐུབ་པ་མི་འདུག དེ་ལས་སྟོང་སྐོར་ཁུལ་གྱི་སེར་སྐྱ་མི་མང་རྣམས་ཀྱིས་སྲིད་གཞུང་ལ་ངོ་ལོག་ཤུགས་ཆེར་མི་ཡོང་བའི་འབད་བརྩོན་གང་ཐུབ་བྱ་རྒྱུ་ཡིན་ཞེས་གསུངས་པར། རྒྱ་དཔོན་དེས་ཁྲོ་ཉམས་ཀྱིས་ཁྱོད་ཚོ་ཡར་ལངས་དགོས་ཀྱི་ཡོད། ང་ཚོ་ལ་ཁ་གཏད་དགོས་ཀྱི་ཡོད། ཁྱོད་སྟོང་སྐོར་བ་ཚོ་ཁ་ཤས་བསད་ན་མ་གཏོགས་གླགས་འཁེལ་གྱི་མ་རེད་ཅེས་སོགས་བཤད་ནས་ཕྱིར་ལོག་བྱས་འདུག ཉིན་དེའི་ཕྱི་དྲོར་དགོན་པ་དང་དགོན་པའི་ཉེ་འགྲམ་བཅས་ནས་ཕྱི་ཕྱོགས་སུ་གནས་ཚུལ་མཁོ་སྤྲོད་བྱ་མི་ཐུབ་པ་བཟོས་ཏེ་ནང་གི་ཁ་པར་དང༌། ལག་ཁྱེར་ཁ་པར་སོགས་ཟླ་བ་གཉིས་ཙམ་གྱི་རིང་བེད་སྤྱོད་མེད་པ་བཟོས་སོང༌། ཕྱི་ཚེས་༣ ཉིན་གྱི་ཞོགས་པ་སྟོང་འཁོར་དགོན་དུ་སྔར་ལས་ལྷག་པའི་དྲག་ཆས་དམག་མི་དང་ཉེན་རྟོག་པ་སོགས་རླངས་འཁོར་ཆེ་ཆུང་ཁྱོན་བསྡོམས་༩༨ ཙམ་ནང་དམག་མི་ཚོད་རྩིས་བྱས་ན་༤༠༠༠ ཙམ་འབྱོར་ཏེ་དགོན་པའི་རྒྱབ་རི་དང་མདུན་རི་སོགས་ཕྱོགས་བཞི་མཚམས་བརྒྱད་ནས་མཐའ་སྐོར་གྱི་མེ་མདའ་དགོན་པར་གཏད་ནས་བཞག་པ་དང། རྒྱང་གྲགས་ནས་མི་སུ་ཡིན་རུང་ཕྱིར་ཐོན་ན་མེ་མདའ་རྒྱག་རྐྱང་ཡིན་ཞེས་སྐད་འབོད་ཤུགས་ཆེར་རྒྱག་གིན་འདུག ཆུ་ཚོད་༨ པ་ཙམ་ནས་འགོ་འཛུགས་ཀྱིས་དྲག་ཆས་དམག་མི་ལྔ་དྲུག་རེའི་ལག་ཏུ་མེ་མདའ་དང་གློག་རྒྱུགས་སོགས་ཐོགས་ཏེ་གྲྭ་ཤག་རེ་རེ་བཞིན་བཙན་འཛུལ་གྱིས། ྋགོང་ས་མཆོག་དང༌། སྟོང་སྐོར་ཞབས་དྲུང་རིན་པོ་ཆེ་རྣམ་གཉིས་ཀྱི་སྐུ་པར་ཡོད་ཚད་ས་ལ་བརྡབ་ནས་རྡོག་རྫིས་གཏོང་བ་སོགས་བྱེད་སྐབས། རྣམ་འགྱུར་ཡག་པོ་མེད་པར་བསྙད་འདོགས་བྱས་ཏེ་དགེ་འདུན་པ་མང་པོ་ཞིག་ལ་རྡུང་རྡེག་ཚབས་ཆེན་བཏང་འདུག་པ་དང། དགུང་ལོ་༧༥ ལ་སོན་པའི་སྟོང་སྐོར་དགོན་གྱི་དགེ་བཤེས་ཚུལ་ཁྲིམས་བསྟན་འཛིན་མཆོག་དང། མི་སྐྱ་ཚུལ་ཁྲིམས་ཕུན་ཚོགས་གཉིས་འཛིན་བཟུང་གིས་བཙན་ཁྲིད་བྱས་སོང༌། དགོན་པ་ནས་འཕྲོག་བཅོམ་བྱས་པའི་༧གོང་ས་མཆོག་གི་སྐུ་པར་དང། ཞལ་ཐང་སོགས་མེར་བསྲེག་བཏང་སོང་ཞེས་དེའི་སྐབས་མི་འཇུ་བཟུང་བྱས་པ་དང། དམར་གསོད་བཏང་བ་སོགས་རེ་རེ་བཞིན་ངོ་སྤྲོད་དང། རྒྱ་ནག་གིས་དམ་དྲག་བྱས་སྐོར་ཞིབ་ཕྲ་འཁོད་ཡོད་པ་རེད།།
ཉི་དར་རྒྱས་གླིང་དགོན།
སྟོང་སྐོར་ཉི་བའི་བླ་གྲྭ་གསུམ་ཟླ་ལྔ་ལྷག་བཙོན་འཇུག རྒྱ་གར་ལྷོ་ཕྱོགས་སེ་ར་དགོན་དུ་ཡོད་པའི་ཉི་དར་རྒྱས་གླིང་གི་གྲྭ་རྒྱུན་ཐུན་མོང་ནས་གནས་ཚུལ་བརྒྱུད་སྤྲོད་གནང་བ་ལྟར་ན། འདི་ལོར་བོད་ཡོངས་སུ་མ་གྲོས་བསམ་པ་གཅིག་མཐུན་གྱིས་རྒྱ་ནག་དམར་པོའི་སྲིད་གཞུང་ལ་ངོ་རྒོལ་སྐད་འབོད་ཀྱིས་རང་དབང་དགོས་པའི་ཞི་རྒོལ་བྱེད་སྐབས། དཀར་མཛེས་སྟོང་སྐོར་ཉི་ཁོག་དར་རྒྱས་གླིང་དགོན་དུ་ཡང་རྒྱ་ནག་སྲིད་གཞུང་ནས་རྒྱལ་གཅེས་ཆོས་གཅེས་སོགས་ཀྱི་ལས་འགུལ་སྤེལ་རྩིས་བྱས་པ་དང༌། དགོན་པའི་བླ་གྲྭ་ཡོངས་ནས་ངོས་ལེན་མི་བྱེད་རྒྱུའི་དམ་བཅའ་བཞག་ཡོད་པ་མ་ཟད། གལ་ཏེ་རྒྱལ་གཅེས་ཆོས་གཅེས་ཀྱི་ལས་འགུལ་སྤེལ་མཚམས་སུ་བླ་གྲྭ་ཡོངས་ཀྱིས་མཐའ་གཅིག་ཏུ་ངོ་རྒོལ་བྱེད་རྒྱུའི་གྲ་སྒྲིག་བྱས་ཡོད་འདུག གཞན་ཡང་ལྷ་ས་སེ་རྭ་དགོན་དུ་སློབ་སྦྱོང་ལ་རོལ་བཞིན་པའི་དར་རྒྱས་གླིང་དགོན་པའི་གྲྭ་བློ་བཟང་དངོས་གྲུབ་དང༌། ཐུབ་བསྟན་དངོས་གྲུབ། འབུམ་ཆོས་(འབོས་ཆེན)དགོན་གྱི་སྤྲུལ་སྐུ་བློ་བཟང་སྐལ་ལྡན་བཅས་ཀྱིས་ཀྱང་ལྷ་སའི་བར་སྐོར་དུ་སྐད་འབོད་ཤུགས་ཆེན་བྱས་པའི་རྐྱེན་གྱིས་བཙོན་དུ་བཅུག་ནས་དུས་ཡུན་ཟླ་བ་ལྔ་ལྷག་ཙམ་གྱི་རིང་བཙོན་དུ་དཀའ་སྡུག་མནར་སྤྱོད་མྱངས་ཡོད་པ་དང༌། སྐབས་དེར་རྒྱ་དམར་སྲིད་གཞུང་ནས་བོད་ཀྱི་ས་ཁུལ་གཞན་དང་གཅིག་མཚུངས་ལྟར་ཉི་ཁོག་ཏུ་དྲག་ཆས་སྤྲས་པའི་རྒྱ་དམར་གྱི་དམག་མིས་འཇིགས་སྐུལ་དང༌། སྲིད་གཞུང་ནས་ཚོགས་འདུ་ཐེངས་མང་འཚོགས་ནས་ཡར་ལངས་མི་ཆོག་པའི་བཙན་གནོན་སྒོ་གང་ས་ནས་བྱས་ཡོད་འདུག ཉི་ཁོག་མང་ཚོགས་སུ་རྒྱ་ནག་གིས་ཕན་ཚུན་འགྲིམ་འགྲུལ་བཀག་པ་དང་ཁ་པར་སོགས་དང་ས་ཕྱོགས་གཞན་དང་འབྲེལ་བ་བྱེད་མི་ཆོག་པ་སོགས་ས་གནས་གཞན་དང་གཅིག་མཚུངས་ལྟར་བྱུང་འདུག ཉི་ཁོག་རྒྱ་ནག་གཞུང་གི་ལས་ཁུངས་ཡོད་སར་ཕོ་གསར་རྡོ་རྗེ་ཚེ་རིང་ཟེར་བ་ཞིག་གི་སྐད་འབོད་ཀྱིས་རྣམ་འགྱུར་སྟོན་སྐབས་ཉེས་རྡུང་བཏང་ནས་འཛིན་བཟུང་བྱས་འདུག་ཀྱང༌། རྗེས་སུ་དངུལ་ཆད་བཏང་ནས་གློད་གྲོལ་ཐོབ་ཙམ་བྱུང་ཡོད་འདུག།
ཁམས་སྟོང་སྐོར་དགོན་པ།
སྟོངསྐོར་གནས།
སྟོངསྐོར་གནས།
སྟོངསྐོར་གནས།
敞爸︽鼻半︽罢稗邦︽地︽垂稗︽白稗︽卞︽捕︽触拜︽扳车半︽搬城邦﹀
捕︽扳颁半︽翟拜︽吵︽涤爸︽搬敌︽罢稗邦︽扳惨罢︽伴巢︽办︽弄︽犊念︽蹬邦︽伴捶拜︽办﹀霸扳邦︽庇办︽敞拜︽大拜︽
搬半︽罢碉扳︽卞︽稗爸︽扳颁稗︽搬半︽霸扳邦︽敞爸︽鼻半︽蹬邦︽糙︽邓︽搬︽兵办︽扳颁稗︽雕罢邦︽迸︽稗︽地扳︽醇稗︽卞
︽扮搬邦︽宝︽搬白罢邦︽斑敌︽罢稗邦︽地︽伴巢︽呈﹀拜︽昌敌︽邦︽挡罢邦︽昌半︽稗︽拜坝半︽扳蹈邦︽稻爸︽稗邦︽绊半︽捕
邦︽雏︽点拔耙扳颁扳邦︽碉︽罢稗邦︽扳惨罢︽伴巢︽翟︽半爸︽春爸︽编︽地︽残︽拜爸︽﹀稗罢邦︽北爸︽编︽搬堡拜︽斑︽雕罢
邦︽脆罢︽办扳︽吵︽绊半︽唱搬︽斑︽得罢︽翟稗﹀伴巢︽呈︽贬︽地︽地稗︽冲︽惭邦︽扮办︽稗邦﹀敝拜︽斑半︽迸︽翟︽拜炊稗︽
罢稗邦︽搬雕版︽豺罢︽呈﹀ ﹀迸︽罢碉扳︽得爸︽吵︽伴吵︽唇办︽粹拜︽斑︽翟稗﹀﹀搬炒︽惭稗︽佰︽办︽曹爸︽典︽拜椿半︽扳︽
扳蚕邦﹀ ﹀半佰︽稗︽办邦︽彪搬︽斑寄︽初爸︽地︽搬得稗﹀﹀地罢邦︽罢碉扳︽扳便稗︽冲敌︽党办︽吵︽彪搬︽斑︽翟稗﹀ ﹀蹬
邦︽碘爸︽搬长稗︽斑︽扳︽拌拜︽糙邦︽碉︽典︽惭稗︽炊︽帝︽般︽稗︽拜爸︽罢嫡︽伯︽搽爸︽冲︽秤扳︽罢册邦︽宝
邦︽罢稗邦︽波︽喘邦︽靛爸︽﹀炒︽稗邦︽搬等爸︽彪搬︽惭稗︽吵︽扳︽柄稗︽扳︽柏拜︽吵︽醇稗︽斑敌︽邦︽办扳︽卞︽颤罢邦︽斑︽
伴川办︽搬敌︽罢稗邦︽扳惨罢︽财罢︽翟稗﹀传邦︽碉︽雏︽典吧把靶拔典︽跋雹稗︽罢登罢邦︽斑人︽惭稗︽地稗︽冲︽惭︽
罢稗邦︽伴巢半︽拜捕邦︽碉︽川搬邦︽稗邦︽地罢︽罢邦半︽泵搬邦︽宝︽罢豺半︽搬靛罢邦︽倡搬邦︽党办︽罢邦稗︽斑敌
︽闭爸︽编︽班爸邦︽叼扳邦︽颁拜︽粹拜︽爸爸︽稗邦拜︽吵爸︽罢稗邦︽扳惨罢︽伴巢半︽掉爸︽碧搬︽点罢邦︽冲︽椿拜︽拜便
邦︽斑敌︽搬坝伴︽蝶搬︽拌搬︽兵邦︽罢稗爸︽﹀炒︽糙邦︽罢稗邦︽揣罢︽拆︽鼻半︽搬半︽川搬邦︽柴︽摆扳邦︽罢雕︽锤邦︽斑敌
︽锤扳邦︽斑︽扳便稗︽冲︽雕罢邦︽阐稗︽拜爸︽搬阐稗︽斑︽秤扳邦︽拜︽吵爸︽伴表︽搬敌︽车稗︽吵︽搬的罢邦︽碉︽罢雕办︽搬
敌︽搬缠稗︽搬的罢邦︽半搬︽罢稗邦︽扳板拜︽斑︽拜爸︽﹀搬邦爸︽扳惨拜︽揣办︽柴︽搬豹︽靛邦︽缠罢︽点罢邦︽拜爸︽典︽船
罢邦︽吵邦︽伴川办︽卞︽搬炒稗︽挡罢邦︽搬槽拜﹀炒︽扳︽拌拜︽底爸邦︽伴刀稗︽兵︽瓣罢︽地稗︽冲︽惭邦︽饱爸︽﹀吵爸︽拜
坝半︽地罢邦︽罢碉扳︽扳便稗︽冲﹀ ﹀搬豹︽靛邦︽罢稗邦︽办︽柏罢邦︽底拜﹀﹀斑人︽惭稗︽池爸︽搬︽扳败伴︽瓣邦﹀ ﹀脆︽
伴灿罢︽罢拜稗︽办︽搬的罢邦︽底拜﹀ ﹀踩邦︽搬擦罢邦︽搬槽拜︽宝︽粹︽豺罢︽罢豺半︽底拜︽斑︽拜爸︽﹀罢扮稗︽瓣爸︽﹀
爸罢︽拜搬爸︽搬雕拜︽稗扳邦︽兵︽扳档敌︽扮办︽稗邦﹀邦爸邦︽兵邦︽锤爸︽叼扳邦︽吵︽扳邦︽扮搬邦︽搬白罢邦︽斑邦﹀
﹀ 椽罢︽糙邦︽扮搬邦︽糙邦︽床爸︽糙邦︽稗︽搬拌敌︽糙邦﹀﹀兵稗︽掣罢︽雕罢邦︽宝︽糙邦︽呈︽遍爸邦︽粹拜︽财爸︽﹀ ﹀
扳捕稗︽拜爸︽脆︽扳捕稗︽捕︽扳颁半︽吵︽扳︽底拜﹀﹀踩邦︽罢碉爸邦︽斑半︽昌半︽罢稗邦︽惭稗︽伴巢︽办︽半爸︽醇稗︽
拜爸︽舶搬︽揣罢︽雕罢邦︽扳败伴︽瓣邦︽斑︽得罢︽底拜︽斑邦︽扳档稗︽般扳︽搬绊拜︽稗﹀拜吹邦︽碉︽地罢邦︽罢碉扳︽
扳便稗︽冲敌︽罢稗邦︽地︽搬昌︽稗︽城罢︽斑︽罢碉扳︽办︽扳败半︽鼻半︽吵︽罢等爸邦︽扳惨罢︽翟︽扁︽掣罢︽扳敌︽半爸︽
醇稗﹀炊︽帝︽读︽搬敌︽罢等罢邦︽碉︽矗办︽柴︽罢稗邦︽办︽椽罢︽伴颁办︽搬敌︽半爸︽醇稗﹀才稗︽兵办︽冲︽搬雕拜︽稗扳
邦︽敞搬邦︽宝邦︽惨邦︽拜充︽搬坝办︽邦敌︽伴戳爸︽罢瓣罢︽半爸︽醇稗﹀邦爸邦︽兵邦︽大稗︽绰敌︽懂爸︽搬瞪拜︽稗邦
︽伴搬搬︽斑敌︽稗拜︽地罢邦︽池︽档罢邦︽伴仓扳邦︽斑敌︽大稗︽残﹀炊︽帝邦︽垂稗︽卞︽弟搬邦︽斑敌︽稗拜︽池︽档罢邦︽
伴仓扳邦︽斑敌︽都︽残﹀罢稗邦︽扳百办︽搬︽秤扳邦︽彼办︽搬碉︽椿拜︽斑敌︽波︽掉爸︽编︽秤扳︽斑︽白稗︽卞︽垫罢︽碘︽
膊办︽扳﹀ 波︽掉爸︽编︽秤扳︽斑︽白稗︽卞︽乘搬︽串罢邦︽兵办︽冲︽锄稗︽脆︽搬拌爸︽﹀锤︽摈拜︽揣爸︽冲敌︽地︽办︽惨邦︽
揣爸︽搬兵拜︽避︽搬得︽敞爸︽编︽半爸︽醇稗︽拜爸︽伴班罢邦︽捶拜︽彼邦︽惭稗︽吵︽扳敌︽半爸︽醇稗﹀伴班罢邦︽斑︽罢
稗邦︽搬缠稗︽搬睬︽掣罢︽雕罢邦︽伴班罢邦︽捶拜︽宝︽斑人︽惭稗︽吵︽扳敌︽舶搬︽揣罢︽池︽档罢邦﹀伴百扳︽拜锤爸邦︽人︽罢
︽北︽伴吵办︽卞︽舶搬︽揣罢︽垂稗︽白稗﹀冬︽碘爸︽拜斑办︽晨半︽卞︽舶搬︽揣罢︽拜爸︽炒敌︽稗爸︽吵︽迸︽册拜︽宝邦︽导︽
伴幢办︽卞︽搬蹬爸邦︽斑敌︽扳惨拜︽阐稗︽垂稗︽白稗﹀ 扳霸伴︽伴表敌︽档罢邦︽伴闭半︽半爸︽醇稗﹀拜斑办︽忱稗
︽冬︽淬敌︽罢稗邦︽地︽垂稗︽白稗﹀ 电半︽传稗︽敞爸︽疮罢︽搬兵︽斑︽罢柴半︽吵︽囱邦︽邦敌︽波︽掉爸︽编︽秤扳︽斑︽白稗
︽卞︽锤爸︽串罢邦︽兵办︽冲︽秤扳︽凋邦﹀ 膊办︽扳︽层半︽罢财罢︽编︽罢稗邦︽地︽敝拜︽伴班罢邦﹀ 拌爸邦︽扳车罢︽拜
斑办︽地敌︽搬堡拜︽斑﹀ 贬︽蒂︽地稗︽冲︽惭敌︽搬的罢邦︽避︽拜爸︽梆断半爸︽醇稗﹀敞爸︽鼻半︽邓︽搬︽兵办︽扳颁稗︽
卞︽扮搬邦︽糙邦﹀伴班罢邦︽捶拜︽斑人︽惭稗︽秤扳邦︽宝︽彪搬︽缠罢邦︽搬茶邦︽斑敌︽缠罢邦︽碉︽晨︽翟︽地办︽吹︽敝拜
︽伴班罢邦﹀ 伴班罢邦︽斑︽锄稗︽半邦︽罢登罢邦︽宝︽半爸︽醇稗︽捕︽扳颁半︽白稗﹀ 惨邦︽碧爸︽彻罢邦︽斑︽彩扳︽搬
刁爸︽编︽罢稗邦︽地︽垂稗︽白稗﹀罢稗邦︽波︽超罢︽扳半︽伴椿拜︽泵搬邦︽炊︽帝︽般︽稗︽拜爸︽罢嫡︽伯︽罢册邦︽宝邦︽
鳖罢︽拜爸︽地︽捶爸︽办︽矗办︽党办︽雕罢邦︽扳败伴︽瓣邦︽斑︽得罢︽底拜︽罢稗邦︽伴巢半︽伴班罢邦︽捶拜︽斑人︽惭稗
︽吵︽扳敌︽扮搬邦︽宝︽搬白罢邦︽斑敌︽罢稗邦︽翟稗︽斑邦︽半爸︽醇稗︽拜爸︽舶搬︽揣罢︽雕罢邦︽扳捕稗︽碉扳︽吵︽扳
超爸︽搬︽拜爸︽脆︽扳超爸︽搬︽池︽档罢邦︽靛罢︽底拜︽拜充半︽稗︽椽罢︽扮搬邦︽雕罢邦︽宝︽半爸︽醇稗疤耙耙冬罢︽
般扳︽拜爸︽舶搬︽揣罢︽瓣爸吧吧耙冬罢︽般扳︽底拜︽斑︽颁拜︽忱稗︽拜坝半︽柏罢邦︽办邦︽电邦﹀扳车半︽稗︽颁拜︽
忱稗︽拜坝半︽柏罢邦︽办邦︽搬城邦︽拆︽搬堡拜︽斑︽扳︽罢豺罢邦︽半爸︽搬凳︽扳︽翟稗︽斑邦︽兵邦︽斑︽电邦︽扳车拜︽稗
︽炒半︽搬昌︽搬︽锤涤﹀ ﹀敞爸︽鼻半︽扳颁稗︽册拜︽蝶搬︽陡︽稗邦﹀
敞爸︽鼻半︽弄︽仑︽念敌︽罢稗邦︽搬敞拜﹀
罢爸︽办︽搬阐稗︽稗邦︽伴灿罢邦︽斑︽扳败伴︽拜罢︽办邦﹀ ﹀搬炒︽绰罢︽碧搬
︽斑敌︽比搬邦︽罢稗邦︽绰︽粹拜︽斑﹀ ﹀搬爹︽粹拜︽得爸︽扳惨罢︽地罢邦︽罢碉扳︽扳便稗︽冲︽办﹀﹀锤爸︽残搬︽搬半︽吵︽
搬拜罢︽编邦︽搽爸︽稗邦︽伴吵拜﹀ ﹀罢爸︽壁拜︽罢碉扳︽冲敌︽垂稗︽卞邦︽弟搬邦︽斑敌︽得爸︽﹀﹀彪搬︽惭稗︽吵︽扳敌︽
扮搬邦︽宝邦︽搬白罢邦︽斑敌︽罢稗邦﹀ ﹀秤办︽伴醇半︽敞爸︽编︽舶搬︽斑︽椿拜︽斑敌︽嫡办﹀﹀敞爸︽鼻半︽弄︽仑︽念︽罢
稗邦︽惭稗︽搬敞拜﹀ ﹀脆罢︽唇办︽彼︽捶敌︽罢等罢邦︽办︽搬昌︽搬︽搬得稗﹀﹀壁拜︽宝︽爸爸︽党办︽搬拜罢︽办︽泵办︽办
罢邦︽饱爸︽﹀ ﹀拜扳︽斑︽便爸︽扳敌︽罢碉爸︽斑敌︽拜坝半︽柏罢︽办邦﹀﹀壁拜︽宝︽底稗︽佰稗︽搬槽拜︽斑敌︽便︽泵搬邦︽
茶拜﹀ ﹀伴板扳︽憋爸︽霸︽搬︽白稗︽卞︽锤爸︽串罢邦︽碉﹀﹀扳车︽霸扳邦︽邦︽翟︽畅罢︽点︽敞爸︽鼻半︽稗﹀ ﹀邦爸邦︽兵邦
︽败扳邦︽白拜︽锤爸︽残搬︽超搬︽斑敌︽邦﹀ ﹀晨︽糙敌︽罢拜稗︽拜爸︽扳党爸邦︽斑敌︽敞半︽鼻半︽罢稗邦﹀﹀搬藏拜︽柏
罢邦︽唇罢︽地敌︽但︽淬︽拜贬爸︽办︽岔罢邦﹀ ﹀办爸︽典爸︽残︽伴刀稗︽拜坝半︽冲敌︽搬敞拜︽罢底罢邦︽靛爸︽﹀﹀胆︽搬
︽大稗︽拜爸︽稗罢邦︽拜爸︽罢柴半︽兵邦︽船罢 ﹀逗爸邦︽罢般爸︽残︽柄稗︽伴搬搬︽斑敌︽敞半︽鼻半︽罢稗邦﹀﹀地︽捶︽
但︽布︽彪︽伴刀稗︽彩爸︽典︽白稗﹀ ﹀秤扳邦︽拜爸︽扳党爸邦︽斑敌︽罢稗邦︽惭稗︽罢碉扳︽冲︽办﹀﹀伴百扳︽拜斑办︽椽
罢︽晨半︽锄稗︽罢登罢邦︽罢掸︽锤邦︽斑敌﹀ ﹀半爸︽醇稗︽吵︽扳敌︽柄稗︽斑敌︽敞爸︽鼻半︽罢稗邦﹀﹀般稗︽拜稗︽侧
稗︽靛爸︽伴避罢邦︽斑敌︽唇罢︽地︽办﹀ ﹀扳摆扳︽粹拜︽唱搬︽拜搬爸︽罢稗邦︽搬缠稗︽搬睬︽掣罢︽拜爸︽﹀﹀荡︽拜斑罢
︽粹拜︽拜爸︽晨︽糙︽班罢︽淬︽雕罢邦﹀ ﹀半爸︽醇稗︽吵︽扳︽搬的罢邦︽斑敌︽敞爸︽鼻半︽罢稗邦﹀﹀蝶搬︽拜冲稗︽北︽舶搬︽
办︽雕罢邦︽兵稗︽掣罢︽拜爸︽﹀ ﹀蝶搬︽拜冲稗︽斑拜︽伴春爸︽浚︽夹︽邦鸿︽拜爸︽﹀﹀斑岸︽惭稗︽吵︽扳敌︽迸︽拜爸︽北︽罢
等罢邦︽雕罢邦﹀ ﹀半爸︽醇稗︽吵︽扳︽扳超爸︽搬敌︽敞爸︽鼻半︽罢稗邦﹀﹀翟拜︽拜扳︽伴百扳︽拜斑办︽罢电稗︽糙︽罢电
拜︽拜扳半︽拜爸︽﹀ ﹀边︽捶敌︽兵办︽冲︽缠︽伴标稗︽拜扳半︽冲︽拜爸︽﹀﹀敝拜︽斑半︽搬长稗︽掉爸︽晨︽糙︽办罢︽斑︽伴巢
﹀ ﹀波︽掉爸︽党办︽吵︽搬的罢邦︽斑敌︽敞爸︽鼻半︽罢稗邦﹀﹀大稗︽绰︽扳惭拜︽搬兵拜︽地罢邦︽布︽邦爸邦︽兵邦︽拜爸
︽﹀ ﹀唱罢邦︽糙︽惭稗︽冲︽搬睬︽罢财罢︽扮办︽办︽雕罢邦﹀﹀邦爸邦︽兵邦︽锤爸︽叼扳邦︽搬长稗︽掉爸︽遍爸邦︽粹拜︽
斑敌﹀ ﹀半爸︽醇稗︽遍爸邦︽粹拜︽搬的罢邦︽斑敌︽敞爸︽鼻半︽罢稗邦﹀﹀扳吵稗︽稗︽残︽脆罢︽邦爸邦︽兵邦︽大稗︽
绰︽翟﹀ ﹀懂爸︽搬瞪拜︽稗邦︽春爸︽大稗︽卞︽残︽蹬邦︽锤﹀﹀伴唱爸︽稗︽罢车稗︽标搬︽惮罢︽扳惩办︽办︽雕罢邦︽斑敌﹀
﹀稗拜︽地罢邦︽池︽档罢邦︽伴仓扳邦︽斑敌︽敞爸︽鼻半︽罢稗邦﹀ ﹀罢稗邦︽扳惨罢︽伴巢︽翟︽偿爸︽编︽稗扳︽扳霸伴︽
办﹀ ﹀晨︽糙︽伴柏爸︽拜爸︽泵办︽搬拌爸︽邦爸邦︽兵邦︽拜爸︽﹀﹀锤爸︽叼扳邦︽摆稗︽超邦︽办︽雕罢邦︽遍爸邦︽粹拜
︽斑﹀ ﹀泵半︽档罢邦︽搬得稗︽吵︽搬的罢邦︽斑敌︽敞爸︽鼻半︽罢稗邦﹀﹀扳霸伴︽办︽楚拜︽斑︽办︽雕罢邦︽罢稗邦
︽扳惨罢︽稗邦﹀ ﹀拜斑伴︽捶︽秤办︽伴醇半︽扳︽拜爸︽串罢邦︽碧爸︽拜爸︽﹀﹀得爸︽碧爸︽秤扳邦︽宝︽便邦︽搬拌爸︽搬
兵稗︽础邦︽稗邦﹀ ﹀扳惨拜︽岛邦︽池︽档罢邦︽超罢邦︽斑敌︽敞爸︽鼻半︽罢稗邦﹀﹀罢爸︽拌罢︽拜搬爸︽冲︽匙︽伴淳爸
︽产办︽罢碉扳︽卞﹀ ﹀椽罢︽拜爸︽鼻半︽搬︽扳颁扳邦︽拜爸︽岔稗︽舶搬︽雕罢邦﹀﹀财︽锤邦︽败扳邦︽白拜︽罢扮稗︽拜爸
︽脆︽伴扯︽搬敌﹀ ﹀垂稗︽搬弟搬︽伴辨半︽颁拜︽惭︽搬敌︽敞爸︽鼻半︽罢稗邦﹀﹀凋︽扳鞭罢邦︽唇罢︽办邦︽半爸︽醇稗︽池
︽档罢邦︽拜爸︽﹀ ﹀泵办︽忱稗︽搬的罢邦︽罢稗邦︽摆扳邦︽拜罢敌︽揣罢︽斑︽雕罢邦﹀﹀拜扁︽搬睬︽雹稗︽颁爸︽敞爸︽
鼻半︽罢稗邦︽伴巢︽翟﹀ ﹀扳颁稗︽碴稗︽搬︽拜稗︽伴板扳︽憋爸︽伴巢︽稗︽兵办﹀﹀罢扮稗︽瓣爸︽捕︽颁半︽搬堡拜︽斑︽
池︽档罢邦︽斑敌﹀ ﹀罢稗邦︽扳惨罢︽伴巢︽翟︽敝拜︽惨邦︽罢爸︽底拜︽秤扳邦﹀﹀雌︽拜扳稗︽搬拜罢︽伴扯敌︽搬槽拜︽
斑半︽罢︽办︽乘邦﹀ ﹀餐︽搬兵︽矗办︽稗邦︽搬槽拜︽饱爸︽待︽餐︽爸办﹀﹀炒︽昌半︽罢稗邦︽扳惨罢︽弄︽仑︽念︽翟﹀ ﹀敝拜
︽惨邦︽睬爸︽拌拜︽搬槽拜︽斑︽伴巢邦︽扳档稗︽稗邦﹀﹀彼︽搬︽伴巢︽拜爸︽荡︽半搬邦︽伴床爸︽搬︽雹稗﹀ ﹀地罢邦︽罢
碉扳︽扳便稗︽冲敌︽扳层邦︽搬得稗︽糙邦︽伴刀稗︽佃罢﹀唰
笆耙耙靶典︽邓︽搬八斑敌︽荡邦八册稗︽雌︽搬拌爸︽唱罢邦︽糙︽稗邦﹀


c: text/html

text:
- མདུན་ངོས་སུ། »
- ཚན་རིག་ཤེས་བྱ། »
- སྣང་སྲིད་རིག་པ་ཅེས་པ་དེ་གང་རེད།
དེ་ནི་འཇིག་རྟེན་གྱི་ཁམས་དེ་ནམ་མཁའ་དང་དུས་གཉིས་ཀྱི་ནང་རིམ་པས་འཕེལ་འགྱུར་ཇི་ལྟར་འབྱུང་བར་ལྟ་བའི་རིག་པ་ཞིག་ཡིན། དགུ་ཚིགས་རྣམས་ནི་ང་ཚོའི་འཇིག་རྟེན་ཁམས་ཀྱི་མུ་དང་མཐའ་དེ་རྣམས་ངོ་སྤྲོད་མཁན་ལྟ་བུ་ཞིག་ཏུ་འགྱུར་ཡོད། འོད་ལོ་ཐེར་འབུམ་མང་པོའི་ས་མཐར་གནས་པའི་དགུ་ཚིགས་རྣམས་རྒྱང་ཤེལ་ཆེན་པོའི་ཐབས་ལས་མཐོང་ཐུབ་ཀྱི་ཡོད་པས་ང་ཚོས་མཐོང་བའི་ཐག་རིང་གི་དགུ་ཚིགས་རྣམས་ནི་མི་ལོ་ཐེར་འབུམ་མང་པོའི་གོང་གི་དར་མའི་གནས་སྐབས་ཞིག་ཡིན་པས་དེ་དག་གི་འཕེལ་རིམ་དང་འབྱུང་ཁུངས་རྣམས་ནི་ང་ཚོས་དཔྱད་ཞིབ་ཐུབ་པ་ཞིག་ཡིན། སྣད་སྲིད་རིག་པའི་ནང་ཐོག་མར་འཇིག་རྟེན་གྱི་ཆགས་རབས་དང་། བར་དུ་འཕེལ་རྒྱས་ཀྱི་རིམ་པ། ཐ་མར་ལས་བསྐལ་ཅི་འདྲ་ཞིག་འོང་མིན་བཅས་འདུ་བ་ཡིན།
ང་ཚོའི་འཇིག་རྟེན་དེ་ལོ་ངོ་ག་ཚོད་སོང་བ་རེད་དམ།
ཕྱི་སྣོད་ཀྱི་འཇིག་རྟེན་ཆགས་རབས་ནང་གས་ཐོར་ཆེན་མོའི་གཞུང་ལུགས་ལྟར་ན་ང་ཚོའི་འཇིག་རྟེན་འདི་བཞིན་མི་ལོ་ཐེར་འབུམ་ ༡༣་༧ ཙམ་གྱི་གོང་དུ་ཧ་ཅང་སྟུག་ཚད་ཆེ་ཞིང་ཚ་དྲོད་ཆེ་བའི་གནས་སྟངས་ཞིག་ལས་བྱུང་བར་བརྗོད་ཀྱི་ཡོད།྾྾྾ གས་ཐོར་ཆེན་པོ་ཅེས་པ་དེ་གང་རེད།྾྾྾ དེ་ནི་འཇིག་རྟེན་ཆགས་རབས་ཀྱི་གཞུང་ལུགས་ཡོངས་སུ་གྲགས་པ་ཞིག་ཡིན་པ་དང་། རྒྱང་ཐག་རིང་པོར་གནས་པའི་དགུ་ཚིགས་རྣམས་ཀྱི་ཧཱབ་བྷལ་དམར་སྤོ་(Hubble redshift) དང་སྣང་སྲིད་རིག་པའི་གཞུང་ལུགས་གཉིས་ཀྱི་ཐོག་ནས་ནམ་མཁའ་རྒྱ་སྐྱེད་བཞིན་པ་ཤེས་རྟོགས་བྱུང་བ་རེད།
སྣང་སྲིད་རིག་པའི་ནང་གས་ཐོར་ཆེན་མོ་ནི་ང་ཚོའི་འཇིག་རྟེན་འདི་ལོ་ཐེར་འབུམ་ ༡༣་༧ ཙམ་གྱི་སྔོན་ཧ་ཅང་ཚ་བ་དང་སྟུགས་པའི་དངོས་པོ་ལས་བྱུང་ཚུལ་གྱི་ཚན་རིག་གི་ལྟ་གྲུབ་ཞིག་ཡིན་པ་དང། ལྟ་གྲུབ་འདི་ཧཱབ་བྷལ་དམར་སྤོ་ཡིས་བསྟན་པའི་རྒྱ་སྐྱེད་བཞིན་བར་སྣང་དང་སྣང་སྲིད་རིག་པའི་གཞུང་ལུགས་གཉིས་གཞི་བཞག་ཐོག་ནས་བྱུང་བ་ཞིག་ཡིན།
འདས་དོན་ལ་ཚོད་དཔག་བྱས་སྐབས་གོང་གི་ཞིབ་རྟོག་དེ་དག་ལས་ང་ཚོའི་འཇིག་རྟེན་འདི་ཐོག་མར་དངོས་པོ་དང་ནུས་པ་མཐའ་དག་དྲོད་ཚད་ཧ་ཅང་ཆེ་བ་དང་ཤིན་ཏུ་སྟུག་པའི་གནས་སྐབས་ཤིག་ནས་རྒྱ་སྐྱེད་དུ་ཕྱིན་པར་བཤད། འོན་ཀྱང་འདིའི་སྔ་རོལ་དུ་གང་བྱུང་བའི་ཐད་དངོས་ཁམས་ཚན་རིག་པ་ཚོར་སྤྱི་མོས་ཀྱི་བསམ་ཚུལ་ཞིག་མེད། གས་ཐོར་ཆེན་མོ་ཞེས་པའི་མིང་ཚིག་འདི་རྒྱ་ཆུང་ས་ནས་བཤད་ན་འཇིག་རྟེན་རྒྱ་སྐྱེད་བྱུང་འགོ་ཚུགས་པའི་དུས་དེར་གོ་བ་ཡིན། སྤྱི་ཡོངས་ཀྱི་གོ་དོན་ནི་ང་ཚོའི་འཇིག་རྟེན་གྱི་འབྱུང་ཁུངས་དང་རྒྱ་བསྐྱེད་བྱེད་ཚུལ་བརྗོད་པའི་སྣང་སྲིད་རིག་པའི་དཔེ་མཚོན་ལྟ་བུ་ཞིག་ཡིན།
གས་ཐོར་ཆེན་མོའི་བྱུང་རབས།
གས་ཐོར་ཆེན་མོའི་འདོད་ཚུལ་ནི་རྟོག་ཞིབ་དང་ལྟ་གྲུབ་ཀྱི་རྣམ་གཞག་གཉིས་སྦྲེལ་ཏེ་བྱུང་བ་ཞིག་ཡིན། སྔ་མོ་ནས་བརྟག་དཔྱད་མཁན་ཚོས་ཧ་ལམ་བསྐོར་འཁྱིལ་དུ་ཡོད་པའི་སྐར་སྤྲིན་རྣམས་ང་ཚོའི་འཛམ་གླིང་ནས་རྒྱང་ཐག་ཇེ་རིང་དུ་འགྲོ་བཞིན་པ་ཤེས་རྟོགས་ཐུབ་ཀྱང་ཁོང་ཚོས་གནས་ཚུལ་དེ་དག་གིས་སྣང་སྲིད་ཀྱི་གོ་དོན་ཇི་འདྲ་ཞིག་སྟེར་མིན་མི་ཤེས་ལ་སྐར་སྤྲིན་དེ་དག་ང་ཚོའི་སྐར་ཚོམ་དགུ་ཚིགས་སྐྱ་མོའི་ཕྱི་རོལ་དུ་ཡོད་པའི་སྐར་ཚོམ་གཞན་ཡིན་པ་ཁོང་ཚོས་དེ་བས་ཀྱང་ཤེས་ཀྱི་མེད། ཕྱི་ལོ་ ༡༩༢༧ ལོར་རོ་མན་ཁེ་ཐོ་ལིག་གི་མཆོད་དཔོན་ཇོར་ཇི།ལིམར་ཀྲི(Georges Lemaitre)- ཡིས། དེ་སྔོན་ཨཡན་སྲི་ཊན (Einstein) གྱི་ཡོངས་ཁྱབ་ལྟོས་བཅས་གཞུང་ལུགས་ཀྱི་མཚུངས་རྩིས་དང་སྐར་སྤྲིན་གྱི་ཕྱི་སྣུར་བྱེད་པ་གཉིས་ལ་གཞིར་བཞག་སྟེ་འཇིག་རྟེན་འདི་གདོད་མའི་ཕྲ་རྡུལ་གྱི་གས་ཐོར་དང་ལྷན་དུ་འགོ་ཚུགས་པ་རེད་ཅེས་བརྗོད་ཡོད་པ་དང་། རྗེས་སུ་ལྟ་གྲུབ་འདིར་གས་ཐོར་ཆེན་མོ་(Big Bang) ཞེས་མིང་ཐོགས་པ་རེད།
ཕྱི་ལོ་ ༡༩༢༩ ལོར་(Edwin Hubble) ཡིས་འཛམ་གླིང་ནས་མཐོང་བའི་སྐར་ཚོམ་གཞན་གྱི་འོད་དེ་དག་དམར་སྤོས་(Red Shifted) ཀྱི་ཆ་དེ་འཛམ་གླིང་ནས་རྒྱང་ཐག་དང་ཆ་མཐུན་གྱི་སྤོ་བ་རྙེད། དེ་ཡང་སྐར་ཚོམ་གང་གི་འོད་ཟེར་དེ་དམར་སྤོས་ཇི་ཙམ་མགྱོགས་པ་དེའིེ་ཚོད་ཀྱིས་སྐར་ཚོམ་དེ་ང་ཚོའི་འཛམ་གླིང་དང་བར་ཐག་རིང་དུ་བསྐྱོད་པ་ཤེས་རྟོགས་བྱུང་བ་དང་གནས་ཚུལ་འདིར་ང་ཚོས་ཧཱབ་བྷལ་Hubble抯 Law) གཏན་སྲོལ་ཞེས་གྲགས་པ་ཡིན། ཧཱབ་བྷལ་གཏན་སྲོལ་གྱིས་འཇིག་རྟེན་རྒྱ་སྐྱེད་བྱེད་བཞིན་པ་སྟོན་པ་དང་དེ་ནི་སྔོན་ཨཡན་སྲི་ཊན་གྱིས་འཇིག་རྟེན་དེ་མི་གཡོ་ཞིང་མུ་མཐའ་མེད་པར་འདོད་པའི་ལྟ་བ་དང་འགལ་བར་གྱུར་ཡོད།
རིག་པ་འདི་དག་ལས་ཕན་ཚུན་འགལ་བར་འཛིན་པའི་ལྟ་གྲུབ་གཙོ་བོ་གཉིས་བྱུང་བ་དང་། དེ་ཡང་ལིམར་ཀྲི་ཡིས་གས་ཐོར་ཆེན་མོའི་གཞུང་ལུགས་རྒྱུད་འཛིན་བྱས་ཏེ་འཇིག་རྟེན་ནི་རྟག་ཏུ་རྒྱ་སྐྱེད་བྱེད་བཞིན་པར་འདོད་མཁན་ཁག་གཅིག་དང་། དེ་མིན་ཧོའི་ལི་(Hoyle) གྱི་འདོད་ཚུལ་ལྟར་འཇིག་རྟེན་འདི་རྟག་ཏུ་གཞི་གཅིག་ལ་གནས་པར་འདོད་མཁན་གྱི་ཁག་གཅིག་བཅས་ཡིན། ལེམར་ཀྲི་ཡི་ལྟ་གྲུབ་ལ་གས་ཐོར་ཆེན་མོ་ཞེས་འདོགས་མཁན་ཡང་ཧོའི་ལི་རང་ཉིད་ཡིན་ལ་དེ་ཡང་ཐོག་མར་མིང་འདོགས་ཀྱི་ཚུལ་དུ་བཏགས་པ་ཞིག་ཡིན། གས་ཐོར་ཆེན་མོའི་མིང་ཚིག་འདི་ཕྱི་ལོ་ ༡༩༥༠ ལོར་ཐོག་མར་དཔར་དུ་བཀོད་པ་དང་དེ་ནས་བཟུང་ཡོངས་གྲགས་སུ་གྱུར། དེའི་རྗེས་ལོ་མང་རིང་གཞུང་ལུགས་འདི་གཉིས་ལ་རྒྱབ་སྐྱོར་བྱེད་མཁན་སྤྱི་མཚུངས་བྱུང་ཡོད་ན་ཡང་མཐར་ཉམས་ཞིབ་ཀྱི་འབྲས་བུར་འཇིག་རྟེན་རྒྱ་བསྐྱེད་བྱེད་བཞིན་པར་གྲུབ་པ་དང་ལྷག་པར་དུ་ཕྱི་ལོ་ ༡༩༦༥ ལོར་སྣང་སྲིད་ཕྲ་རླབས་ཀྱི་གཞི་གདན་(Cosmic-Microwave-background གསར་རྙེད་བྱུང་བ་ནས་བཟུང་གས་ཐོར་ཆེན་མོའམ་རྒྱ་སྐྱེད་བྱེད་བཞིན་པའི་འཇིག་རྟེན་གྱི་གཞུང་ལུགས་དེ་སྣང་སྲིད་འབྱུང་ཁུངས་ཀྱི་གཞུང་ལུགས་བཟང་ཤོས་དེར་གྱུར་པ་རེད། ད་ལྟའི་ཆར་སྣང་སྲིད་རིག་པ་དང་འབྲེལ་བའི་གནད་དོན་ཕལ་ཆེ་བ་ནི་གས་ཐོར་ཆེན་མོ་གཞིར་བཞག་ཐོག་སྐར་ཚོམ་རྣམས་ཇི་ལྟར་གྲུབ་མིན་དང་། གས་ཐོར་ཆེན་མོའི་གནས་སྐབས་སུ་གང་བྱུང་མིན་ཤེས་ཐབས་བྱེད་རྒྱུ་དང་གཞི་རྩའི་གཞུང་ལུགས་གཞིར་བཞག་ཐོག་རྟོག་ཞིབ་ཀྱི་འབྲས་བུ་རྣམས་ཕྱོགས་བསྡུ་བྱ་རྒྱུ་བཅས་ཡིན། ྾྾྾ སྣང་སྲིད་ཀྱི་གས་ཐོར་ཆེན་མོའི་གཞུང་ལུགས་ཐད་བརྒྱ་ཕྲག་ཉི་ཤུའི་སྨད་ཙམ་ནས་བརྒྱ་ཕྲག་ཉི་ཤུ་རྩ་གཅིག་གི་འགོ་སྟོད་དབར་ཡར་རྒྱས་ཆེན་པོ་བྱུང་ཡོད། དེ་ཡང་དུས་ཚོད་འདིའི་ནང་རྒྱང་ཤེལ་སྤུས་ལེགས་བཟོ་སྐྲུན་ཐུབ་པ་དང་མིས་བཟོས་སྲུང་སྐར་ཁཱོབ་(COBE)ཀྱིས་ཚད་འཇལ་ཟིན་ཐོ་དག་ལ་བརྟེན་ནས་བྱུང་བ་ཞིག་རེད། དེ་བཞིན་རྒྱ་སྐྱེད་ཀྱི་མགྱོགས་ཚད་ཡང་གཏན་ཚུགས་སུ་མིན་པར་གོང་མཐོར་འགྲོ་བཞིན་པ་ཤེས་རྟོགས་བྱུང་བ་རེད། རྒྱ་བསྐྱེད་ཀྱི་མགྱོགས་ཚད་ལ་རྟེན་ནས་འཇིག་རྟེན་གྱི་གས་ཐོར་ཆེན་མོ་དེ་བཞིན་ལོ་ངོ་ཐེར་འབུམ་ ༡༣་༧ ཙམ་གྱི་སྔོན་དུ་བྱུང་བར་བཤད་ཐུབ་ཀྱི་ཡོད།
གདོད་མའི་འཇིག་རྟེན་དྲོད་ཚད་དང་གནོན་ཤུགས། སྟུག་ཚད་ཆེ་བའི་ནུས་པས་ཕྱོགས་ཀུན་ཏུ་སྙོམས་པར་ཁེངས་ཏེ་ཡོད་པ་དེ་རིམ་བཞིན་འཇིག་རྟེན་རྒྱ་བསྐྱེད་དང་བསྟུན་ནས་དྲོད་ཚད་ཆག་པ་དང་གཞི་རྩའི་རྡུལ་རྣམས་བྱུང་འགོ་ཚུགས་པ་རེད། རྗེས་སུ་གས་ཐོར་ཆེན་མོས་ལྟེ་རྡུལ་བཟོ་བསྐྱེད་ཀྱི་བརྒྱུད་རིམ་(Nucleosynthesis)ལ་བརྟེན་ནས་སྤུས་རྡུལ་དང་མ་ནིང་རྡུལ་འདུས་ཏེ་ཧི་ལེམ་(Helium)སོགས་ཀྱི་ལྟེ་རྡུལ་གྲུབ་པ་དང་། ལོ་འབུམ་གསུམ་ཙམ་གྱི་རྗེས་སུ་གློག་རྡུལ་དང་ལྟེ་རྡུལ་གཉིས་འདུས་པ་ལས་རྡུལ་ཕྲན་ཆགས་པ་དང་སྐབས་དེར་རྡུལ་ཕྲན་ཕལ་ཆེ་བ་ཧཡི་ཌརོ་ཇེན་གྱི་རྡུལ་ཕྲན་ཡིན་པ་རེད། དུས་ཚོད་རིམ་པས་སོང་རྗེས་སྟུག་ཚད་ཆེ་བའི་ཁུལ་རྣམས་སུ་འགུག་ཤུགས་ཀྱིས་མཐའ་འཁོར་གྱི་དངོས་པོ་རྣམས་དབུས་སུ་བསྡུས་ཏེ་སྔར་ལས་ཀྱང་སྟུག་ཚད་ཆེ་རུ་བཏང་ནས་མཐར་ད་ལྟ་མཐོང་བའི་རླངས་གཟུགས་ཀྱི་སྤྲིན་པ་དང་། སྐར་མ། སྐར་ཚོམ་སོགས་ནམ་མཁར་ཡོད་པའི་དངོས་པོ་ཐམས་ཅད་གྲུབ་པ་རེད། དེ་འདྲའི་འགྱུར་འགྲོས་ཀྱི་བརྒྱུད་རིམ་དེ་འཇིག་རྟེན་ཁམས་ཀྱི་ནང་བེམ་གཟུགས་མང་ཉུང་དང་རིགས་ཇི་འདྲ་ཡོད་པར་རག་ལུས་ཡོད། འདི་ལྟའི་རིགས་གསུམ་དུ་འདོད་པ་ནི་གྲང་ཞིང་མི་མངོན་པའི་བེམ་གཟུགས་(Cold Dark Matter) དང་ཚ་ཞིང་མི་མངོན་པའི་བེམ་གཟུགས་(Hot Dark Matter) དང་། བཱརཱ་ཡོ་ནིཀ་བེམ་གཟུགས་(Baryonic Matter) བཅས་ཡིན། ཤེས་ཚོད་ལ་འཇིག་རྟེན་གྱི་དངོས་པོ་ཕལ་ཆེ་བ་གྲང་ཞིང་མི་མངོན་པའི་བེམ་གཟུགས་ལས་གྲུབ་ཅིང་གཞན་གཉིས་ཀྱི་གྲངས་འབོར་ནི་བརྒྱ་ཆ་ ༢༠ ལས་ཉུང་བ་ཡོད་པ་རེད།྾྾྾ ད་ལྟའི་ཆར་འཇིག་རྟེན་འདིར་ཡ་མཚན་ཅན་གྱི་མི་མངོན་པའི་ནུས་པས་(Dark Energy) གཙོ་བོར་ཁྱབ་སྟེ་ཡོད་པ་དང་འདིས་འཇིག་རྟེན་གྱི་ཁྱོན་སྡོམ་གྱི་ནུས་པའི་བརྒྱ་ཆ་ ༧༠ ཙམ་ཟིན་པར་བཤད་ཀྱི་ཡོད། ཇི་ལྟར་ཡང་སྐབས་དེའི་འཇིག་རྟེན་གྱི་གནས་ཚུལ་ཤེས་རྒྱུ་ནི་དངོས་ཁམས་ཚན་རིག་ནང་ང་ཚོས་བརྟོལ་མ་ཐུབ་པའི་ཆེས་དཀའ་བའི་གནད་ཅིག་ཡིན་པས་དེ་དག་ཤེས་པའི་ཕྱིར་འཕྲུལ་ཆས་ཀྱི་ཡར་རྒྱས་ད་དུང་འགྲོ་དགོས་ཤིང་། མུ་མཐུད་དེ་མཚན་མོའི་ནམ་མཁར་རྟོག་ཞིབ་བྱ་དགོས་པ་ཡིན།
[box style="rounded"]Nebulae སྐར་སྤྲིན། སྐར་ཚོགས་བར་གྱི་ཐལ་རྡུལ་དང་རླུང་རྫས་ལས་གྲུབ་པའི་སྤྲིན་ནམ་མངའ་ཁུལ་མི་གསལ་བའམ་རབ་རིབ་་དག་ལ་ཟེར།
Galaxy དགུ་ཚིགས། སྐར་མ་ཐེར་འབུམ་མང་པོ་དང་དེ་དག་གི་གཟའ་སྐར་དང་སྐར་སྤྲིན་གྱི་ཚོགས་དེ་འོད་ལོ་སྟོང་ཕྲག་མང་པོར་ཁྱབ་གདལ་དུ་སོང་བའི་འཇིག་རྟེན་གྱི་ཆ་ཤས་ཞིག་ལ་ཟེར།
Cosmology སྣང་སྲིད་རིག་པ།
Light Year འོད་ལོ། དེ་ནི་རྒྱང་ཐག་གི་ཚད་གཞི་ཞིག་ཡིན་ལ། འོད་ལོ་གཅིག་ནི་འོད་ཀྱིས་ལོ་གཅིག་གི་ནང་རྒྱང་ཐག་ཇི་ཙམ་སྐྱོད་པའི་རྒྱང་ཚད་དེའོ།[/box]

robotstxt: allowed

filter: keep


text:
༄༅། ། ཕྱི་ལོ་ ༢༠༡༧ ཟླ་ ༡༡ ཚེས་ ༡༣ ཉིན་རྒྱ་གར་བརྙན་འཕྲིན་གསར་འགྱུར་ཚན་པ་ Times Now ཡི་ (Consultant and strategic Affairs Expert) སྐུ་ཞབས་ (Maroof Raza) ལགས་བོད་མི་མང་སྤྱི་འཐུས་ལྷན་ཁང་དུ་ཕེབས་གནང་ཡོད།
དེ་ཡང་གོང་ཚེས་ཉིན་གྱི་ཕྱི་དྲོ་ཆུ་ཚོད་ ༤།༣༠ ཐོག་སྐུ་ཞབས་ཁོང་བོད་མི་མང་སྤྱི་འཐུས་ལྷན་ཁང་དུ་ཕེབས་སྐབས་དཔལ་ལྡན་ཚོགས་གཞོན་ཨཅཱརྱ་ཡེ་ཤེས་ཕུན་ཚོགས་མཆོག་ནས་ཕེབས་བསུའི་སྣེ་ལེན་ཞུས་གནང་བ་དང་སྦྲགས། བོད་དང་བོད་མིའི་འཐབ་རྩོད་ཀྱི་གནས་བབས་ངོ་སྤྲོད་དང་། ད་ལྟའི་བོད་ནང་གི་གནས་བབས་སྐོར། རྒྱལ་སྤྱིའི་ནང་བོད་དོན་ཐོག་ལས་འགུལ་ཇི་ལྟར་སྤེལ་གནང་དང་། དེ་བཞིན་རྒྱབ་སྐྱོར་ཇི་ཐོབ། ལྷག་པར་བོད་མི་མང་སྤྱི་འཐུས་ལྷན་ཚོགས་ནས་རྒྱ་གར་གཙོས་འཛམ་གླིང་རྒྱལ་ཁབ་ཁག་ནང་བོད་དོན་ཞུ་སྐུལ་གྱི་ལས་འགུལ་གང་དང་གང་སྤེལ་གྱི་ཡོད་པའི་སྐོར་སོགས་ཀྱི་ཐོག་གསུངས་གནང་ཡོད།
ཕྱོགས་མཚུངས་སྐུ་ཞབས་ཁོང་གིས་བརྙན་འཕྲིན་གྱི་བརྒྱུད་ལམ་ཐོག་བོད་ཀྱི་གནད་དོན་ཐོག་དྲི་རྩད་དང་། རྒྱ་ནག་གི་སྤྱི་ཡོངས་སྲིད་བྱུས་དང་། ལྷག་པར་ཉེ་འཁོར་ཁྱིམ་མཚེས་རྒྱལ་ཁབ་ཁག་ལ་འཛིན་པའི་སྲིད་བྱུས་སོགས་ཀྱི་ཐོག་རྒྱ་གར་སྤྱི་ཚོགས་ནང་གོ་རྟོགས་སྤེལ་བཞིན་ཡོད་པའི་སྐོར་དང་། མ་འོངས་པར་གསར་འགྱུར་བརྒྱུད་ལམ་ནང་བོད་རྒྱའི་དཀའ་རྙོག་དང་བོད་ཀྱི་གནད་དོན་ཐོག་བགྲོ་གླེང་སོགས་གོ་སྒྲིག་ཞུ་སྐབས་དཔལ་ལྡན་ཚོགས་གཞོན་མཆོག་ཀྱང་གདན་ཞུ་གནང་རྒྱུའི་ཞལ་བཞེས་གནང་ཡོད། དེ་རྗེས་སྐུ་ཞབས་ཁོང་སྤྱི་ལྷན་གྱི་གྲོས་ཚོགས་ཚོགས་ཁང་དང་དཔེ་མཛོད་ཁང་དུ་གཟིགས་བསྐོར་གནང་བ་བཅས་ཀྱི་གནས་ཚུལ་དུ། །


text:
མི་དམངས་དྲ་བའི་འཕྲིན། ཟླ་5ཚེས་16ཉིན་རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གིས་མི་དམངས་ཚོགས་ཁང་ཆེ་མོར་ཀྲུང་གོར“རྒྱུད་གཅིག་ལམ་གཅིག”གི་རྒྱལ་སྤྱིའི་མཉམ་ལས་མཐོ་རིམ་གླེང་སྟེགས་ལ་ཕེབས་པའི་ཧྥི་ཅིའི་ཙུང་ལི་མུའུ་པའེ་ཉི་མཱ་ལ་མཱ་དང་མཇལ་འཛོམས་གནང་བ་རེད།
ཞི་ཅིན་ཕིང་གིས་ཧྥི་ཅི་ནི་ཀྲུང་གོ་གསར་པ་དང་འབྲེལ་བ་འཛུགས་སྔ་ཤོས་ཀྱི་ཞི་བདེ་རྒྱ་མཚོའི་གླིང་ཕྲན་རྒྱལ་ཁབ་ཅིག་རེད། 2014ལོར་རྒྱལ་ཁབ་གཉིས་པོའི་དབར་ཕན་ཚུན་བརྩི་འཇོག་དང་ཐུན་མོང་ཐོག་འཕེལ་རྒྱས་གཏོང་བའི་འཐབ་ཇུས་རོགས་ཟླའི་འབྲེལ་བ་བཙུགས་པས། ཀྲུང་ཧྥིའི་འབྲེལ་བ་མཐོ་ཚད་གསར་པའི་ཐོག་སླེབས་ཡོད། མིག་སྔར་ཀྲུང་ཧྥི་རྒྱལ་ཁབ་གཉིས་དབར་གྱི་ཆབ་སྲིད་ཐད་ཕན་ཚུན་ཡིད་ཆེས་བྱེད་ཚད་ཟམ་མི་ཆད་པར་གཏིང་ཟབ་ཏུ་དང་། དངོས་སྒྲུབ་མཉམ་ལས་ཉིན་རེ་བཞིན་རྒྱ་ཆེ་རུ། མི་ཆོས་སྤེལ་རེས་སྔར་བས་དམ་ཟབ་ཏུ་བཅས་འགྲོ་བཞིན་ཡོད། ཀྲུང་གོ་ཕྱོགས་ཀྱིས་ཧྥི་ཅི་ཕྱོགས་དང་མཉམ་དུ་ཁྱབ་ཁོངས་ཁག་གི་སྤེལ་རེས་མཉམ་ལས་ལ་ཤུགས་སྣོན་བརྒྱབ་ནས་རྒྱལ་ཁབ་གཉིས་པོའི་མི་དམངས་ལ་ཕན་བདེ་བསྐྲུན་འདོད་ཡོད་ཅེས་གསུངས།
ཞི་ཅིན་ཕིང་གིས་ནན་བཤད་གནང་དོན། ཕྱོགས་གཉིས་པོས་རང་སོ་སོའི་ལྟེ་བའི་ཁེ་ཕན་དང་དོ་ཁུར་ཆེན་པོ་བྱེད་པའི་གནད་དོན་ཐད་ཕན་ཚུན་མུ་མཐུད་རྒྱབ་སྐྱོར་བྱེད་དགོས། ཀྲུང་གོ་ཕྱོགས་ཀྱིས་ཧྥི་ཅི་དང་ཚོང་དོན་དང་། མ་འཇོག ཞིང་ལས་ལག་རྩལ། ལྗང་མདོག་འཕེལ་རྒྱས་སོགས་ཁྱབ་ཁོངས་མཉམ་ལས་ལ་ཤུགས་སྣོན་བརྒྱབ་ནས་ཀྲུང་གོའི་ཁེ་ལས་དེ་བས་མང་བ་ཧྥི་ཅིར་མ་འཇོག་ལས་གཉེར་བྱེད་པར་སྐྱོད་པ་དང་ཀྲུང་གོའི་ཡུལ་སྐོར་བ་དེ་བས་མང་བ་ཧྥི་ཅིར་ཡུལ་སྐོར་བྱེད་པར་བསྐྱོད་རྒྱུར་ལྕག་སྐུལ་བྱེད་འདོད་ཡོད།
མུའུ་པའེ་ཉི་མཱ་ལ་མཱ་ཡིས་ཀྲུང་གོ་ཕྱོགས་ཀྱིས“རྒྱུད་གཅིག་ལམ་གཅིག”གི་རྒྱལ་སྤྱིའི་མཉམ་ལས་མཐོ་རིམ་གླེང་སྟེགས་ཐུགས་གྲ་ལེགས་འགྲིག་གིས་གཉེར་ཐུབ་པར་བཀྲ་ཤིས་བདེ་ལེགས་ཞུ་རྒྱུ་ཡིན། ཧྥི་ཅི་ཕྱོགས་ཀྱིས“རྒྱུད་གཅིག་ལམ་གཅིག”གི་གྲོས་འགོར་རྒྱབ་སྐྱོར་ཞུ་རྒྱུ་ཡིན་ལ། ཀྲུང་གོ་ཕྱོགས་དང“རྒྱུད་གཅིག་ལམ་གཅིག”འཛུགས་སྐྲུན་གྱི་སྒྲོམ་གཞིའི་ནང་མཉམ་ལས་བྱ་རྒྱུའི་རེ་སྒུག་ཞུ་བཞིན་ཡོད། ཧྥི་ཀྲུང་དབར་འབྲེལ་བ་བཙུགས་ནས་ལོ་42སོང་རིང་རྒྱལ་ཁབ་གཉིས་པོའི་འབྲེལ་བ་འཕེལ་རྒྱས་ཡག་པོ་རྒྱུན་འཁྱོངས་བྱུང་ཡོད། ཧྥི་ཅི་ཕྱོགས་ཀྱིས་ཀྲུང་གོ་གཅིག་གི་སྲིད་ཇུས་མཐའ་འཁྱོངས་ཞུ་རྒྱུ་མ་ཟད། ཀྲུང་གོ་ཕྱོགས་དང་ཉོ་ཚོང་དང་། ཞིང་ལས། རྨང་གཞིའི་སྒྲིག་བཀོད། མི་ཆོས་ཁྱབ་ཁོངས་བཅས་དབར་སྤེལ་རེས་མཉམ་ལས་གཏིང་ཟབ་བྱས་ནས་གནམ་གཤིས་འགྱུར་ལྡོག་དང་རྒྱུན་མཐུད་འཕེལ་རྒྱས་སོགས་གོ་ལ་ཧྲིལ་པོའི་གནད་དོན་ཐད་མཐུན་སྦྱོར་གཞོགས་འདེགས་དམ་ཟབ་བྱེད་འདོད་ཡོད་ཅེས་གསུངས།


text:
ཚ་རོང་དཔལ་ལྡན་རྒྱལ་མཚན།
- བྱམས་པ་འཕྲིན་ལས།
གཙང་ཕྱོགས་ཀྱི་སྨན་པ་ཚ་རོང་དཔལ་ལྡན་རྒྱལ་མཚན་ནི། ཆོས་གྲྭ་ཆེན་པོ་དཔལ་ས་སྐྱའི་ཉེ་འདབས། ཤབ་སྟོད་ཚ་མོ་སྟག་གདོང་གི་ཤར་གླིང་། ལྷ་སྤུངས་སྨན་རྒྱལ་མོའི་གཡས་འདབས་ཚ་རོང་མདོ་སྤེ་ཞེས་བགྱི་བར། ཡབ་སྟོད་སྟོན་གྱི་བརྒྱུད་པ་དཔལ་ལྡན་སྐྱིད་དང་ཁུ་བོ་དཔལ་ལྡན་རྒྱལ་མཚན་ལ་ཡུམ་ཆོས་སྐྱོང་འཛོམས་པ་ཞེས་བྱ་བའི་རིགས་རུས་ཆོ་འབྲང་ལས་རབ་བྱུང་དགུ་པའི་ཤིང་ལུག་ (སྤྱི་ལོ་1535) ལོའི་ཟླ་བ་བརྒྱད་པར་སྐུ་བལྟམས།
དགུང་ལོ་གསུམ་གྱི་སྐབས་རྗེ་ཚ་རོང་རས་ཆེན་དྲུང་དུ་ཡུམ་སྲས་གཉིས་ཕེབས་དུས་བླ་མའི་ཞལ་ནས་བྱིས་པ་འདི་ཤེས་རབ་ཆེ་ཞིང་ཏིང་ངེ་འཛིན་རང་ཤུགས་ལ་སྐྱེ་བ་ཞིག་འདུག་ཅེས་གསུངས་སྟབས་ཡུམ་གྱིས་གཙང་སྦྲ་འཕྲོད་བསྟེན་ཧ་ཅང་ཡག་པོ་མཛད།
དགུང་ལོ་དགུ་པར་ཆོས་སྒོར་ཞུགས་ཏེ་ཐམས་ཅད་མཁྱེན་པ་ངག་དབང་གྲགས་པ་དཔལ་བཟང་པོའི་དྲུང་དུ་དབུ་སྐྲ་བཅད་དེ་དགེ་བསྙེན་གྱི་སྡོམ་པ་བཞེས། ཕྱོགས་མཚུངས་སློབ་དཔོན་ཤྰཀྱ་བཟང་པོའི་མདུན་སར་འབད་པ་དྲག་པོས་ཀློག་ཡིག་བསླབས་ཏེ་སྦྱངས་འབྲས་ཆེ་བར་སློབ་དཔོན་ཡང་ཡ་མཚན་དུ་གྱུར།
དགུང་ལོ་བཅུ་གཉིས་སྐབས་གངས་ཅན་ཆོས་འཕེལ་གྱི་གྲྭ་སར་ལོ་ཕྱེད་དང་བཞིར་བསྡུས་གྲ་བསླབས། མཁན་ཆེན་བྱང་ཆུབ་བློ་ལྡན་སོགས་ཀྱིས་བཀའ་དྲིན་ཆེ་བར་བསྐྱངས། འོན་ཀྱང་སྔོན་གྱི་ལས་འབྲེལ་གསོ་བ་རིག་པ་དང་། གསང་སྔགས་རྡོ་རྗེ་ཐེག་པར་ཡོད་པའི་དབང་གིས་མདོ་ཕྱོགས་ལ་བློ་སྐྱེད་ཆེར་མེད་པ་ནས་འགལ་རྐྱེན་ཤིན་ཏུ་མང་བ་བྱུང་ཞེས་གསུངས། ལྷག་པར་དགུང་ལོ་བཅོ་ལྔའི་སྐབས་རྒྱུ་གཟེར་གྱི་རིམས་དྲག་པོ་ཐེངས་གཉིས་བསྙུན་ནས་སྐུ་ཚེའི་འདུ་བྱེད་སྟོངས་སུ་ཉེ་བ་ན་འཚོ་བྱེད་མཁས་པ་རབ་འབྱམས་ཀུན་དགའ་བཀྲ་ཤིས་པ་དང་། མངའ་རིས་པ་དཔོན་པོ་རྒྱལ་མཚན་ལེགས་པ་གཉིས་ཀྱིས་སྨན་དཔྱད་གནང་སྟེ་འཆི་ཁ་ནས་ཐར་སྟབས་གསོ་བ་རིག་པར་ཐུན་མོང་མ་ཡིན་པའི་མོས་གུས་དང་ཡིད་ཆེས་འཁྲུངས་ཤིང་། ཁ་ཞེ་གཉིས་མེད་ཀྱི་དམ་བཅའ་བརྟན་པོས་མདོ་ཕྱོགས་ཀྱི་སློབ་གཉེར་བཤོལ་ནས་ཐེག་ཆེན་སྒྲུབ་སྡེར་ཟླ་གཅིག་ཙམ་ཚེ་སྒྲུབ་ལ་བཞུགས། དེ་རྗེས་རབ་བྱུང་བསྒྲུབས་ནས་མཚན་ལ་དཔལ་ལྡན་རྒྱལ་མཚན་ཞེས་གསོལ། དཔལ་ས་སྐྱར་ཆོས་ཞུགས་གནང་རྩིས་སྐབས་ཡབ་ཀྱིས་བཤོལ་བཏབ་སྟེ་སེམས་ཅན་ལ་དངོས་སུ་ཕན་ཐོགས་པའི་འཚོ་བྱེད་ཅིག་བསླབ་པ་རང་འཐད་གསུངས་ནས་སྨན་དཔེ་དང་། ཆ་བྱད་སོགས་བླུས་ཏེ་གནང་བས་ཚེ་སྔོན་གྱི་བག་ཆགས་སད་པ་དང་། རང་ནད་ལས་ཐར་བ་དྲན་ཏེ་སློབ་པར་ཆས་དུས་ཡུལ་གྱི་མི་དང་། གྲོགས་མཆེད་འགས་ལྷ་རྗེ་བྱས་ན་ཁྱིམ་ཐབས་ཀྱི་ཡོན་ཏན་ཡིན་ཚུལ་དང་། འགའ་རེས་ལྷ་རྗེ་ནི་བརྒྱུད་པ་ཅན་མ་གཏོགས་མི་ཀུན་གྱིས་ཤེས་པ་མིན་ཟེར་བ་དང་། ཐ་ན་ཕྲག་དོག་ཅན་ཁ་ཤས་ཀྱིས་མི་འདིས་ལྷ་རྗེ་ཤེས་ན་མིག་ཏུ་སྒོག་ཆུ་བརྡུང་ཞེས་པ་སོགས་ལབ་བརྗོད་སྣ་ཚོགས་བྱུང་བར་བརྟེན་གསོ་རིག་གཤའ་མ་ཞིག་མ་ཤེས་ན་ལྕེབས་ཏེ་འཆི་དགོས་སྙམ་པའི་དམ་བཅའ་དྲག་པོ་བཅངས་ནས་དགུང་ལོ་བཅུ་དགུའི་ཐོག་གསོ་རིག་རྒྱུད་བཞིའི་ཐོག་མ་རྩ་རྒྱུད་ནས་དབུ་བཙུགས། ལོ་གཅོག་གི་བར་ཐེག་ཆེན་སྒྲུབ་སྡེར་ཉིན་མཚན་སྐྱོ་ངལ་སྤངས་ནས་སློབ་གཉེར་གནང་བས་རྩ་བཤད་ཕྱི་གསུམ་གསལ་ལ་ཟློས་པ་མེད་པ་སྦྱངས། ལྷག་པར་ཕག་སྟོན་གྱི་ཕྱག་བྲིས་མའི་ >ཕྱག་ཏུ་བྱུང་ནས་རྒྱུད་གསུམ་གྱི་ཚིག་དག་པ་མ་ཚད་རྒྱུད་དོན་ཡང་རགས་ཙམ་གོ་ནུས་པ་བྱུང་ཞེས་གསུངས།
དེ་ནས་སློབ་དཔོན་མཁས་པ་ཞིག་བསྟེན་པར་དགོངས་ཀྱང་ཚད་ལྡན་འོས་པ་དཀོན་པའི་དུས། སྔོན་ཤུགས་ལས་འབྲེལ་བཟང་པོས་རྐྱེན་སྦྱར་ཏེ་རང་ཉིད་ཀྱི་ཇོ་ཇོ་དང་། སྲིང་མོ་ནད་གཞི་ཚབས་ཆེན་གྱིས་བཏབ་པ་ལས་འཚོ་བྱེད་སྦུར་ཚོ་བ་ཆབ་ཚན་དང་། སྐྱེར་ཁཎ་འཆོས་པ་ལ་ཕེབས་པ་གདན་འདྲེན་ཞུས། སྨན་གནང་བ་ཙམ་གྱིས་ནད་ལས་གྲོལ་ཏེ་ཐམས་ཅད་ཡིད་ཆེས་ཀྱི་གནས་སུ་གྱུར་པར་བརྟེན་ཉེ་རིགས་རྣམས་ཀྱི་གྲོས་འདེབས་དང་། རང་ཉིད་ཀྱི་མོས་པ་ལྟར་དགུང་ལོ་ཉི་ཤུའི་ཁར་སློབ་དཔོན་དམ་པ་སྦུར་ཚོ་བ་ཡོན་ཏན་རྒྱ་མཚོའི་དྲུང་དུ་ཕེབས། ལོ་ཕྱེད་དང་གཉིས་ཀྱི་བར་ཐུགས་བརྩེ་བས་བསྐྱངས། གཞུང་དང་གདམས་པ་ལག་ལེན་དང་བཅས་པའི་བསླབས་སྦྱངས་མ་ལུས་པ་གནང་། དེ་ཡང་དང་པོ་བླ་མ་བསྟེན་པའི་ཉམས་མྱོང་མ་མཆིས་པ་ནས་དགོངས་པ་མ་ལོན་བར་ཐུགས་ལྕི་ཞིང་འཐུམ་པའི་ངང་ཚུལ་དང་། ཡོན་ཏན་གནང་ཆེས་པ་ནས་མ་ཤེས་དོགས་པའི་སེམས་ཁུར་དང་། དཔེ་འཛིན་མན་རྒྱུད་ཤོ་ལོ་ཀ་བཅོ་ལྔ་ཉིན་རེ་བཞིན་སྔ་དྲོ་རྒྱུགས་འབུལ་ཞུ་རྒྱུ། རྒྱུན་དུ་ཐོར་སྦྱོང་གྲོལ་རྗེས་གསུང་ཐུན་ཤོ་ལོ་ཀ་གཉིས་གཉིས་། ཚ་བ་བཞེས་དུས་ཤོ་ལོ་ཀ་གཉིས་ཙམ། དེ་ནས་ཉི་མ་དྲོ་ཁར་བཤར་སྦྱངས། ཉིན་གུང་རྒྱུད་ཀྱི་འཆད་ཉན་ས་བཅད། ལུང་གི་རྒྱབ་རྟེན་འབྲུ་གཉེར་གལ་ཆེ་བ་རྣམས་ཀྱི་གསུང་ཐུན། དགོང་ཁ་བཤར་སྦྱང་དང་། སྲོད་སྐྱོང་ནམ་ཕྱེད་བར་གནང་། ད་དུང་ཉིན་པར་ནད་པ་གཟིགས་དུས་སློབ་དཔོན་སྦུར་ཚོ་བས་ནད་རྟགས་དང་། གསོ་ཐབས། ལོག་གནོན། རྗེས་གཅོད་དང་བཅས་པའི་འདྲི་བརྩད་གནང་བ་དང་། དེ་སྟེང་གཞུང་གི་བཤད་པ་ལག་ལེན་ངོ་སྤྲོད་བཅས་པ་རྒྱུན་ཆགས་སུ་སྒྲིགས་གཅུར་གནང་བ་སོགས་ཇི་བཞིན་ཉམས་སུ་བཞེས་སྟབས་དབྱར་ངོ་གཅིག་ལ་དཔལ་ལྡན་རྒྱལ་མཚན་ཤིག་ནད་བསྙུན་ནས་སྐུ་གཟུགས་ཀེང་རུས་ལྟར་གྱུར་ཅིང་། སློབ་གཉེར་ཡང་ཁམས་ཀྱིས་མི་འཆུན་པ་བྱུང་། དེ་དུས་སློབ་དཔོན་སྦུར་ཚོ་བས་ཁམས་དང་མཐུན་པའི་སྨན་དང་ཟས་སོགས་བཀའ་དྲིན་བསྐྱངས་པ་དང་། རང་ཉིད་ཀྱིས་ཀྱང་སློབ་གཉེར་རྒྱུན་མ་ཆད་པར་གནང་པས་རིམ་གྱིས་ཤིག་ནད་ལས་གྲོལ། དེའི་དུས་སློབ་དཔོན་ཤིན་ཏུ་མཉེས་ནས་གདམས་པ་ཟབ་མོ་རྣམས་ལྷུག་པར་གནང་།
དགུང་ལོ་ཉི་ཤུ་རྩ་གཉིས་སྐབས་འཚོ་བྱེད་མཁས་པ་མང་པོའི་མདུན་སར་རྒྱུད་གསུམ་གྱི་བཤད་པ་གནང་བས་ཀུན་གྱིས་ཤེས་རབ་དང་། ཚིག་དོན་སྨྲ་བ་ལ་འགྲན་ཟླ་བྲལ་བའི་སྙན་གྲགས་ཐོབ། ལོ་དེའི་དགུན་དུས་ཟླ་བ་གསུམ་གྱི་བར་ལྷུན་པོ་རྩེར་དཔེ་མཚམས་སྒོ་ལྕགས་ལ་མཚམས་རྡོ་བཅོལ་ཏེ་གཅིག་པུར་སློབ་གཉེར་གནང་བས་ >ཀྱི་ལེའུ་གྱ་གསུམ་བར་ངག་སྐྱོར་ཐུབ། དེ་དུས་ལུས་སྟོབས་ཇེ་ངན་དུ་སོང་བས་གྲང་ནད་ཕོག་པ་དང་། སྲོད་ལོང་དང་དམར་འཐོམ་ལངས་པ་སོགས་ཀྱི་ཕྱི་དྲོའི་ཁ་ཟས་བཞེས་དགོས་བྱུང་བར་གདའ།
དེ་ནས་སློབ་དཔོན་སྦུར་ཚོ་བའི་བཀའ་ལུང་ལས། ང་རང་གི་གདམས་པ་བཤད་སྒྲོས་དང་བཅས་པ་གང་ཡོད་བུམ་པ་གང་བྱོའི་ཚུལ་དུ་སྤྲད་པ་འདི་ཀ་ཡིན། གདམས་པ་ཆིག་བརྒྱུད་མ་གཉིས་ཡོད་པ་རྗེས་སུ་སྟེར་ཡོང་། ད་རང་རེ་སྟོད་ཕྱོགས་ལ་དཔོན་ཚང་རིན་པོ་ཆེ་ (གོང་སྨན་དཀོན་མཆོག་འཕན་དར) མཇལ་བ་དང་སྙན་བརྒྱུད་ཁ་ཡར་ཞུ་དགོས་ཡོད། ཁྱེད་རང་ལ་ཡང་ >ལུང་བཤད་སྒྲོས་གདམས་པ་མང་པོ་ཞུ་བ་དང་། བློ་རྩལ་འདི་ཁ་ཙམ་ལ་བླ་མ་ཡང་ཤིན་ཏུ་མཉེས་པ་ཡོང་བས་ཅིས་ཀྱང་ཕྱིན་པ་དྲག་གསུངས་པ་ལྟར་དཔོན་ཚང་རིན་པོ་ཆེ་མཇལ་བར་ཕེབས། དིང་རིར་སློབ་དཔོན་སྦུར་ཚོ་བ་དང་། ཁོང་གི་གཅུང་པོ། དཔལ་ལྡན་རྒྱལ་མཚན་གསུམ་གྱིས་དཔོན་ཚང་རིན་པོ་ཆེར་མཇལ་རྟེན་དུ་ཐོག་མ་ཨ་རུ་གསེར་མདོག་རེ་རེ་ཕུལ་ནས་བྱིན་རླབས་ཞུས། ཆུ་རུག་ཏུ་ཕེབས་རྗེས་དཔོན་ཚང་རིན་པོ་ཆེར་ཕྱག་རྟེན་གསེར་ཞོ་གང་། དར་ཡུག་ནམ་ལྡེང་གཅིག གསོལ་འཆིང་གཅིག སྐུ་གཟན་གཅིག གཡུ་ཆུང་གསུམ་། རྔ་དཀར་གཅིག རས་ཡུག་རྣམས་ཕུལ། གཞན་ཡང་དཔོན་ཚང་རིན་པོ་ཆེའི་གསང་ཡུམ་དང་། མཆེད་གྲོགས་རྣམས་ལ་ཇ་ཆང་སོགས་ཀྱི་སྟོན་མོ་རྒྱས་པར་བཤམས། དཔོན་ཚང་རིན་པོ་ཆེ་ཐུགས་མཉེས་ཏེ་སྦུར་ཚོ་བ་ལ་བསྔགས་བརྗོད་ཐོག་བུ་སློབ་འདི་གཉིས་ཀྱི་སྐྱེ་ཡུལ་དང་། གཞུང་རྒྱ་ཐོས་བསམ་ཇི་ཡིན་བཀའ་འདྲི་གནང་།
སྐབས་དེར་དཔལ་ལྡན་རྒྱལ་མཚན་གྱིས་དཔོན་ཚང་རིན་པོ་ཆེར་རང་ཉིད་ཐག་རིང་ནས་ཡོང་བ་དང་། ཕ་མ་ཉེ་འབྲེལ་ནད་ཀྱིས་མནར་བ་སོགས་ལས་ལོ་གཅིག་གི་བར་ཞབས་དྲུང་དུ་བསྡད་ནས་དབང་ལུང་གདམས་པ་ལག་ལེན་དང་བཅས་པ་བརྩེ་བས་བསྐྱང་དུ་གསོལ་ཞེས་ཞུ་དུས། དཔོན་ཚང་རིན་པོ་ཆེས་སྤྱན་འབུར་ཚུགས་སུ་གཟིགས། ཕྱག་སྡིག་མཛུབ་མཛད་ནས་ཁྱོད་ཐག་རིང་ནས་འོངས་པ་ལེགས་ཀྱང་ལོ་གཅིག་ལ་འཚོ་བྱེད་སུས་ཤེས་ཧམ་པ་རང་ཆེ། ལོ་གསུམ་ཙམ་ཅིས་ཀྱང་བསྡད་ན་ལེགས་ཞེས་གསུངས། དེ་དུས་དཔོན་ཚང་རིན་པོ་ཆེ་ཐུགས་བྲེལ་ཆེན་པོ་ཡོད་རུང་སློབ་དཔོན་སྦུར་ཚོ་བ་དང་མཉམ་དུ་ཐོག་མར་རྒྱུད་རྒྱལ་བདུད་རྩི་སྙིང་པོ་ནས་དབུ་བཙུགས་ཏེ་ལུང་ཡོངས་རྫོགས་དང་།  >ལ་གདོང་ནག་པའི་འགྲེལ་ཆེན་དང་། བྲང་ཏེའི་ >  >འགྲེལ་པ་སུམ་སྟོན་མའི་སྟེང་ནས་གནང་། དེ་སྐབས་དཔལ་ལྡན་རྒྱལ་མཚན་གྱིས་ >ཤས་ཆེར་ཐུགས་ལ་ཡོད་པ་དང་། གྲེ་ལྕེ་ཤིན་ཏུ་བདེ་པོས་བཤད་སྦྱངས་གནང་དུས་སྐྱེ་བོ་དད་ལྡན་འགས་ཕྱག་འཚལ་བ་དང་། བུ་མེད་མང་པོས་མཆི་མ་བྲུལ་ཅིང་འདི་འདྲ་སྐྱེས་པའི་མ་དེ་སྙིང་རེ་དགའ་ཞེས་ཡིད་སྨོན་བྱེད། དཔོན་ཚང་རིན་པོ་ཆེ་ཡང་ཐུགས་མཉེས་ཏེ་འདི་ལྟ་བུའི་ཤེས་རབ་ཀྱི་རྩལ་དང་། སྙིང་རུས་ཡོད་ན་ལོ་གཅིག་ལ་ལྷ་རྗེ་བསླབས་ནས་ལོག་འགྲོ་ཟེར་བ་བདེན་པར་འདུག་ ངས་ད་ཕན་སློབ་མ་ཕྱེད་དང་སུམ་བརྒྱ་ཙམ་ཉར་རྒྱུ་བྱུང་རུང་རྒྱུད་ལྕེ་ཐོག་ནས་འདོན་པ་ཁྱེད་ལྟ་བུ་མ་བྱུང་ཞེས་དབུགས་དབྱུང་དང་། མཆེད་གྲོགས་གཞན་རྣམས་ཀྱི་མདུན་སར་འཚོ་བྱེད་ཚ་རོང་པས་ (དཔལ་ལྡན་རྒྱལ་མཚན་) རྒྱུད་བཞི་ལ་གྲྭ་སྐོར་ཡོངས་སུ་གྲགས་པོ་ཐོངས་ཤིང་། ཁྱེད་ཚོ་ཡང་འདི་འདྲ་ཞིག་རེ་སྟེ་ཡོང་བ་དཀའ་ལས་ཆེན་པོ་གདའ་ཞེས་གསུངས།
རྗེས་སུ་དཔོན་ཚང་རིན་པོ་ཆེར་དཔལ་ལྡན་རྒྱལ་མཚན་གྱིས་རང་ཡུལ་ལ་དགོངས་འཁྲོལ་ཞུ་རྒྱུའི་སྙན་སེང་གནང་སྐབས། དཔོན་ཚང་རིན་པོ་ཆེས་སློབ་མ་བསྡད་ན་སྙམ་པ་རྣམས་བཀག་ཀྱང་མི་ཁོག ཕྱིན་ན་བསམ་པ་རྣམས་བརྫངས་ཀྱང་མི་འགྲོ། ད་དུང་ཡང་གདམས་ངག་མང་པོ་སྟེར་རྒྱུ་ཡོད། ཡོན་ཏན་ཤ་རློན་ལ་ཚྭ་དཔགས་ལ་ཞིག་མི་ཡོང་བས་རེ་ཞིག་སྡོད་གསུངས་པ་ལྟར་བཀའ་བཞིན་བསྒྲུབས་པས་སླར་ཡང་གདམས་པ་ཟབ་རྒུ་མང་པོ་གནང་། དེ་ནས་དཔོན་ཚང་རིན་པོ་ཆེས་དཔལ་ལྡན་རྒྱལ་མཚན་ལ་ཉིད་རང་དེ་གར་ད་དུང་ལོ་གཅིག་ཙམ་བསྡད་ན་སྙམ་རུང་ད་འགྲོ་ན་དེ་ནས་གདན་ས་བར་སྐྱེལ་མི་བཏང་ཆོག་ཅེས་བཀའ་འཁྲོལ། ཚུར་ལམ་སྦུར་ཚོ་བའི་སྤྱན་སྔར་བྱོན། ཡོན་ཏན་ལ་བོགས་ཇི་བྱུང་བཀའ་འདྲི་གནང་བར་ལན་ཞུས་པས་ཤིན་ཏུ་མཉེས་ནས་སྨན་སྦྱིན་དང་བཅས་ཕ་ཡུལ་བར་སྐྱེལ་མི་མངག་པར་མཛད།
དགུང་ཕྲེང་ཉི་ཤུ་རྩ་ལྔའི་སྐབས་དཔོན་སློབ་བདུན་གྱིས་ལྷུན་པོ་རྩེའི་ཆོས་གྲར་བདག་ཆེན་ཐམས་ཅད་མཁྱེན་པས་མཐུ་རྐྱེན་གནང་ནས་དགུང་ཐོག་གཅིག་རིང་རྒྱུད་ཀྱི་འཆད་ཉན་དང་། གཞན་ནད་ཐོག་ཏུ་སྨིན་པའི་ལག་ལེན་ངོ་སྤྲོད་མཛད། ལོ་དེར་སྲད་རོང་གཞུང་པ་རྣམས་ལ་གྲུམ་རིམས་སྟོབས་ཆེ་བ་བྱུང་དུས་མི་མང་པོ་འཆི་ཁ་ལས་བསྐྱབས་པས་དཔལ་ལྡན་རྒྱལ་མཚན་ལ་གྲུམ་བུ་གདོང་ལྡོག་པ་ཞེས་གྲགས་པས་ཁྱབ། གྲུམ་བུ་གསོ་ཐབས་ཀྱི་ཡིག་ཆུང་ཞིག་ཀྱང་མཛད།
དགུང་ལོ་ཉི་ཤུ་རྩ་དྲུག་ལ་ཕེབས་སྐབས་བྱང་ངམ་རིང་དུ་ཕེབས། འཚོ་བྱེད་ཆུ་ནག་པ་སོགས་བཞུགས་པའི་གྲལ་དུ་ >ལ་བཤད་སྒྲོས་གནང་བས་བྱང་བདག་ཆོས་རྒྱལ་མཉེས་ནས་གནང་སྦྱིན་སོགས་བཀའ་དྲིན་བསྩལ། སློབ་དཔོན་སྦུར་ཚོ་བ་དགུང་ལོ་སུམ་ཅུ་སོ་དྲུག་སྟེང་བསྙུན་གཞི་ཚབས་ཆེན་ཞིག་ཕོག་ནས་གློ་བུར་དུ་དཔལ་ལྡན་རྒྱལ་མཚན་ལ་ཕྱག་བྲིས་ཤིག་གནང་དོན། ད་ལན་ནད་ཐོག་འདི་ནས་ཐར་བ་མི་འདུག སྨན་རིམ་གྲོ་སོགས་ཀྱི་མཐུ་རྫོགས་པར་འདུག་ན་རང་རེ་དཔོན་སློབ་མཇལ་བའི་མཐའ་མར་སྔ་སོར་ཁས་བླངས་པའི་གདམས་པ་ཚིག་བརྒྱུད་མ་དེ་རྣམས་ཀྱང་སྟེར་རྒྱུ་ཡིན་ཞེས་འཁོད་པ་གཟིགས་དུས་སྡུག་བསྔལ་ཚད་མེད་བྱུང་བཞིན་མགྱོགས་པར་ཕེབས། སློབ་དཔོན་མཇལ་དུས་བཀའ་ལུང་ལ། ནད་འདིའི་བབ་དང་། རང་རེའི་བླ་མའི་ལུང་བསྟན་གང་ལ་དཔགས་རུང་ནད་ཐོག་འདི་ནས་མི་ཐོན་པ་འདུག་པས་སྨན་མི་ཟ། ཁྱེད་ཀྱང་ལས་སྨོན་གྱིས་འབྲེལ་བའི་སློབ་མ་ཡིན་པས་འཕྲད་ན་སྙམ་ནས་བོས་པ་ཡིན། དོ་ནུབ་དང་སང་ཉིན་འདིར་བཞུགས། ཚིག་བརྒྱུད་ཀྱི་གདམས་པ་འདི་རྣམས་ཡི་གེར་ཐོབ་གསུངས་ནས་དཔེ་འཁྲིད་གནང་བྱུང་བ་བཞིན་ཞལ་བཤུས་བྱས། ཞག་ལྔ་བསྡད་པའི་སང་ཉིན་གཤེགས་པའི་དོ་ནུབ་དགོང་ཁ་སློབ་དཔོན་སྦུར་ཚོ་བས་ཁྱེད་རང་འོ་བརྒྱལ་བ་ལས་མེད་པས་དེ་རིང་བྱོན་ན་ལེགས་ཞེས་གསུངས་དུས་དཔལ་ལྡན་རྒྱལ་མཚན་ཐུགས་ལ་དཔོན་ཚང་རིན་པོ་ཆེ་ནི་བཞུགས་ཡུལ་ས་ཁད་འགྱངས་ཤིང་ཐུགས་བྲེལ་ཆེ་བས་མཇལ་བ་དཀའ། སློབ་དཔོན་ནི་གཤེགས་པ་འདུག་ཕྱིན་ཆད་འགོ་འདོན་དང་སློབ་སྟོན་ཞུ་ས་ནི་སུ་ཡང་མ་མཆིས་སྙམ་ནས་ཐུགས་ཁྲལ་བཟོད་གླགས་མེད་པ་བྱུང་། དེའི་སང་ཉིན་ཐོ་རེངས་ནས་ཆབ་སྲི་བ་དེ་ཡང་ཐོན་ཏེ་སྔ་དྲོ་ཅུང་ཟད་བདེ་ཙམ་ཡོད་དུས་ཡང་བསྐྱར་སློབ་དཔོན་ཞལ་ནས། ད་ལན་མཇལ་བར་བྱོན་པ་ཅིས་ཀྱང་ལེགས། །བདག་ཀྱང་དེ་རིང་ལས་སྡོད་སྐབས་མེད། །ཕྱི་མར་མཇལ་བའི་སྨོན་ལམ་འདེབས། །ཁྱེད་ཀྱང་སྐུ་ཁམས་སྙོམས་པ་དང་འགྲོ་དོན་བཟང་བར་མཛོད་ཅེས་གསུངས་མ་ཐག་སྤྱན་ཆབ་མང་པོ་ཤོར། ཕྱི་ཕྱག་དང་སྨོན་ལམ་བཏབ་ནས་ཕྱིར་ཕེབས། ཞག་ཁ་ཡར་ནས་གདུང་འབུལ་ཞུ་བ་དང་། དཀར་མེ་རྒྱས་པར་ཕུལ། ལོ་གསུམ་གྱི་བར་ཁྲ་ཟླ་བའི་ཚེས་བཅུ་ལ་དགོངས་རྫོགས་མ་ཆག་པར་མཛད།
དེ་ནས་སྨན་ལུང་ཕྲེང་བ་ཅན་ཞེས་པའི་དགོན་པ་གསར་དུ་བཏབ་ན་རང་གཞན་ཀུན་ལ་ཕན་པ་དང་། བུ་སློབ་ཀྱང་མང་རབ་ཡོང་བའི་སྐོར་རྗེ་བཙུན་ཀུན་དགའ་རྣམ་རྒྱལ་གྱི་བཀའ་ལུང་ལྟར་དགོན་པ་གསར་དུ་བཏབ་དུས་མི་རྣམས་ཀྱི་བློར་མ་ཆུད་པར་ཁ་ཤས་གྱིས་འདི་ལ་དབང་སྡུད་ཀྱི་མན་ངག་ཡོད་པ་ཡིན་ཟེར་བ་དང་། འགའ་ཞིག་གིས་ལྷ་འདྲེས་སྡོང་གྲོགས་བྱེད་པ་ཡིན་ཟེར། འགའ་ཞིག་ཚེ་སྔོན་ལས་ཤུགས་ཅན་ཞིག་འདུག་ཟེར། འགའ་ཞིག་ཁོའི་སློབ་གཉེར་བྱེད་སྟངས་ལ་བལྟས་ན་འདི་འདྲ་ཞིག་མི་ཡོང་ཀ་མེད་ཡིན་ཟེར་བ་སོགས་ལབ་གླེང་མང་པོ་བྱུང་ཚུལ་འདུག
དགུང་ལོ་སུམ་ཅུ་སོ་གཅིག་ལ་ཕེབས་སྐབས་དཔོན་ཚང་རིན་པོ་ཆེ་ཚོང་འདུས་སུ་ཕེབས་དུས་  > དང་།  >  > རྣམས་ཀྱི་ཕྱག་འཁྲིད་ལུང་དང་ཞལ་ཤེས་འགྲོལ་དང་བཅས་པ། ཡན་ལག་བརྒྱད་པའི་ལྡེ་མིག་བཞིའི་ཕྱག་འཁྲིད་དང་། གསུང་ཐུན།  > གྱི་བཤད་སྒྲོས་རྣམས་བསྩལ། རིན་སྤུངས་ལ་ཕྱག་ཕྱིར་ཕེབས་ནས་  > གྱི་ལུང་།  >  > ཞེས་བྱ་བའི་བཤད་པ་དང་ཕྱག་འཁྲིད། རྩ་བཤལ་གྱི་ཕྱག་ལེན།  > གྱི་ཕྱག་འཁྲིད་རྣམས་གསན།
དགུང་ཕྲེང་གསུམ་ཅུ་སོ་གཉིས་ལ་ཕེབས་པའི་དབྱར་ཁ་སློབ་མ་བཅུ་ཙམ་ལ་རྒྱུད་གསུམ་དང་གཞན་ཁ་སྐོང་གི་བཤད་པ།  >  > རྣམས་གསུངས་རྗེས་སྔོ་སྨན་རྣམས་ངོ་སྤྲོད་མཛད།
དགུང་ལོ་སུམ་ཅུ་སོ་བཞི་ལ་ས་ཕྱོགས་ཀུན་ཏུ་ནད་ཡམས་དང་མུ་གི ཁྱད་པར་ཤབ་ལུང་པར་འབྲུམ་ནད་དང་། སིབ་བི་ཉིས་བརྩེགས་ཀྱིས་འཆི་བའི་མི་རོས་ལམ་ལ་མི་ཐར་བ་ལྟ་བུ་བྱུང་དུས་ནུ་བོ་གསོ་རིག་ལ་བློ་གྲོས་རྒྱས་པ་དེ་ཡང་འཆི། དེའི་རྐྱེན་གྱིས་གསོ་བ་རིག་པའི་དགོས་པར་ཡི་ཆད་ལྟ་བུས་སྨན་དཔྱད་བཞག་སྟེ་རི་ཁྲོད་ལ་ཕེབས་རྒྱུའི་དགོངས་པ་བཞེས་པར། ཁྲི་བཙུན་གྱིས་གསན་ནས་སྔར་བཞིན་སེམས་ཅན་ལ་ཕན་ཅི་ཐོགས་དགོས་པའི་སེམས་བསྐྱེད་མ་ཤོར་བ་དགོས་ཚུལ་ཕེབས་པ་ལྟར་སླར་ཡང་གསོ་རིག་ལ་བློ་སྦྱངས་ཞེས་གསུངས།
དགུང་ལོ་སུམ་ཅུ་སོ་ལྔ་ལ་ཕེབས་དུས་འབྲུམ་ནད་ལ་སྨན་བཅོས་གནང་སྟེ་ནད་ལས་ཐར་བའི་ནད་པ་བརྒྱ་ཕྲག་བཅུ་གསུམ་ཙམ་བྱུང་བ་དང་། དད་ལྡན་སློབ་མ་ལྕགས་སྟོད་པ་དཔལ་ལྡན་ཚུལ་ཁྲིམས་དང་། བརྩེ་ཆེན་པ་གྲགས་པ་བཟང་པོས་བསྐུལ་བའི་ངོར་  > མཛད་པས་ཕན་ཐོགས་ཤིན་ཏུ་ཆེ་བ་བྱུང་།
དགུང་ལོ་སུམ་ཅུ་སོ་བདུན་ནས་སོ་བརྒྱད་གཉིས་ལ་གསོ་རིག་འཆད་ཉན་དང་འགྲོ་དོན་བསྐྱངས་ཏེ་བཞུགས། དེ་ནས་རྒྱལ་རྩེར་ཕེབས་སྐབས་སྒོ་བཞི་རེ་ཐང་གི་ཕྱོགས་ན་གཡུ་ཐོག་པའི་བཞུགས་གནས་དང་། ཆོས་ཁྲི་མཇལ་སྐབས་གཡུ་ཐོག་པའི་གདུང་རྒྱུད་ཡིན་ཞེས་པའི་མི་ནག་རྒན་གཞོན་བཞི་ལྔ་ཅིག་སླེབས་ནས་ངེད་རྣམས་གདུང་རྒྱུད་ཡིན་རུང་ས་ཆ་དཔལ་འཁོར་ཆོས་སྡེའི་ཆོས་གཞིས་ཀྱི་དཀར་མེ་ལ་སྦྱར། ད་འཁྱེར་ཞན་གང་ཡང་མེད། ཁྱེད་ཚོ་ཐག་རིང་ནས་བྱོན་པ་ཨ་ཐོ་ཡིན། འདི་ཁུལ་གཡུ་ཐོག་པའི་ཆོས་ཁྲི་ཡིན་ཟེར་བ་མ་གཏོགས་མོས་གུས་བྱེད་མཁན་མེད་ཟེར་དུས། དཔལ་ལྡན་རྒྱལ་མཚན་ཐུགས་ལ་རྗེ་གཡུ་ཐོག་ཡོན་ཏན་མགོན་པོ་འདྲ་བའི་སྤྲུལ་སྐུ་དེ་ལ་འདི་འདྲའི་བརྒྱུད་འཛིན་དང་། བཞུགས་ཁྲི་སོགས་མཐོང་ཙ་ན་གསོ་རིག་གི་བསྟན་པ་མིང་ཙམ་ལ་གྱུར་འདུག་དགོངས་ནས་ཡི་ཆད་དྲག་པོས་སྨོན་ལམ་བཏབ། ཞོར་ལ་སུམ་སྟོན་དང་། ཕག་སྟོན་སོགས་བུ་ཆེན་དྲུག་གི་ཆོས་ཁྲི་ཡོད་པ་རྣམས་མཇལ་། གདུང་བརྒྱུད་རྣམས་ལ་ཤ་མར་སོགས་སྟེར་སྦྱིན་གནང་བས་ཁོང་ཚོ་དགའ་སོང་ཞེས་གསུངས། དེ་ནས་ཤེལ་དཀར་རྒྱལ་རྩེར་དད་བརྩོན་ཤེས་རབ་ལྡན་པའི་སློབ་མ་བཞི་བཅུ་སྐོར་ལ་  > དང་།  >  >  >  >  > སོགས་དཔེ་དོན་ལུང་རིགས་མན་ངག་གསུམ་གྱི་སྒོ་ནས་ཟླ་བ་ལྔའི་རིང་འཁྲིད་སྦྱོང་དང་། ལག་ལེན་སྐོར་ནད་པ་དུ་མར་ལྟ་རེག་དྲི་བའི་སྒོ་ནས་གཅེར་མཐོང་དུ་ངོ་སྤྲོད་། ཟས་སྤྱོད་སྨན་དཔྱད་ཀྱི་གཉེན་པོས་གསོ་བའི་ལག་ལེན་གཏན་ལ་ཕབ་། དེ་མིན་ལུས་ཀྱི་ཐིག་འགྲེམས། ཆུའི་འཁོར་ལོ། སྨན་གྱི་ངོ་སྤྲོད་རྣམས་སློབ་དཔོན་གྱི་ཕྱག་ལེན་ཇི་ལྟ་བར་མིག་ལམ་དུ་ཕབ་པ་སོགས་གནང་བས་གསོ་རིག་བསྟན་པ་ཡར་རྒྱས་ཀྱིས་ཆེ་བཙུན་གྱི་དགོངས་པ་རྫོགས་པ་དང་། དབུལ་ཕོངས་ནད་པའི་རེ་བ་ཡིད་བཞིན་འགྲུབ་པའི་དགེ་མཚན་རླབས་ཆེན་བྱུང་། གཞན་ཡང་བུ་སློབ་ཆེད་དུ་  > དང་།  >  >  >  >བཅས་མཛད། སྡེ་སྲིད་སངས་རྒྱས་རྒྱ་མཚོའི་  > ནང་། ཚ་རོང་ཆོས་རྗེ་དཔལ་ལྡན་རྒྱལ་མཚན་གྱིས་གསོ་རིག་གི་སྤྱི་དོན་ནམ་བཤད་པའི་སྲོལ་འབྱེད་  > ལ་སོགས་པ་ཚ་རོང་པའི་  > དུ་གྲགས་པ་མཛད་ཅེས་གསལ་བ་ཙམ་ལས་ཞིབ་རྒྱས་མ་འཁོད། ཁོ་བོས་མཇལ་བའི་དཔལ་ལྡན་རྒྱལ་མཚན་གྱི་རྣམ་ཐར་ནང་སྐུ་ཚེ་ཇི་བཞུགས་དང་། རྗེས་སུ་འགྲོ་དོན་བསྐྱངས་ཚུལ་སོགས་མི་འདུག་པས་སླད་ཕྱིན་ཁ་སྐོང་རྣམ་ཐར་རིགས་བཙལ་འཚོལ་བྱུང་ན་མཇུག་མཐུད་ལེགས་སྒྲིག་ཡོད་པ་ཞུ།།
-འདི་ནི་མཁས་དབང་བྱམས་པ་འཕྲིན་ལས་ཀྱིས་བརྩམས་པའི་དཔེ་དེབ་《གངས་ལྗོངས་གསོ་རིག་བསྟན་པའི་ཉིན་བྱེད་རིམ་བྱོན་གྱི་རྣམ་ཐར་ཕྱོགས་བསྒྲིགས་》ནས་ཟུར་འདོན་བྱས་པ་ཞིག་ཡིན།
མཐའ་མའི་འདོན་ཐེངས་།: 01.02.2017 ཉིན། 2:22 PM<< སྔ་མ།


text:
རང་རྩོམ《ལོག་རྟོག་ཕྱིར་ཟློག》དང་འབྲེལ་བའི་གཏམ་ཐུང་།
ཤེས་རབ་ཀྱི་སྒྲོན་མེ་ཐོད་ལ་བཏེགས་ཤིང་། ཐོས་བརྩོན་གྱི་གཤོག་ཟུང་མཁའ་ལ་བརྐྱངས་ཏེ། གནས་དང་གནས་མིན་ལ་དཔྱོད་པའི་བགྱི་བ་དང་དུ་ལེན་ཞོར་གནའ་དེང་གི་ཤེས་བྱའི་དབྱིངས་རུམ་ནས་བདེན་དོན་གྱི་སྙིང་པོ་འཚོལ་བའི་ཀློག་པ་པོ་རྣམ་པ་ལགས།
ད་ཐེངས། རང་གིས་སློབ་སྦྱོང་གི་ཞ་ཞོར་དུ་བྲིས་པའི་༼ལོག་རྟོག་ཕྱིར་ཟློག་༽ཅེས་པའི་ལེགས་སྐྱེས་ཆུང་ཆུང་འདི་དང་སྦྲགས་ཏེ་ཁྱེད་ཅག་དང་མཇལ་བ་འདི་བསོད་ནམས་ལེགས་པའི་ལས་སྐལ་ཞིག་དང་། ཡིད་སེམས་དགའ་བའི་དྲོད་ཐིག་ཅིག་ཏུ་བརླམས་ཡོད།
སྤྱིར། དུས་རབས་ཉེར་གཅིག་གི་དཀྱོགས་མཚམས་འདི་རུ་བསམ་གཞིག་སྣ་མང་གི་མེ་ཏོག་བཞད། ལྟ་བ་འདྲ་མིན་གྱི་ཚ་རླབས་འཕྱུར། དྲན་ཚོར་མོད་པོ་ཡི་ཡོ་ལང་མཆེད། ཤེས་རིག་སྣ་ཚོགས་པའི་ལམ་བུ་དེད་དེ། འཚོ་གནས་ཀྱི་སྙིང་པོ། མི་ཚེ་ཡི་རིན་ཐང་། ལྟ་གྲུབ་ཀྱི་ངོ་བོ། འཇིག་རྟེན་གྱི་ཆགས་འཇིག འཁོར་འདས་ཀྱི་གཤིས་ལུགས་སོགས་ཆོས་དང་ཚན་རིག་གི་བརྗོད་དོན་གྲངས་མང་བ་ཞིག་ལ་དྲང་ལྡོག་ཅི་རིགས་ནས་དཔྱད་པ་གཏོང་མཁན་དང་མྱོང་ཚོར་འབྲི་མཁན། ལྟ་ཚུལ་གླེང་མཁན་ཤིན་ཏུ་མང་དྲགས་པས། བྲེལ་འཚུབ་ཀྱི་ལས་དོན་མང་ཞིང་། དམིགས་བསལ་གྱི་དུས་ཚོད་གང་ཡང་མ་རྙེད་པར་ཁོམ་དུས་བྲིས་ཤིང་མི་ཁོམ་དུས་བསྐྱུར་ཏེ་ད་ཆར་ཡོངས་སུ་གྲུབ་པའི་དེབ་ཆུང་འདིར་རིན་ཐང་ཆེར་མེད་ཤས་ཆེ།
འོན་ཏེ། འདི་ནི་རས་རྐྱང་གི་དྲོད་ལ་འཁྲི་ཞིང་། ཆུ་རྐྱང་གི་བཅུད་ལ་རེ་བའི་སློབ་སྦྱོང་མཁན་དཀྱུས་མ་ཞིག་གི་ཤེས་ཡོན་གྱི་གོམ་ཁ་དལ་གྱིས་སྤོ་སྟངས་དང་། དཀའ་གནད་ཀྱི་གཏིང་མཐའ་རིམ་གྱིས་གཞལ་ཚུལ་ཙམ་ཞིག་ཡིན་པ་ལས། ཚད་མཐོ་ཞིང་། རྔམས་མཐུག་པའི་རིགས་ལམ་གྱི་རྒྱགས་ཕྱེ་གྱ་ནོམ་པ་ཞིག་དང་། བློ་སྐྱེད་ཀྱི་ནུས་པ་མཐའ་ཡས་པ་ཞིག་ཡོད་པར་གུས་པོས་ཀྱང་སེམས་ཀྱིན་མེད།
དེ་བས། སྙིང་ཉེ་བའི་ཀློག་པ་པོ་རྣམས་ཀྱི་འདོད་བློ་ཚིམ་པའི་མཆོད་སྤྲིན་དང་། དགའ་སྤྲོ་འཕེལ་བའི་རྒྱུ་རྐྱེན་ཞིག་ཏུ་གྱུར་ཡང་རུང་ལ་མ་གྱུར་ཡང་བླ་སྟེ།
གང་ལྟར། རང་ཉིད་དགའ་ཞིང་དད་པའི་རིག་གཞུང་གང་ཞིག་ལ་བཅངས་བའི་འདུ་ཤེས་ཀྱི་སྣང་བ་མཆེད་སྟངས་ཤིག་གམ། བསམ་གཞིག་གི་རྦ་རླབས་འཕྱོ་སྟངས་ཤིག་ཡིན་པས། འགྲིག་དང་མི་འགྲིག་པའི་ཆ་ཅི་བདོག་ན་རང་འགན་རང་གིས་ལེན་པའི་ལས་སུ་ཞུགས་པ་ལས། ཁ་གཡར་ས་དང་ཁག་འགེལ་ས་ཅི་ཡང་མེད།
དེབ་འདི་འབྲི་བའི་དམིགས་ཡུལ་ཉག་གཅིག་ནི།
ཉེ་སྔོན་བོད་ཡུལ་ནས་ཐོན་པའི་རྩོམ་དེབ་སྐད་གྲགས་ཅུང་ཙམ་ཆེ་ཞིང་། ལྗིད་ཚད་ཀྱང་མི་དམན་པར་སོན་པ་རྣམས་ལས། རྣོ་དབལ་ཟིལ་གསུམ་གྱི་ངར་ཤུགས་ལྡན་འདུག་ཅེས་ས་འུར་རྡོ་འུར་བྱེད་བཞིན་པའི་དགག་སྒྲུབ་རྩོམ་ཡིག་སྟེ། ཚ་བ་མདའ་སྨྱུག་གིས་བྲིས་པའི་༼ལོག་རྟོགས་སྙིང་སྟོབས༽་ཞེས་པའི་དེབ་ཀྱི་བརྗོད་དོན་གྱི་ཆ་ལ། གཟུ་བོའི་མིག་གིས་བལྟས། དྲང་པོའི་བློ་ཡིས་གཞལ། ལུང་རིགས་དཔུང་དུ་བཞག་སྟེ། འཐེན་ཁྱེར་དང་ཞེན་གོག་གིས་མ་བསླད་པར་བགྲོ་གླེང་ཞིག་གི་རྣམ་པའམ། བསམ་ཚུལ་ཞིག་གི་ངོ་བོའི་སྟེང་ནས་ཁ་ཞིག་གྲག་འདོད་པ་དེ་ཡིན།
འོན་ཏེ། ཕྲན་གྱིས་ཁྱེད་ཅག་གི་མདུན་སར་བཏེགས་པའི་དེབ་ཆུང་འདི་ལ་༼ལོག་རྟོག་ཕྱིར་ཟློག་༽ཅེས་པའི་མིང་འདི་བཀོལ་ཚེ། རྣ་ལ་ཅུང་ཙམ་གཟན་ཞིང་། ཡིད་ལ་གནོད་མཁན་འགའ་རེ་ཡོད་སྲིད་ཀི་རེད། མ་ཟད་༼ལོག་རྟོགས་སྙིང་སྟོབས་༽ཀྱི་བརྒྱ་ཆའི་ལྔ་བཅུ་ཡན་ཆོད་ལ་ལན་ཕོག་ཨེ་འདུག་ཟེར་བའི་དྲི་ཚིག་བགོད་བྲོ་བ་འགའ་རེ་འཕངས་ནས་མིག་ཟུང་ཀེམ་ཀེམ་དུ་གཡོ་བཞིན། རྣ་བ་བླགས་ནས་ཉན་མཁན་དང་། རིག་པ་བསྒྲིམས་ཏེ་ཀློག་མཁན་ཆ་རེ་རྡོག་རེ་ཡོད་ཆོག་ཆོག་རེད། ཡིན་ཡང་། མི་སོ་སོའི་ཤེས་རབ་ཀྱི་ནུས་རྩལ་དང་ཤེས་རིག་གི་ཆུ་ཚད། རིན་ཐང་གི་ལྟ་བ། དཔྱོད་ཤེས་ཀྱི་བློ་མིག་སོགས་ནི་ཚད་མི་མཐུན་ཞིང་། ཚུལ་མི་གཅིག་པར་མ་ཟད། འདི་འགྲིག་དང་གན་མི་འགྲིག་ཟེར་ཚད་མཐའ་དག་རང་ཉིད་དགའ་ཞིང་མོས་པའི་ཤེས་རིག་གང་ཞིག་གི་ཟུར་འགའ་རེ་དང་། ངོས་གཞན་རེ་ལ་བཅར་ནས་མོལ་གྱིན་ཡོད་པ་ཤ་སྟག་ཡིན་པས།
ཏན་ཏན་ཏིག་ཏིག་གི་ཚད་ཤིང་ཞིག་ཡོད་སྲིད་ཀྱང་མི་སྲིད་ལ། ཡོད་རྒྱུའི་རེ་བའང་མེད།
གང་ལྟར། དགག་སྒྲུབ་རང་བཞིན་ཅན་གྱི་རྩོམ་ཡིག་ཅིག་ལ་མཚོན་ལ། ཟུར་མི་འདྲ་བའི་ངོས་གཉིས་ནས་ཅིས་ཀྱང་གླེང་ཡང་དགོས་ལ། གླེང་ཚུལ་ཡང་། ཁྱད་པར་འཕགས་བསྟོད་ལས། "བདག་ནི་ སངས་རྒྱས་ཕྱོགས་མི་འཛིན། །སེར་སྐྱ་སོགས་ལ་མི་སྡང་ཞིང་། །གང་ཞིག་རིགས་པ་ལྡན་པའི་ཚིག ། དེ་ཉིད་སྟོན་པར་ཡོངས་སུ་འཛིན། །"ཞེས་གསུངས་པ་ནང་བཞིན་འཁྱོང་ཚེ། ད་གཟོད། མངར་སྐྱུར་གྱི་བྲོ་བ་ཏོག་ཙམ་ཞིག་ཡོད་པར་མ་ཟད། དགག་སྒྲུབ་སྙིང་སྟོབས་ཟེར་ཡ་དེ་ཡང་མདངས་གསལ་ཞིང་། མདོག་བཀྲ་བ་སྟེ། བསམ་གཞིག་སྣ་ཚོགས་ཀྱི་འོད་ཟེར་འཕྲོ་བའི་ཤེས་རབ་ཀྱི་གོང་བུ་ཟླ་མེད་ཅིག་ཏུ་འགྱུར་བར་ངེས་པས། ཕྲན་གྱིས་ཀྱང་།སྐབས་འགའ་རེ་དང་། དོན་རེ་ཟུང་གི་ཐད་དུ་བགྲོ་ཞིང་གླེང་བའི་གཏམ་ལ་ངར་ཤུགས་ཀྱི་བླ་སྲོག་ལྡན་ཞིང་།སྒལ་ཚིགས་ཀྱི་སྲ་བརྟན་མངོན་ཆེད་དུ་ཨེན་ཙམ་ཤུགས་དྲག་པའི་རྣམ་འགྱུར་འགའ་རེ་བསྟན་པ་མ་གཏོགས། གཞན་དུ་མི་བདེན་རྫུན་སྒྲིག་གི་ཞྭ་མོ་དང་། དགོས་མེད་སྙད་འཚོལ་གྱི་ཀླན་ཀ་སོགས་མགོ་བའི་ནད་བཞིན་སྤངས་བར་བྱས་ཡོད། མ་ཟད། གུས་པོའི་རེ་འདོད་ཀྱི་འཁྱེར་སོ་དང་མོས་འདུན་གྱི་འཇུག་ཡུལ་དངོས་མ་དེ། དད་པ་ལ་རྒྱ་རུ་མི་འཛིན་ཞིང་། དོགས་སེམས་ང་རྒྱལ་དུ་མི་རློམ་པར། དྲང་པོ་དྲང་བཞག གཟུར་མེད་གཡོན་མེད། བདེན་པ་བདེན་རྐྱང་གི་སྒང་ནས་ལྟ་ཚུལ་ལན་གཅིག་རྗོད་འདོད་པ་དེ་ཡིན་པས། སྐབས་དང་སྐབས་སུ་མ་ཤེས་མ་དཔྱོད་པའི་དབང་གིས་སུ་དང་གང་ལ་ཕོག་ཐུག་དང་། ཐུགས་ཡིད་སུན་པའི་རྐྱེན་དུ་གྱུར་ཚེ་ གནོང་འགྱོད་ཆེན་པོའི་སྒོ་ནས་དགོངས་སེལ་ཞུ་བ་ཡིན།
སྤྱིར་བཏང་། མདའ་སྨྱུག་གི་ཡིག་ཆའི་ནང་དུ་ཚིག་སྐྱོན་དང་ཡིག་སྐྱོན་གྱི་ཆ་མ་མང་ན་མི་ཉུང་བའི་ཚོད་དུ་ཡོད་པ་ཁོ་བོས་འདིར་ཆེད་དུ་མ་བཤད་ཀྱང་ཀུན་ལ་གསལ་ངེས་ཡིན་པས་རེ་རེ་བཞིན་དུ་ཤིག་ཐོག་མཛུབ་མོ་ཀེར་བ་ནང་བཞིན་གཅིག་གཅིག་གཉིས་གཉིས་བྱས་ཏེ་རྗེན་པར་ལྷང་ལ་ཕུད་པའི་ལས་སུ་ཞུགས་མེད། དོན་གྱི་གནད་འཆོལ་ཞིང་། རིགས་པའི་ཚུགས་མ་ཟིན་པར་སྣང་བ་སྟེ། བཤད་ཉེས་ཟེར་ཉེས་ཁུར་བའི་གནད་སྒོ་ཆེ་ཤོས་དག་གི་ཐད་དུ། ཁོང་གི་ཚིག་རིས་ཇི་མ་ཇི་བཞིན་དུ་མ་བཅོས་མ་བསྒུལ་བར་རང་སོར་བཀོད་ཡོད། འུ་ཅག་སུ་ཡིན་ཡང་། དགག་སྒྲུབ་རྩོམ་ཡིག་འབྲི་སྐབས་ཕན་ཚུན་དབར་གྱི་ལྟ་ཚུལ་དང་། བསམ་ཚུལ་སོགས་མ་འདྲ་བའི་དབང་གིས་སོ་སོར་ཚིག་རྣོན་པོ་རེ་དང་དོན་བརྗིད་པོ་རེས་གསལ་འདེབས་མི་བྱེད་ཐབས་མེད་ཡིན་པས། ལེགས་ཉེས་ཀྱི་དབྱེ་མཚམས་རྟོགས་ཤིང་བླང་དོར་གྱི་འགལ་འཛོལ་དབེན་པའི་རྒྱ་ཆེའི་ཀློག་པ་པོ་ཡོངས་ཀྱིས་ཀྱང་། རྩོམ་ཡིག་འབྲི་མཁན་དག་གི་ཐོབ་ཀྱི་མཐོ་དམན་དང་། རིགས་ཀྱི་དབྱེ་བ་ཙམ་ལ་མི་བལྟོས་པར། བདེན་པའི་གཏམ་ཞིག་སུ་ཡིས་བརྗོད་ཡོད། དྲང་པོའི་ཐིག་ཅིག་གང་གིས་བཏབ་ཡོད་ཕྱོགས་རིས་དང་འཐེན་འཁྱེར་གྱི་ན་བུན་རྒྱང་དུ་སྤྱུགས་ཏེ་དྲང་བོ་དྲང་བཞག་གི་ལམ་ནས་གཟིགས་རྒྱུ་ཐུགས་རྗེ་ཆེ་ཞུ་བ་ཡིན།
ཞེས་བོད་རབ་རྒྱན་ཤིང་རྟ་ལོའི་རི་དྭགས་མགོ་ཅན་གྱི་ཟླ་བའི་དཀར་ཕྱོགས་རྒྱལ་བ་གསུམ་པ་ལེགས་པ་བརྒྱད་དང་ལྡན་པའི་ཚེས་ཀྱི་ཉི་དྲོས་ཀྱི་ཆ་ཕུར་བ་བདུད་རྩི་ཐུན་མཚམས་ཀྱི་དུས་སྦྱོར་དགེ་བར། གསེར་ཐང་བླ་རུང་ལྔ་རིག་ནང་བསྟན་སློབ་གླིང་གི་གྲལ་མཐའ་འཛིན་པ་མགོ་ལོག་རབ་ལྡན་གྱིས་མཇུག་ལེགས་པར་སྦྱར་བ་དགེའོ།། །།
(མཆོད་མེའི་པར་དབང་གཞན་གྱིས་དགོལ་མི་རུང)
རྩོམ་ཁུངས། ངེད་དྲ་བ།


text:
Wednesday, June 8, 2011
ཁམས་ཉག་རོང་རྫོང་ཐོག་ཏུ་ན་གཞོན་བཞིས་ཞི་བའི་སྐད་འབོད་བྱས་པ།
བོད་གཞུང་དྲ་གནས་ལས་དྲངས་། ༄༅། །འདི་གར་ཕྱི་ལོ་ ༢༠༡༡ ཟླ་ ༦ ཚེས་ ༦ ཉིན་ཁུངས་ལྡན་གནས་ཚུལ་དང་བརྙན་དཔར་ལག་སོན་བྱུང་བ་ལྟར་ན། ཕྱི་ལོ་ ༢༠༡༠ ཟླ་ ༤ ཚེས་ ༨ ཉིན་ཁམས་ཉག་རོང་གུ་རུ་དགོན་པའི་གྲྭ་རང་ལོ་ ༢༢ སོན་པ་ཨ་ཕོ་་བཀྲིས་དང་། རང་ལོ་ ༡༩ སོན་པ་ཚེ་རིང་རྒྱལ་མཚན། རང་ལོ་ ༢༢ སོན་པ་གྲྭ་ཚེ་རིང་དབང་ཕྱུག གཞན་བྱམས་འབྱོར་དགོན་པའི་གྲྭ་རིག་འཛིན་རྡོ་རྗེ་བཅས་དགེ་འདུན་པ་བཞིས་མ་གྲོས་བསམ་པ་གཅིག་མཐུན་གྱིས་ཉག་རོང་རྫོང་ཐོག་ཏུ་སྦྱར་ཡིག་འགྲེམས་གཏོར་དང་འབྲེལ་༸རྒྱལ་བ་རིན་པོ་ཆེ་སྐུ་ཚེ་ཁྲི་ལོར་བརྟན་པར་ཤོག བོད་རང་བཙན་ཡིན། ༸རྒྱལ་བ་རིན་པོ་ཆེ་བོད་ལ་གདན་འདྲེན་ཞུ་དགོས་ཞེས་བརྗོད་པ་་སོགས་ཀྱི་ཞི་བའི་འབོད་ཚིག་སྒྲོགས་ཏེ་བོད་ཀྱི་རྒྱལ་དར་འཕྱར་བཞིན་ཉག་རོང་རྫོང་ཐོག་ཏུ་ཞི་བའི་སྐད་འབོད་་སྐར་མ་ཁ་ཤས་བྱས་རྗེས་སྤྱི་བདེ་ཉེན་རྟོག་པས་འཛིན་བཟུང་བྱེད་པར་ཡོང་སྐབས་མང་ཚོགས་ནས་བཀག་འགོག་དང་སྲུང་སྐྱོབ་འོག་དགེ་འདུན་པ་གསུམ་སྦག་སྦག་བཞོན་ནས་ཉེན་གཡོལ་གྱིས་འཛིན་བཟུང་ཐུབ་མེད་ཀྱང་།
ཞི་བའི་སྐད་འབོད་སྐབས་དཔར་ལེན་བྱེད་མཁན་གྱི་དགེ་འདུན་པ་ཞིག་སྦག་སྦག་སྐྱོན་ཤོར་ནས་སྤྱི་བདེ་ཉེན་རྟོག་པས་འཛིན་བཟུང་བྱས་ཡོད། འཛིན་བཟུང་བྱས་པའི་དགེ་འདུན་པ་དེའི་གནས་སྟངས་དང་གཞན་ཉེན་གཡོལ་དུ་ཕྱིན་པའི་དགེ་འདུན་པ་གསུམ་གྱི་གནས་སྟངས་ད་ལྟའི་ཆར་གང་ཡང་ཤེས་རྟོགས་མེད་པར་གྱུར་ཡོད་པ་མ་ཟད། ཁོང་རྣམས་ད་ལྟ་འཆི་གསོན་ཇི་ཡིན་ཤེས་རྟོགས་མེད་པར་གྱུར་ཡོད་པ་རེད།
ཁམས་ཉག་རོང་རྫོང་ནི་དེང་སྐབས་སི་ཁྲོན་ཞིང་ཆེན་དཀར་མཛེས་བོད་རིགས་རང་སྐྱོང་ཁུལ་ཟེར་བའི་ཁོངས་སུ་ཡོད་པ་དང་། ཕྱི་ལོ་ ༢༠༠༨ ལོར་བོད་ས་ཡོངས་སུ་ཞི་བའི་ངོ་རྒོལ་བྱུང་བ་ལྟར། ཉག་རོང་རྫོང་ཉག་སྨད་ཁུལ་གྱི་གྲོང་ཚོ་ཁག་གཅིག་ནང་རྒྱ་ནག་གཞུང་ནས་རྒྱལ་གཅེས་སློབ་གསོ་སྤེལ་སྐབས་མང་ཚོགས་ནས་དང་ལེན་མ་བྱས་པ་དང་། ཉག་སྟོད་ཟུར་པའི་མང་ཚོགས་ཁག་གཅིག་ནས་ངོ་རྒོལ་མཚོན་ཆེད་མཐའ་གཅིག་ཏུ་ས་ཞིང་འདེབས་ལས་མ་བྱས་པར་བརྟེན་མང་ཚོགས་མང་པོ་འཛིན་བཟུང་གིས་བཙོན་འཇུག་བྱས་ཡོད། ཕྱི་ལོ་ ༢༠༠༩ ལོའི་ཟླ་ ༣ པའི་སྦྱར་ཡིག་སྦྱར་འགྲེམས་བྱས་པ་སོགས་ཀྱི་ཉེས་མིང་་འོག་བོད་མི་པདྨ་ཡེ་ཤེས་ལ་ལོ་གཉིས་རྗེས་སྲོག་ཐོག་གཏོང་རྒྱུ་དང་། བསོད་ནམས་མགོན་པོར་ཚེ་གང་བཙོན་འཇུག་ ཚང་ཚོགས་ལ་དུས་བཀག་བཙོན་འཇུག་ལོ་ ༡༦ བྱ་རྒྱུ་སོགས་ཀྱི་ཁྲིམས་ཐག་ལྗིད་པོ་བཅད་པ། སླར་ཡང་ལོ་དེ་གའི་ཕྱི་ཟླ་ ༤ པའི་ནང་ཉག་རོང་རྫོང་ཐང་སྐྱ་ཆུས་ཐང་སྐྱ་སྡེ་པའི་མི་མང་ནས་ངོ་རྒོལ་བྱུང་བར་སྤྱི་བདེ་མི་སྣས་མེ་མདའ་བརྒྱབ་སྟེ་དྲག་གནོན་བྱས་པ། ཕྱི་ལོ་ ༢༠༠༩།༢༠༡༠ ནང་ཉག་རོང་རྫོང་ཁོངས་ཉག་སྟོད་ཁ་བ་ལུང་རི་ཞེས་པའི་གནས་རི་རྩ་ཆེན་གྱི་གཤམ་འོག་ནས་གཏེར་ཁ་བཏོན་པར་བརྟེན། སེར་སྐྱ་མང་ཚོགས་ནས་ངོ་རྒོལ་གྱི་ལས་འགུལ་ཤུགས་ཆེ་སྤེལ་ཡོད་པ་སོགས་ཉག་རོང་རྫོང་ཁོངས་སུ་ངོ་རྒོལ་གྱི་ལས་འགུལ་བསྟུད་མར་ཐོན་དང་འཐོན་བཞིན་ཡོད་པ་བཅས།།
Subscribe to: Post Comments (Atom)


text:
གུ་ཡངས་དམངས་གཙོ་དང་གུ་དོག་དམངས་གཙོ་གཉིས་ཀྱི་སོ་མཚམས་སུ་འགྲེང་པའི་དབུས་ཡུ་རོབ་གཙུག་ལག་སློབ་གྲྭ་ཆེན་མོ་(Central European University)ཞེས་པ་དེ་ ༢༠༡༧ ལོའི་ཟླ་ ༤ པའི་ཚེས་ ༤ ཉིན། ཧང་གྷ་རི་རྒྱལ་ཁབ་ཀྱི་གྲོས་ཚོགས་ཀྱིས་མང་མོས་ཐག་གཅོད་ལྟར་ཡུ་རོབ་ཤར་གྱི་རྒྱལ་ས་བྷོ་ངྷ་ཕེ་སི་གྲོང་ཁྱེར་ནས་རྒྱང་འཕུད་གཏོང་རྒྱུ་ཐག་གཅོད་བྱས། འོན་ཀྱང་། སློབ་གྲྭ་དེའི་དབུ་འཛིན་མའེ་ཁིལ་ཨེ་གི་ན་ཏེཧྥུ་ལགས་ཀྱིས་སློབ་གྲྭ་ཆེན་མོ་འདི་ནམ་ཡང་སྒོ་མི་རྒྱག་ཅེས་ཐ་ཚིག་བསྒྲགས་ཡོད།
རྒྱལ་ཁབ་ཅིག་གི་སྲིད་གཞུང་དང་སློབ་གྲྭ་ཆེན་མོ་གཉིས་བར་གྱི་འཐབ་རྩོད་འདིའི་མཐའ་མའི་རྒྱལ་ཁ་སུ་ལ་འཐོབ་མིན་ད་དུང་ཐག་ཆོད་མེད། སློབ་གྲྭ་ཆེན་མོ་འདི་ཨ་རིའི་ནེའུ་ཡོག་ཁྱབ་ཁོངས་ཀྱི་སློབ་གྲྭ་ཞིག་ཡིན་སྟབས། སློབ་གྲྭའི་དབུ་འཛིན་གཟའ་འཁོར་འདིའི་ནང་ཨ་རིའི་རྒྱལ་ས་ཝ་ཞིན་ཊོན་དུ་ཕྱིན་ཏེ། སློབ་གྲྭའི་འཛིན་སྐྱོང་འགན་འཛིན་ལྷན་ཚོགས་དང་མཉམ་དུ་ཨ་རིའི་ཆབ་སྲིད་དབུ་ཁྲིད་ཚོར་སློབ་གྲྭའི་གནས་ཚུལ་ཞུ་གཏུགས་བྱེད་བཞིན་ཡོད།
ད་ལྟའི་སློབ་གྲྭའི་དབུ་འཛིན་ཁོང་ནི་དེ་སྔོན་ཨ་རིའི་ཧ་ཝར་ཌི་(Harvard)གཙུག་ལག་སློབ་ཆེན་གྱི་ཆབ་སྲིད་རིག་པའི་སློབ་དཔོན་ཡིན་པ་དང་། ད་ལྟའི་ཁེ་ན་ཌའི་སྲིད་བློན་གྱི་གུ་ཡངས་ཆབ་སྲིད་ཚོགས་པ་(Canadian Liberal Party president)ཞེས་པའི་དབུ་འཛིན་ཡང་ཡིན་པ་མ་ཟད། ༢༠༡༡ ལོར་ཁེ་ན་ཌའི་སྲིད་བློན་འོས་མིར་ཡང་བསླེབས་མྱོང་ཡོད།
སློབ་གྲྭའི་འགན་འཛིན་ལྷན་ཚོགས་དེའི་ཁྱབ་ཁོངས་སུ་དབྱིན་ཡུལ་གྱི་ཨོག་སི་ཧྥོར་ཌི་གཙུག་ལག་སློབ་ཆེན་(Oxford University)གྱི་དབུ་འཛིན་དང་། ཨ་རིའི་ནེའུ་ཡོག་སྤྱི་ཁྱབ་བློན་ཆེན་ཟུར་བ་དང་། སི་ཀྲེན་ཧྥོར་ཌི་གཙུག་ལག་སློབ་གྲྭ་ཆེན་མོའི་(Standford University)འགན་འཛིན་ཟུར་བ། ཨ་རིའི་བྷར་ཌི་མཐོ་སློབ་ཀྱི་(Bard College)དབུ་འཛིན། ཀོལ་ལིམ་པི་ཡ་གཙུག་ལག་སློབ་གྲྭ་ཆེན་མོའི་(Columbia University)འགན་འཛིན་གཞོན་པ་ཟུར་བ། ཁེ་ལེ་ཧྥོར་ནེ་ཡ་བྷིར་ཁི་ལེ་(University of California at Berkeley)གཙུག་ལག་སློབ་གྲྭ་ཆེན་མོའི་འགན་འཛིན་སོགས་ཡོད།
ཧང་གྷ་རི་ནི་ཡུ་རོབ་མཉམ་འབྲེལ་མཐུན་ཚོགས་འོག་གི་རྒྱལ་ཁབ་ཅིག་ཡིན་སྟབས། ཡུ་རོབ་མཉམ་འབྲེལ་མཐུན་ཚོགས་ཀྱི་ཁྲིམས་དང་སྒྲིག་གཞི་ཁག་ལ་སྲུང་བརྩི་བྱེད་བཞིན་ཡོད་སྟབས། གཟའ་འཁོར་རྗེས་མའི་ནང་སློབ་གྲྭའི་དབུ་འཛིན་མཆོག་ཨ་རི་ནས་ཐོན་ཏེ། བྷི་ར་སིལ་དང་འཇར་མན་སོགས་སུ་བསྐྱོད་དེ་ཡུ་རོབ་མཉམ་འབྲེལ་མཐུན་ཚོགས་ལ་ཡང་ཞུ་གཏུག་བྱེད་འཆར་ཡོད་པ་རེད།ས྄
སློབ་གྲྭ་ཆེན་མོ་འདི་ཧང་གྷ་རི་རྒྱལ་ཁབ་ཀྱི་ཤེས་ཡོན་འཛིན་སྐྱོང་ཁྱབ་ཁོངས་སུའང་དེབ་སྐྱེལ་བྱས་ཡོད་སྟབས། གྲོས་ཚོགས་ཀྱིས་བཟོས་པའི་ཁྲིམས་དེ་སྲིད་འཛིན་གྱི་མདུན་སར་མ་འབྱོར་གོང་དུ། སློབ་གྲྭའི་ངོས་ནས་ཧང་གྷ་རི་སྲིད་འཛིན་ལ་ཞུ་གཏུགས་བྱས་ཏེ། ཤེས་ཡོན་གྱི་རང་དབང་འགོག་པའི་ཁྲིམས་ལུགས་གསར་བ་དེ་རྒྱལ་ཁབ་ཀྱི་རྩ་ཁྲིམས་ཁྲིམས་ཁང་གི་མདུན་ཅོག་སྟེང་བསྐྱལ་དུ་བཅུག་སྟེ། ཁྲིམས་དེ་རྒྱལ་ཁབ་ཀྱི་རྩ་ཁྲིམས་དང་འགལ་ཡོད་མེད་ཁྲིམས་གཏུག་ཀྱང་བྱེད་འཆར་ཡོད་པ་རེད།
དབུས་ཡུ་རོབ་གཙུག་ལག་སློབ་གྲྭ་ཆེན་མོར་འཕྲད་བཞིན་པའི་དཀའ་ངལ་དེ་སློབ་གྲྭ་ཞིག་དང་སྲིད་གཞུང་གཉིས་བར་གྱི་དཀའ་ངལ་ཙམ་མ་ཡིན་པར། ད་ལྟའི་འཛམ་གླིང་ཐོག་གི་ཆབ་སྲིད་ཀྱི་འཕོ་འགྱུར་དང་ཐད་ཀར་འབྲེལ་བ་ཡོད། ཨུ་རུ་སུའི་སྲིད་འཛིན་ལ་པུ་ཊིན་(Putin)ནི་ཧང་གྷ་རིའི་སྲིད་བློན་ཝེ་ཁི་ཁྲོར་ཨོར་བྷིན་(Viktor Orban)གྱི་རྒྱབ་ལོགས་ཀྱི་འཕུད་རྒྱག་གཏོང་མཁན་དེ་ཡིན་ལ། འཛམ་གླིང་གི་དམངས་གཙོའི་ཚོད་ལྟ་ཁང་ཞེས་འབོད་པའི་སློབ་གྲྭ་ཆེན་མོ་འདིའི་ཤེས་ཡོན་བྱེད་སྒོ་དག་གིས་ཁོ་གཉིས་ཀྱི་གུ་དོག་དམངས་གཙོའི་ལམ་ལུགས་ལ་རྟག་ཏུ་སུན་འབྱིན་བྱེད་ཀྱི་ཡོད་སྟབས། སློབ་གྲྭ་ཆེན་མོ་འདི་རྩ་མེད་གཏོང་རྒྱུ་ནི་ཁོང་ཚོའི་རྩ་བའི་དམིགས་ཡུལ་ཡིན། དེར་བརྟེན། ཧང་གྷ་རི་སྲིད་བློན་དང་དབུས་ཡུ་རོབ་གཙུག་ལག་སློབ་གྲྭ་ཆེན་མོ་བར་གྱི་འཐབ་རྩོད་འདི། མདོར་དེད་ན། ནུབ་གླིང་གི་གུ་ཡངས་དམངས་གཙོ་དང་ཨུ་རུ་སུ་དང་ཧང་གྷ་རི་གཙོ་བྱས་པའི་ཤར་ཡུ་རོབ་གླིང་དུ་ཁྱབ་བརྡལ་ཤུགས་ཆེ་རུ་འགྲོ་བཞིན་པའི་གུ་དོག་དམངས་གཙོའི་ལམ་ལུགས་གཉིས་བར་གྱི་ལྟ་གྲུབ་ཀྱི་འཐབ་རྩོད་ཅིག་ཡིན།
ཨ་རིའི་གཞུང་ངོས་ནས་ནུབ་གླིང་རྒྱ་མཚོ་བྱང་མའི་དམག་དོན་སྒྲིག་འཛུགས་(NATO)ཁྱབ་ཁོངས་ཀྱི་ཡུ་རོབ་རྒྱལ་ཁབ་ཅིག་གི་ནང་བཙུགས་ཡོད་པའི་ཨ་རིའི་སློབ་གྲྭ་ཆེན་མོ་དེ་སྲུང་སྐྱོབ་བྱེད་ཐུབ་མིན་དང་། ཡུ་རོབ་མཉམ་འབྲེལ་མཐུན་ཚོགས་(European Union)ངོས་ནས་སོ་སོའི་སྒྲིག་འཛུགས་ཁྱབ་ཁོངས་ཀྱི་རྒྱལ་ཁབ་ཅིག་ལ་སྟངས་འཛིན་བྱས་ཏེ། གུ་ཡངས་ཀྱི་རིན་ཐང་ཁག་དམ་སྲུང་བྱེད་ཐུབ་མིན་དེ་ཁྱབ་ཆུང་ས་ནས་ཡུ་རོབ་ཁུལ་དང་། ཁྱབ་ཆེ་ས་ནས་འཛམ་གླིང་ཧྲིལ་པོའི་ནང་གུ་ཡངས་དམངས་གཙོ་གནས་ཐུབ་མིན་གྱི་གནད་དོན་དང་འབྲེལ་བ་ཆགས་ཡོད།
སློབ་གྲྭ་ཆེན་མོ་འདི་ཉིན་གཅིག་གི་དུས་ཚོད་ཉེར་བཞིའི་རིང་འཛམ་གླིང་དམངས་གཙོའི་རྒྱལ་ཁབ་ཁག་ནང་གི་ཤེས་ཡོན་རང་དབང་གི་ཚབ་མཚོན་ལྟ་བུ་ཆགས་ཡོད་ལ། ཤེས་ཡོན་རང་དབང་སྲུང་སྐྱོབ་བྱེད་རྒྱུ་ནི་དམངས་གཙོའི་འགན་འཁྲི་ལྟ་བུ་ཡིན་སྟབས། འཛམ་གླིང་གང་ས་ནས་ཧང་གྷ་རི་སྲིད་གཞུང་ལ་སྐྱོན་བརྗོད་ཤུགས་ཆེན་བྱེད་བཞིན་ཡོད་ལ། ད་ཆ་དབུས་ཡུ་རོབ་གཙུག་ལག་སློབ་གྲྭ་ཆེན་མོར་རྒྱབ་སྐྱོར་བྱེད་མཁན་འཛམ་གླིང་གི་ཤེས་ཡོན་བསྟི་གནས་ཆེ་ཁག་གི་དབུ་ཁྲིད་དང་སློབ་མ། ཤེས་ཡོན་གྱི་ཚོགས་སྡེ་ཆེ་ཁག ནོ་བྷེལ་གཟེངས་རྟགས་བཞེས་མཁན། ཆབ་སྲིད་པ་སོགས་རྒྱལ་ཁབ་ ༡༣༤ ནས་བྱུང་ཡོད། སློབ་གྲྭ་ཆེན་མོ་འདི་དང་ཧང་གྷ་རི་སྲིད་གཞུང་བར་གྱི་འཐབ་རྩོད་འདི་མཇུག་སྒྲིལ་མེད་སྟབས། བརྩེ་བའི་ཀློག་པ་པོ་ཚོས་ཐུགས་སྣང་ཆེན་པོས་གཤམ་གྱི་ཞུ་གཏུག་ཡི་གེ་འདི་ལ་མཚན་རྟགས་བསྐྱོན་རྒྱུ་མ་བརྗེད་པ་གནང་རོགས།
གཅན་སྣང་བ་ཚེ་རིང་བཀྲ་ཤིས། ༢༠༡༧།༤།༧
མཚན་རྟགས་འགོད་ཡུལ་གྱི་དྲ་བའི་འབྲེལ་ཐག
སློབ་གྲྭ་འདིའི་སྐོར་གྱི་གནས་ཚུལ་ཅུང་ཙམ་ཤེས་འདོད་ན་འབྲེལ་ཐག་འདིར་གཟིགས་རོགས།


text:
འཛམ་གླིང་སའི་གོ་ལའི་ཉིན་མོར་ཁོར་ཡུག་གཙང་བཟོ་བྱས་པ།
- Details
- དཔར་འགྲེམས་ཟླ་ཚེས།: Wednesday, 22 April 2015 09:56
ཕྱི་ལོ་ ༢༠༡༥ ཟླ་ ༤ ཚེས་ ༢༢ ཉིན་ནི་འཛམ་གླིང་སའི་གོ་ལའི་ཉིན་མོ་ཡིན་པ་དང་། དེ་རིང་ཞོགས་པའི་ཆུ་ཚོད་ ༩། ༣༠ ཐོག་ལྷ་སྤྱི་ཚོགས་ཞབས་ཞུ་ཚོགས་པ་དང་། དྷ་ས་ཁོར་ཡུག་གཙང་བཟོ་ལས་ཁུངས་གཉིས་མཉམ་འབྲེལ་གྱིས་དྷ་ས་ཁུལ་དུ་གད་སྙིགས་བསྡུ་རུབ་ཀྱིས་ཁོར་ཡུག་གཙང་བཟོ་བྱེད་པའི་ལས་འགུལ་ཞིག་སྤེལ་ཡོད་པ་རེད།
ཁོར་ཡུག་གཙང་བཟོ་ལས་ཁུངས་དང་ལྷ་སྤྱི་ཚོགས་ཞབས་ཞུ་ཚོགས་པ་གཉིས་ཀྱིས་གཙང་བཟོ་བྱེད་སའི་ས་ཕྱོགས་ཆ་བགོས་ཀྱིས། ལྷ་སྤྱི་ཚོགས་ཞབས་ཞུ་ཚོགས་པས་དྷ་ས་ཐེག་ཆེན་ཆོས་གླིང་གཙུག་ལག་ཁང་གི་མཐའ་བསྐོར་དང་། གཤམ་འོག་བོད་ཀྱི་བདེ་རྩའི་ལས་ཁུངས་འགྲམ་བར་དུ་གད་སྙིགས་བསྡུ་རུབ་བྱས།
ལྷ་སྤྱི་ཚོགས་ཞབས་ཞུ་ཚོགས་པས་སྣེ་ཁྲིད་འོག ལྷའི་ལས་བྱེད་དང་། དང་བླང་ལས་བྱེད། སློབ་ཕྲུག ལྷའི་སྤྱི་ཐབ་ནང་ཞལ་ལག་མཆོད་མཁན་བཅས་ཁྱོན་མི་གྲངས་ ༡༠༠ ལྷག་ཙམ་གྱིས་འགྱིག་ཤོག་དང་། ཤེལ་དམ། གྱོན་ཆས་རྙིང་པ་སོགས་ཁྱོན་གད་སྙིགས་དོ་པོ་༥༠ཙམ་བསྡུ་རུབ་ཐུབ་པ་བྱུང་ཞིང་། གད་སྙིགས་དེ་དག་གད་སྙིགས་དབོར་མཁན་གྱི་རླངས་འཁོར་ཆེ་བ་ཞིག་གི་གང་ཆགས་འདུག
ལྷས་གད་སྙིགས་བསྡུ་རུབ་བྱེད་མཁན་རྣམས་ལ་འགྱིག་གི་ལག་ཤུག་དང་། རྩ་རས་སོགས་སྔ་ས་ནས་གྲ་སྒྲིག་བྱས་པ་དང་། གད་སྙིགས་གཙང་བཟོ་ཚར་རྗེས་ལས་ཀ་བྱེད་མཁན་རྣམས་ལ་ཆུ་མངར་མོ་སོགས་བཏེགས་ནས་ཁོང་རྣམ་པར་ལས་ཀ་ཧུར་ཐག་སྒོས་གད་སྙིགས་བསྡུ་རུབ་དང་སྤྱི་དོན་གྱི་ལས་ཀ་འཁུར་དུ་བླངས་བར་སྙིང་ཐག་པ་ནས་ཐུགས་རྗེ་ཆེ་ཞེས་ཞུས་ཡོད་པ་རེད།
འཛམ་གླིང་སའི་གོ་ལའི་ཉིན་མོ་ World Earth Day ནི་ལོ་ལྟར་ཕྱི་ཟླ་ ༤ པའི་ཚེས་ ༢༢ ཉིན་སྲུང་བརྩི་བྱེད་བཞིན་པའི་གཙོ་བོར་ཁོར་ཡུག་སྲུང་སྐྱོབ་ཀྱི་ལས་འགུལ་ཞིག་ཡིན་པ་དང་། ཕྱི་ལོ་ ༡༩༧༠ ལོར་ཆེས་ཐོག་མའི་ཉིན་མོ་འདི་བཞིན་སྲུང་བརྩི་བྱས་པ་དང་། རིམ་བཞིན་འཛམ་གླིང་ཡོངས་ཁྱབ་རང་བཞིན་གྱི་ཉིན་མོ་ཞིག་ཏུ་གྱུར་ནས། ད་ལྟའི་ཆར་ལོ་ལྟར་འཛམ་གླིང་གི་རྒྱལ་ཁབ་ཁག་ ༡༩༢ ཙམ་གྱི་ནང་སྲུང་བརྩི་ཐོག ཉིན་དེར་ཁོར་ཡུག་གཙང་བཟོ་དང་། ཤིང་སྣ་འདེགས་འཛུགས། ཁོར་ཡུག་དང་འབྲེལ་བའི་གནད་དོན་ལ་ཞུ་གཏུགས། ངོ་རྒོལ་སོགས་ལས་འགུལ་ཅི་རིགས་སྤེལ་གྱི་ཡོད་པ་རེད།


text:
ཕྱོགས་ཞེན་ཁོ་ནའི་སྐད་ཆ་རེད།
— སྤེན་པ་ཚེ་རིང་དང་ཁོའི་རྒྱབ་སྐྱོར་བ་ཚོར་ཕུལ།
སྔོན་གླེང་།
ཐའེ་ཝན་འོས་བསྡུའི་རྒྱལ་ཁ་ལྕམ་སྐུ་ཚའེ་ཡུན་ཝིན་ལ་ཐོབ་པ་དེ། སྤྱིར་བཏང་གི་མི་སྒེར་ཞིག་དང་སྲིད་དོན་ཚོགས་པ་ཞིག དེ་བཞིན། རྒྱའི་ལོ་རྒྱུས་ཐོག་བུད་མེད་སྲིད་འཛིན་དང་པོ་ཆགས་པར་རྒྱལ་ཁ་ཐོབ་པ་ཙམ་མིན། མདོར་བསྡུས་ན།ཐའེ་ཝན་གྱི་གཞོན་སྐྱེས་དང་མ་འོངས་པར་རྒྱལ་ཁ་ཐོབ་པ་ཡིན་ལ། ཐའེ་ཝན་གྱི་ཡང་དག་དམངས་གཙོ་དང་། ཤི་ལ་ཉེ་བའི་ཐའེ་ཝན་རང་བཙན་གྱི་རེ་བ་རྒྱུན་སྲིང་ཐུབ་པར་རྒྱལ་ཁ་ཐོབ་པ་ཡིན། འདི་ལ་དགའ་སྤྲོ་ཙམ་མིན་པར། འགྱུར་བ་དང་རེ་བ། བཅོས་སྒྱུར་དང་གདོང་ལེན་བཅས་ཀྱི་དོན་སྙིང་ལྡན་ཡོད།
བསྡུ་ལ་ཉེ་བའི་བོད་མིའི་སྲིད་སྐྱོང་འོས་འདེམས་ཁྲོད། བློ་བཟང་སེང་གེ་དང་སྤེན་པ་ཚེ་རིང་གཉིས་ལས་སུ་རྒྱལ་ཁ་འཐོབ་ཀྱང་། བོད་མི་ཚོར་དོན་སྙིང་ལྡན་པའི་འགྱུར་བ་དང་རེ་བ་ག་རེ་ཡོད། བོད་མི་ཚོས་དགའ་སྤྲོ་དང་། བཅོས་སྒྱུར། མཐུན་འགྱུར། གདོང་ལེན་བྱ་དགོས་པའི་གསར་གཏོད་རང་བཞིན་གྱི་རྒྱལ་ཐབས་སྲིད་བྱུས་དང་། འཛིན་སྐྱོང་ལས་འཆར་ག་རེ་ཡོད། ཕལ་ཆེར་འདི་དང་གན་ཞེས་མཛུབ་མོ་འཛུགས་ས་ཞིག་མི་རྙེད། ལྷག་པར། སྤེན་པ་ཚེ་རིང་ལ་དེ་ཐད་ནས་སྣ་གཅིག་ཀྱང་མི་འདུག
གཅིག བོད་ཀྱི་རྩ་དོན་འཐབ་རྩོད།
ལམ་དབུ་མ་རྒྱུན་འཛིན་ནི་ཁོང་གཉིས་ཀའི་བདེན་མཐའ་སེལ་བྱེད་ཀྱི་སྲིད་བྱུས་དེ་རེད། ཁོས་ཚོས་དུས་རྒྱུན་བཤད་པ་ལྟར། ལམ་ཁ་འདི་ཡག་ཤོས་དང་བརྟན་ཤོས། དེ་ལས་གཞན་མེད་པ། གང་ཡོད་པ་དངོས་ཡོད་དང་མི་འཚམ་པ། ཡང་ན། ཁོང་ཚོས་མང་ཚོགས་འཛོམས་ས་དང་འདུ་ས། གྲལ་མགོ་ནས་ཁ་མར་འཁོར་ས་ཚང་མར། ཡང་ནས་བསྐྱར་དུ་བཟླས་དང་ཟློ་བཞིན་པ་ལྟར། ལམ་དབུ་མ་འདི་བོད་རྒྱ་གཉིས་སྨན་ཙམ་མིན་པར། རང་ངོས་ནས་འདི་ལ་ཡིད་ཆེས་དང་། གདེང་ཚོད། བློ་སྤོབས་ཡོད་པ་བཅས་བདེན་ཚེ། སྲིད་བྱུས་འདི་ལམ་ལྷོངས་དང་ལེགས་གྲུབ་ཡོང་བར། གསར་གཏོད་རང་བཞིན་གྱི་འཆར་སྒོ་དང་བྱེད་ཐབས། རྣམ་དཔྱོད་ལྡན་པའི་ལས་རིམ་དང་གདོང་ལེན་གྱི་སྙིང་སྟོབས་བཅས་དགོས་པ་ལས། ག་དུས་ཡིན་ཡང་། གཞུང་ལུགས་དང་ལྟ་གྲུབ་རང་བཞིན་གྱི་ཆེ་བ་བརྗོད་པའམ། སྐྱེས་ཆེན་གང་ཞིག་གི་རླབས་ཆེན་དགོངས་གཞི་ཡིན་པའི་བསྟོད་གླུ་རྐྱང་བས་གང་ཡང་མི་ཕན། མ་གཞི སྲིད་བྱུས་ནི་ལག་ལེན་ལ་བསྟར་རྒྱུ་ཞིག་ལས། ཁ་ནས་ཞལ་འདོན་བཞིན་སྐྱོར་རྒྱུ་ཞིག་མ་རེད།
ཡང་གཅིག་བཤད་ན། ད་ཐེངས་སྤེན་པ་ཚེ་རིང་སྲིད་སྐྱོང་ལས་ཐོག་དང་མི་འདྲ། གྲོས་ཚོགས་ལས་རིམ་སྐབས་དང་། ཚོགས་གཙོའི་མཚན་གནས་རྗེས་འབྲེལ་གྱི་གཏམ་བཤད་དང་སྟངས་འཛིན་རྐྱང་བ་སྟེ། ཁ་གཅིག་བུ་འགུལ་བའི་དུས་སྐབས་དང་རིམ་པ་ལས་བརྒལ་ཏེ། ལག་འགུལ་སའི་སྲིད་སྐྱོང་གི་ཞབས་སྟེགས་འགྲན་རྩོད་ནང་ཞུགས་ཡོད། ཡིན་ཡང་། བློ་བཟང་སེང་གེས་ལམ་དབུ་མར་དོན་དག་སྣ་གཅིག་སྒྲུབ་ཐུབ་མེད་པ་ལྟར། སྤེན་པ་ཚེ་རིང་ལའང་། རང་ཉིད་ཡིད་ཆེས་ཡོད་ས་དང་གདེང་ཚོད་མཐུག་ས། བློ་སྤོབས་མཐོ་སའི་སྲིད་བྱུས་འདི། མ་འོངས་རང་གི་སྲིད་སྐྱོང་ལས་ཡུན་རིང་དོན་འཁྱོལ་དང་ལེགས་གྲུབ་ཡོང་བར། བློ་རིག་རྒོད་པོའི་ཐབས་ཇུས་རྐང་གཅིག་དང་། ཡིད་ཆེས་འཕེར་བའི་ཐབས་ལམ་སྣ་གཅིག་སྟོན་རྒྱུ་མེད། ད་བར་ཁོའི་འོས་བསྡུའི་གཏམ་བཤད་ནང་གི་ལམ་དབུ་མ་ནི། ༧སྐུ་མདུན་གྱི་དཔག་བསམ་ལྗོན་པའི་དགོངས་གཞི་དང་། ཟམ་གདོང་རིན་པོ་ཆེའི་འགྲེལ་བརྗོད་ཀྱི་ཡག་ལག་ཉིང་ལག་ལ། སྤེན་པ་ཚེ་རིང་གི་བསྟོད་བསྔགས་ཀྱི་ཟ་འོག་ཅོད་པན་འདོགས་རྒྱུ་རང་ན་ལྷག་ཡོད་བསྡད་ཡོད། སྐུ་མཁྱེན། རྒྱ་ཆེའི་མང་ཚོགས་ཀྱི་སྲིད་སྐྱོང་གི་མངོན་འདོད་དེ། ༧སྐུ་མདུན་གྱི་དགོངས་གཞི་ལེགས་གྲུབ་དང་དོན་འཁྱོལ་ཡོང་བར། རང་གི་ཀླད་པ་དཀྲུགས་དཀྲུགས་བཏང་ནས། ཐབས་བྱུས་འདིང་ཐུབ་མཁན་དང་། ཐབས་ལམ་འཚོལ་ཐུབ་མཁན། དེ་དག་ལག་ལེན་ལ་བསྟར་ཐུབ་མཁན་ཞིག་ལས། བསྟོད་གླུ་ཕུལ་ནས་གོ་སྐབས་འཚོལ་ཤེས་མཁན་དང་། དུས་ཚོད་སྐྱེལ་ཐུབ་མཁན་དེ་མིན། མ་གཞི སྲིད་སྐྱོང་ལག་འགུལ་མཁན་ལས། གླུ་ལེན་མཁན་མིན།
མདོར་བསྡུས་ན། ལམ་དབུ་མ་དང་སྤེན་པ་ཚེ་རིང་བར་གྱི་འབྲེལ་གྲུབ་ནི་བསྟོད་བསྔགས་དང་གོ་སྐབས་ཡིན། ཡང་དག་དང་འཚུལ་འཆོས་ནི་དེ་གཉིས་བར་གྱི་འགལ་ཟླ་ཆགས་ཡོད། དྲང་པོར་བཤད་ན། སྤེན་པ་ཚེ་རིང་ལ། ལམ་དབུ་མ་དོན་འཁྱོལ་དང་ལེགས་གྲུབ་ཡོང་བར། ཕན་འབྲས་ཅན་གྱི་ཀླད་པ་ཞིག་དཀྲུག་དཀྲུག་གཏོང་རྒྱུ་མེད་པ། ཁོ་དང་ཁོའི་རྒྱབ་སྐྱོར་བ་ཚང་མར་གསལ་བོ་ཡིན། ཡིན་ཡང་། གོ་སྐབས་བྱུང་ན། སྲིད་དོན་རྩེད་མཚར་ལ་རོལ་རྒྱུ་འདི། ཁོ་ཚོའི་རང་གཤིས་དང་རྒྱུན་སྲོལ་ལྟ་བུ་རེད།
གཉིས། བོད་མིའི་གོང་བུ་ཆིག་སྒྲིལ།
མི་སྡེ་སྤྱི་ཚོགས་ཀྱི་ནང་ཁུལ་གོང་བུ་སྲ་བརྟན་ནན་རྡོག་རྩ་ཆིག་སྒྲིལ་དང་། ཡང་ན། མངའ་ཁུལ་ཁ་བྲལ་ལམ་ནུས་པ་རྩ་གཏོར་གཉིས་གང་ཡིན་རུང་། ང་ཚོས་བསམ་པ་དང་བཤད་པ་ལྟར། ལས་སླ་བོ་དེ་འདྲ་གང་ཡང་མིན། དེ་འགྲན་ཟླ་བྲལ་བའི་སྟོབས་ཤུགས་ཤིག་ལ་བརྟེན་ནས་བྱུང་གི་ཡོད། ང་ཚོར། ཤ་ཁྲག་དང་རིགས་རྒྱུད། སྐད་ཡིག་དང་རིག་གཞུང་། བྱུང་རབས་དང་ལོ་རྒྱུས་གཅིག་ཀྱང་། སྤྱི་ཚོགས་ལམ་ལུགས་དང་སྲིད་དོན་གནས་བབ་ཀྱིས། ཁག་ཁག་དང་དུམ་བུར་བཏང་བའི་ལྷོ་བྱང་ཀོ་རི་ཡ་དང་། རྒྱ་ནག་མཚོ་འགག་དང་སྐམ་སའི་དཔེ་མཚོན་ཡོད་ལ། རིགས་རུས་དང་ཤ་མདོག ཆོས་ལུགས་དང་དད་འདུན། རྒྱལ་ཁོངས་དང་མི་སར་ཐ་དད་ཡིན་རུང་། ཐུན་མོང་གི་རྟེན་གཞི་དང་སྤྱི་མཐུན་གྱི་ཁེ་དབང་། གཅིག་མཚུངས་དང་ཚད་མཐོའི་འཇིག་རྟེན་རིན་ཐང་ལྟ་ཚུལ་བཅས་ཀྱིས། གོང་བུའི་ནུས་པ་གཅིག་ཏུ་སྒྲིལ་བའི་ཨ་རི་མངའ་སྡེ་མཉམ་འབྲེལ་དང་། ཡུ་རོབ་རྒྱལ་ཁབ་མནའ་འབྲེལ་གྱི་དཔེ་མཚོན་ཀྱང་ཡོད།
ད་ལྟའི་བོད་མིའི་ཆིག་སྒྲིལ་འདི། ང་ཚོར་མི་རིགས་ཀྱི་བརྩེ་བ་ཆེ་དྲགས་པ་དང་། རིག་གཞུང་གི་འདུ་ཤེས་ཟབ་དྲགས་པ། ཡང་ན། ང་ཚོའི་ཆོས་སྲིད་འཇིག་རྟེན་གྱི་རིན་ཐང་ལྟ་ཚུལ་གཅིག་དྲགས་པ་དང་། རྩ་དོན་འཐབ་རྩོད་ཀྱི་མངོན་འདོད་མཚུངས་དྲགས་པ། ལྷག་པར། བོད་མི་ཚོར་དུས་རབས་དང་ཆབ་སྲིད་ཀྱི་གོ་རྟོག་མཐོ་དྲགས་པའི་སྒང་ནས་ཀྱང་བྱུང་མེད། ཛ་དྲག་དང་གཉན་འཕྲང་གི་དུས་སྐབས་འདིར་། བོད་མི་རིགས་དང་རྒྱལ་ཁབ་སླར་གསོ་ལ་ཡོད་པའི་རྨི་ལམ་གང་མང་ཞིག མངོན་གྱུར་དང་ལེགས་གྲུབ་ཡོང་བར་ཡིད་ཆེས་ས་ཞིག་སྟེ། རང་སེམས་གླན་ས་ཞིག་དང་། རང་བློ་འཁེལ་ས་ཞིག རང་གི་རེ་བ་རྒྱག་ས་ཞིག་ཡོད་པ་ལ་བརྟེན་ནས་བྱུང་བ་ཡིན། ཁ་གསལ་བོར་བཤད་ན། བོད་མིའི་དབུ་ཁྲིད་ཀྱི་ནུས་སྟོབས་སྟེ། ད་བར་དུ། ཁོང་གི་འཛམ་གླིང་སྤྱི་ཡོངས་ཀྱི་བདེ་ཐབས་དང་། འགྲོ་བ་མིའི་རིགས་ལ་གཅིག་མཚུངས་ཀྱི་བདེ་སྐྱིད་སྐྲུན་ཐབས། ཆོས་ལུགས་ཁག་བར་ཕན་ཚུན་མཐུན་སྒྲིལ་དང་། མི་སྡེ་སྤྱི་ཚོགས་ནང་མི་ཆོས་རིང་ལུགས་དང་། ཀུན་ཁྱབ་སེམས་ཁུར་སྤེལ་ཐབས་ཀྱི་དཀའ་སྤྱད་ལྷུར་ལེན་དག་ལ། རྒྱལ་སྤྱིའི་སྤྱི་ཚོགས་ཀྱིས་ངོས་ལེན་དང་གཟེངས་བསྟོད། རྒྱབ་སྐྱོར་དང་ཆེ་མཐོང་ཐོབ་པ་ལ་བརྟེན་ནས་བྱུང་བ་ཡིན།
སྤེན་པ་ཚེ་རིང་ལ། བོད་མིའི་ཆིག་སྒྲིལ་ལ་མགོ་ཁྲིད་ཐུབ་པའི་འཇོན་ནུས་ག་རེ་ཡོད། ཁ་ནས་ཆེན་པོ་བཤད་ཀྱིན་ཡོད་ནའང་། དོན་དངོས་ཐོག ཆོལ་གསུམ་དང་གཞིས་བྱེས་བོད་མིའི་རྡོག་རྩ་ཆིག་སྒྲིལ་ཕར་ཞོག ཁོས་བཙན་བྱོལ་ནང་གི་ཚོགས་སྡེ་བྱེ་བྲག་བར་ཀྱི་དཀའ་ངལ་ལའང་། ཞི་འཇགས་དང་འདུམ་འགྲིག་གི་གདོང་ལེན་ཐུབ་ཀྱི་མེད། ཆུ་བཞི་སྒང་དྲུག་གསར་རྙིང་དང་། དབུས་དང་ས་གནས་གཞོན་ནུའི་བར་གྱི་དཀའ་རྙོག་དེ་ཚོ། སྤེན་པ་ཚེ་རིང་ལ་མཚོན་ན། ཁོའི་དབུ་ཁྲིད་ཀྱི་འཇོན་ནུས་ལ་ཚོད་ལྟ་དང་གོ་སྐབས་ཐེངས་ཤིག་ཆགས་ཡོད། ཡིན་ནའང་། ད་བར་ཁོས་ཚོད་ལྟ་དང་གོ་སྐབས་དེ་དག་ལ་དགོས་ངེས་ཀྱི་བརྩོན་ལེན་དང་། བཟང་ཕྱོགས་ཀྱི་གོ་སྐབས་གང་ཡང་ལེན་ཐུབ་མེད། མདོར་བསྡུས་ན། སྤེན་པ་ཚེ་རིང་དང་ཁོའི་རྒྱབ་སྐྱོར་བ་ཚོེས། ཧ་ཅང་གི་ཆེན་པོ་ཆེན་པོ་ཤོད་ཀྱིན་ཡོད་ནའང་། བོད་མིའི་གོང་བུ་ཆིག་སྒྲིལ་གྱི་ཐད་ནས། ཁོ་མི་སྣ་ཆུང་ཆུང་ཞིག་སྟེ། བཙན་བྱོལ་སྤྱི་ཚོགས་འདིའི་ནང་དུའང་། གུས་བརྩི་དང་ཆེ་མཐོང་གཙང་མ་མེད་པའི་མི་ཞིག་ཡིན།
གསུམ། བོད་དོན་རྒྱབ་སྐྱོར་ཚོགས་པ།
བོད་དོན་རྒྱབ་སྐྱོར་ཚོགས་པ་དང་འབྲེལ་བའི་གཏམ་བཤད་ཁག་གི་སྐབས། སྤེན་པ་ཚེ་རིང་གིས། དེང་བོད་དོན་རྒྱབ་སྐྱོར་བ་ཇེ་ཉུང་དུ་སོང་བ་ནི། དབུས་བོད་མིའི་སྒྲིག་འཛུགས་ཀྱིས་ངོས་ནས་ཁོ་ཚོར་ངོ་བོ་ངོས་འཛིན་དང་། སྲིད་བྱུས་གསལ་བོ་མེད་པས་རེད་ཟེར། ད་དུང་ཁོས། རང་ཉིད་ལ་སྲིད་སྐྱོང་གི་འོས་འཐོབ་པ་ཡིན་ན། བོད་མི་དང་བོད་དོན་རྒྱབ་སྐྱོར་བའི་ངོ་བོ་སོ་སོར་དབྱེ་འབྱེད་དང་། བོད་དོན་ལ་རྒྱབ་སྐྱོར་བྱེད་སྟངས་ཀྱི་སྲིད་བྱུས་གཏན་འབེབ་དང་འབྲེལ། ཁོ་ཚོའི་ཚོགས་འདུ་འཚོག་སྟངས་ཡན་ལའང་འཆར་འགོད་དང་ལས་རིམ་བསྒྲིག་གི་ཡིན་ཟེར། ཁོས་གཏམ་བཤད་འདི་ལྟར་གནང་སྐབས། ཁོའི་རྒྱབ་སྐྱོར་བ་ཚོས་ལག་པ་བརྡབ་ནས་དགའ་བསུ་དང་རྒྱབ་སྐྱོར་གྱི་རྣམ་པ་ཤུགས་ཆེར་སྟོན།
བོད་དོན་སྐྱོར་བ་ཇེ་ཉུང་དུ་འགྲོ་དོན། གཞུང་ངོས་ནས་ཁོ་ཚོར་ངོ་བོ་དང་ངོས་འཛིན། སྲིད་བྱུས་གསལ་བོ་མེད་པ་བརྟེན་ནས་བྱུང་བ་ཡིན། ཡང་ན། གཞུང་གིས་ཁོ་ཚོར་ངོ་བོ་དང་ངོས་འཛིན། སྲིད་བྱུས་གསར་བ་གཏན་འབེབས་བྱས་པ་ལ་བརྟེན་ནས་བྱུང་བ་ཡིན། འདི་༢༠༠༩ ལོའི་བཀའ་ཤག་གི་འབོད་སྐུལ་ཁག་ལ་བལྟས་ན་ཤེས་ཐུབ། མ་གཞི། ༢༠༠༩་ལོའི་ཡར་སྔོན་དུ་བོད་དོན་རྒྱབ་སྐྱོར་ཚོགས་པ་ས་ཁྱབ་རྡོ་ཁྱབ་ཡིན་བཞིན་དུ། ལོ་དེ་ནས་བཟུང་། ལོ་རེ་ནས་ལོ་རེར་བཞིན་ཇེ་ཉུང་ནས་ཇེ་ཉུང་དུ་འགྲོ་དོན་གང་ཡིན་ནམ། གལ་སྲིད་སྤེན་པ་ཚེ་རིང་གི་བཤད་པ་བདེན་ཚེ། གནས་ལུགས་དང་རྒྱུ་མཚན་གྱི་ཆ་ནས། ༢༠༠༩ལོའི་ཡར་སྔོན་ནས་བོད་དོན་རྒྱབ་སྐྱོར་བ་ཉུང་ཉུང་ཡིན་དགོས་མོད། དེ་ལྟར་སོང་མེད་པ་༢༠༠༨་ལོའི་རྒྱལ་སྤྱིའི་ལས་འགུལ་ཁག་གི་དཔང་རྟགས་ད་དུང་གསོན་པོར་གནས་ཡོད། (བོད་དོན་རྒྱབ་སྐྱོར་ཚོགས་པའི་ཉམ་ཆག་དང་དཀའ་རྙོག དེའི་འབྱུང་ཁུངས་དང་སེལ་ཐབས་སྐོར་ལ། གུས་པས་༢༠༡༠་ལོའི་ལོ་སྨད་དུ། སྐབས་དེའི་ཡུ་རོབ་སྐུ་ཚབ་དོན་གཅོད་སྐུ་ངོ་བཀྲ་ཤིས་དབང་འདུས་དང་། ཡུ་རོབ་རྒྱལ་ཁབ་ཁག་བརྒྱད་ལྷག་གི་བོད་རིགས་ཚོགས་པའི་ལས་ཐོག་ཚོགས་གཙོ་ཚང་མར་བཅར་འདྲི་བྱས་པ་ཞིག་དང་། ཧྥ་རན་སིའི་བོད་དོན་རྒྱབ་སྐྱོར་ཚོགས་པ་ཁག་ཅིག་ལ་ངོ་དང་ངོ་ཐུག་རྒྱུས་ཀྱིས་ལོན་བྱས་པའི་ཆེད་རྩོམ་ ‘‘མཚན་རིང་སྒྲུང་གིས་མི་འཁྱོལ་”ཞེས་གཉིས་བོད་ཀྱི་དུས་བབ་དྲ་ཚིགས་སྟེང་བཀོད་མྱོང་སྟབས། དེ་རིང་ཡང་བསྐྱར་ཞིབ་ཚགས་ཀྱིས་གླེང་བར་ཉོབ་སྣང་འདུག་པས་ངལ་བ་བསྟེན་མེད།)
འཇིག་རྟེན་སྟེང་གི་ནོར་འཁྲུལ་ཆེ་ཤོས་ནི། དོན་དག་གང་ཞིག་སྒྲུབ་སྐབས་ནོར་འཁྲུལ་ཤོར་བ་དེ་མིན་པར། ནོར་འཁྲུལ་ཅན་གྱི་བྱ་དངོས་གང་ཞིག་ལ་བརྟག་དཔྱད་དང་ཞིབ་འཇུག ཤེས་རྟོགས་དང་རྒྱུས་ལོན་མེད་པར། སྡིག་པ་མིག་བཙུམ་གྱི་ཚུལ་དུ་རྒྱབ་སྐྱོར་བྱེད་པ་དེ་ཡིན་ཞིང་། འདིའི་མཇུག་འབྲས་བསམ་ན་བྲེད་ཤ་ལངས་བའི་ཚད་དུ་ཡོད།
བཞི སྣ་ཚོགས་དང་ཐོར་བུ།
བློ་བཟང་སེང་གེ་སྲིད་སྐྱོང་འོས་མིར་ལངས་སྐབས། ཁོས་༧གོང་ས་མཆོག་བོད་དུ་གདན་འདྲེན་དང་། བཙན་བྱོལ་བོད་མིའི་རང་ཁ་རང་གསོའི་སྐོར་རྩལ་དུ་བཏོན་ནས་བཤད་ཡོད། བོད་ནང་ནས་ཁོའི་གདན་འདྲེན་སྐོར་ལ་ཡིད་ཆེས་དང་རེ་བ་བརྒྱབས་ཡོད་པ་ལས། བཙན་བྱོལ་ནང་མང་ཤོས་ཀྱི་རེ་བ་དང་ཡིད་ཆེས་ཁོའི་རང་ཁ་རང་གསོའི་སྟེང་ལ་ཕྱོགས་ཡོད། དེ་ལོས་ཡིན། གཅིག་ནས། བཙན་བྱོལ་བོད་མི་ཕལ་མོ་ཆེས། ཁོས་རང་གི་ལོ་ལྔའི་སྲིད་སྐྱོང་དུས་ཡུན་ནང་། ༧གོང་ས་མཆོག་བོད་ནང་གདན་འདྲེན་མི་ཐུབ་པ་གསལ་བོར་ཤེས་ཀྱི་ཡོད། གཉིས་ནས། ཁོའི་རང་ཁ་རང་གསོའི་ལས་འཆར་ནང་། ཚང་མས་སྣང་བར་འགྲོ་བའི་གཞིས་ཆགས་སྤུན་སྒྲིག་ཅེས་པ་ཞིག་ཡོད་པས་ཡིན། དེ་ནི་རྒྱ་བལ་འབྲུག་གསུམ་ནང་ཡོད་པའི། བོད་མིའི་གཞིས་ཆགས་ཁག་སྲ་བརྟན་དང་འཛུགས་སྐྲུན་ཡར་རྒྱས་ཆེད། ནུབ་ཕྱོགས་ཡུལ་གྲུ་ཁག་ན་ཡོད་པའི་བོད་རིགས་སྤྱི་མཐུན་ཚོགས་པ་ཚོས་རོགས་སྐྱོར་བྱ་རྒྱུ་དེ་རེད།
བློ་བཟང་སེང་གེའི་ལས་འཆར་འདི་ཉན་སྤྲོ་བོ་དང་ཡིད་འགུག་པོ་ཞིག་ཡོད། ལྷག་པར་རྒྱ་བལ་འབྲུག་གསུམ་ནང་ཡོད་པའི་བོད་མི་ཚོར་དེ་ལྟར་ཡིན། ལས་འཆར་འདིའི་ནང་། གཞིས་ཆགས་སྲ་བརྟན་དང་འཛུགས་སྐྲུན་ཡར་རྒྱས་ཙམ་མ་ཟད། བོད་མིས་བོད་མིར་རོགས་རམ་གྱི་རྣམ་པ་ཤུགས་ཆེར་མངོན་ཡོད་སྟབས། འདི་གཞུང་རྣམ་དཔྱོད་དང་རིག་པའི་ཆ་ནས་རང་ཁ་རང་གསོ་ངོ་མ་ཞིག་ཀྱང་ཆགས་ཡོད། དེ་ལྟར་ནའང་། དོན་དངོས་ནི་དེ་ལས་ལྡོག་པ་ཞིག་སྟེ། ནུབ་ཕྱོགས་ཀྱི་བོད་རིགས་སྤྱི་མཐུན་ཚོགས་པ་ཚོར། སྲ་བརྟན་དང་འཛུགས་སྐྲུན་ཡར་རྒྱས་ཆེད་གཏོང་རྒྱུའི་དཔལ་འབྱོར་མ་དངུལ་འབེལ་བོ་ཞིག་ཡོད་དམ། ཁོ་ཚོར་ཐ་ན་རང་སྐྱ་འཕེར་ཞིང་། གཏན་འཇགས་རྒྱུན་གནས་ཀྱི་ཐོན་ཁུངས་འདྲ་ཡང་ཡོད་དམ། འདི་ང་དང་ཁྱོད། ཁོ་སོགས་ནུབ་ཕྱོགས་ཡུལ་གྲུ་ཁག་ན་གནས་འཆའ་མཁན་ཚོར་གསལ་བོ་ཡིན། བློ་བཟང་སེང་གེའི་ལས་འཆར་འདི་ལག་བསྟར་དང་ལམ་ལྷོངས་མ་བྱུང་བའི་གནད་འགག་ཀྱང་འདི་ལ་ཐུག་ཡོད།
ཤེས་ཡོན་སྲིད་བྱུས་དང་དཔལ་འབྱོར་འཚོལ་སྒྲུབ། སྤྱི་ཚོགས་བདེ་དོན་དང་འཕྲོད་བསྟེན་ཉེན་སྲུང་། སྤེན་པ་ཚེ་རིང་ལའང། མ་འོངས་རང་གི་སྲིད་སྐྱོང་དུས་ཡུན་ནང་། གངས་ཅན་སྐྱིད་གཞོངས་ཡར་རྒྱས་དང་ཚགས་ཚུད་ཡོང་ཆེད། རང་ཚོད་ཀྱི་འཆར་སྣང་དང་ལས་རིམ་སྣ་ཚོགས་ཤིག་འདུག་ནའང་། བློ་བཟང་སེང་གེའི་གཞིས་ཆགས་སྤུན་སྒྲིག་ལྟར། ཁོའི་འཆར་སྣང་དང་ལས་རིམ་དེ་དག་ལས། རེ་འགའ་གཏན་ཚིགས་དང་རིག་པ་རྐྱང་བའི་ངོ་བོ་གནས་པ། རེ་འགར་གཏམ་བཤད་དང་དྲིལ་སྒྲག་གི་རིན་ཐང་ལས་མེད་པ། ད་དུང་། རེ་འགའ་ཁོ་སྲིད་སྐྱོང་དུ་མ་ལངས་ནའང་། དེ་སྔ་ཚོགས་གཙོའི་དུས་སྐབས་དང་དབང་ཚད་ཐོག་ལག་བསྟར་ཆོག་པ། གང་ལྟར། ཐོར་བུའི་རིགས་ངས་འདི་ནས་གསལ་ཁ་མ་བཏོད་ཀྱང་། ཁོ་དང་ཁོའི་རྒྱབ་སྐྱོར་བ་ཚོའི་སེམས་ནང་འཕྲིགས་སེར་ཡོད་འདོད།
མཇུག་བྱང་།
‘‘ཁོ་ཚོས་སྲིད་སྐྱོང་དུ་འབོད་པའི་འོས་མི་ཚོ་ལས། གཅིག་ནི་རང་གི་བཟའ་ཟླ་བུ་ཕྲུག་དང་། ཁང་ཁྱིམ་རྒྱུ་ནོར་ཨ་རིར་ཡོད་པའི་བོད་མིའི་ ‘དཔོན་ཧྲེང་’གཅིག་བུ་དེ་ཡིན་ཞིང་། གཅིག་ལ་དེ་སྔོན་མི་གསོད་ལག་དམར་དང་ལྐོག་ཟ་རུལ་སུངས་ཀྱི་ཉེས་འཛུགས་ཕོག་མྱོང་། གཞན་དེ་རྒྱལ་ནང་དུ་ཡོད་སྐབས་བཙོན་འཇུག་ཁྲིམས་ཆད་བཅད་མྱོང་ཞིང་། སྨན་གཏུགས་གློད་གྲོལ་སྐབས་བྲོས་བྱོལ་དུ་ཕྱིན་པའི་ཉེས་ཅན་པ་ཞིག་ཡིན། ད་དུང་གཞན་གཉིས་ཡོད་པ་ནི་ལམ་ཟུར་གྱི་ཐང་ཁྲོམ་སྟོན་མཁན་ལྟ་བུ་ལས། འདིར་གླེང་རིན་ཀྱང་མི་འདུག’’བོད་མིའི་འོས་བསྡུ་མགོ་བཙུགས་ནས་ཅུང་མ་འགོར་བའི་སྐབས་དེར། རྒྱ་ནག་གཞུང་གིས་རྒྱུད་ལམ་ཁག་ཏུ་རྩོམ་ཡིག་ཅིག་སྤེལ་ཏེ། སྲིད་སྐྱོང་འོས་མི་ཚོའི་མི་གཞི་སྤུས་ཀ་ལ་འདི་ལྟར་དམའ་འབེབ་དང་མཐོང་ཆུང་བྱས་ཡོད། འདི་རྒྱ་ནག་གཞུང་གིས་དམིགས་ཡུལ་དང་། འཆར་གཞི་ལྡན་པའི་ངང་སྤེལ་བའི་བྱེད་སྤྱོད་ཡིན་སྟབས། ང་ཚོས་བསམ་ཤེས་ངང་སྣང་མེད་དུ་བཞག་ཆོག
སྤེན་པ་ཚེ་རིང་གིས། ཀླུ་མཁར་བྱམས་དང་མཉམ་དུ་བགྲོ་གླེང་མི་བྱ་རྒྱུའི་གསལ་སྒྲག་དང་། ཚོགས་སྡེ་གང་རུང་བས་ཁོའི་གཏམ་བཤད་ལ་སྡིངས་ཆ་མི་བསྐྲུན་རྒྱུའི་འབོད་སྐུལ་དེ། ཁོ་རང་གི་ལངས་ཕྱོགས་གསལ་སྟོན་ཙམ་དང་། མི་སྒེར་གྱི་དམངས་གཙོའི་ཁེ་དབང་བེད་སྤྱོད་ཙམ་ལས་བརྒལ་ཏེ། དེ་ཕ་རོལ་བའི་མི་གཞི་ལ་དམའ་འབེབ་དང་ཁྱད་གསོད། ཕར་རོལ་བོ་སྤྱི་ཚོགས་ནང་ཁེར་རྐྱང་དང་ཟུར་བཅད་དུ་ཕུད་དགོས་པའི་གོ་བརྡར་གྱུར་བ་མ་ཟད། འོས་བསྡུའི་བགྲོ་གླེང་དང་སྦྱང་བཤད་གྱི་ཁ་ཕྱོགས་ཀྱང་རིམ་བཞིན་གཞན་ཞིག་ཏུ་ཁྲིད་ཡོད། ད་ལྟ་ང་ཚོས་མཐོང་ན་མིག་ལ་གནོད་ཅིང་། ཉན་ན་རྣ་བར་གཟན་པ། བསམ་ན་སྙིང་རླུང་ལྡང་བའི། ཁྱོད་ཀྱི་‘‘ སྲིད་སྐྱོང་ཁྲམ་པ། ” ཁོའི་‘‘སྲིད་སྐྱོང་ལག་དམར།’’ མོའི་‘‘སྲིད་སྐྱོང་གཡག་རྐུན་’’སོགས་ཀྱི་སྐད་ཆའི་རྡུལ་མགོ་ཡང་འདི་ནས་འཚུབ་ཡོད་ལ། འོས་མིའི་མི་གཞི་ཇི་འདྲའི་སྡིགས་ནའང་། འོས་བསྡུའི་རྒྱལ་ཁ་འཐོབ་པའི་ཉིན་མོར། ཁྱོད་དང་ཁོ་ཟེར་ས་མེད་པར། ང་དང་ང་ཚོ་སྟེ། བོད་མི་རིགས་དང་བོད་ཀྱི་རྒྱལ་ཁབ་ཀྱི་ ‘ ‘སྲིད་སྐྱོང་ཁྲམ་པ་”དང་། ‘‘སྲིད་སྐྱོང་ལག་དམར།” ‘‘སྲིད་སྐྱོང་གཡག་རྐུན་”ཆགས་ཉེན་གྱི་དྲན་ཤེས་ཡང་འདི་ནས་ཉམ་མགོ་ཚུགས་ཡོད། འདི་ང་ཚོའི་སྣང་མེད་དུ་བཞག་ཆོག་པ་ཞིག་གཏན་ནས་མིན།
སྔོན་འགྲོའི་འོས་བསྡུ་ལས་རིམ། འདི་ལྟར་འོས་མི་ཚོའི་མི་གཞི་ལ་རྒོལ་ནས་རྫོགས་ལ་ཉེ་ནའང་། དངོས་གཞི་འོས་བསྡུའི་ལས་རིམ་ནང་། སྲིད་སྐྱོང་འོས་མི་སུ་དང་གང། དེ་ལ་རྒྱབ་སྐྱོར་བྱེད་མཁན་གྱི་ཚོགས་པ་དང་མི་སྒེར། ལྷག་པར་སྤེན་པ་ཚེ་རིང་དང་ཁོའི་རྒྱབ་སྐྱོར་བ་ཚོས། དམངས་གཙོའི་རིན་ཐང་དང་ཆེ་མཐོང་ལ་དོ་ཕོག་དང་དམའ་འབེབ། འོས་བསྡུ་དང་འོས་བསྡུའི་ཁ་ཕྱོགས་འབག་བཙོག་ཅན་དང་ལོག་བསྒྱུར་ཅན། འོས་འཕེན་མང་ཚོགས་ཀྱི་སྤུས་ཀ་ཇེ་ཞན་ཇེ་སྡུག་དུ་འགྲོ་གཞིའི་རིགས་མཚམས་བཞག་སྟེ། དྲན་ཤེས་བརྟན་པོ་དང་རིག་པ་རྣོན་པོས་འོས་འགྲན་གྱི་རྒྱལ་ཕམ་ལ་གདོང་ཕྱོགས་རྒྱུ་ནི། ངའི་རྩོམ་ཡིག་འདིའམ། བསམ་ཚུལ་འདི། ཡང་ན། ཁ་རྡུང་འདིའི་དམིགས་ཡུལ་དང་རེ་བ་དེ་ཡིན། བཟང་རུང་ངན་རུང་། ཁྱོད་ཚོའི་འོས་མི་༧རྒྱལ་དབང་མཆོག་གི་ཚོགས་ཞིང་དང་དཀྱིལ་འཁོར་ནང་གི་མི་བུ་ཞིག་ཡིན་པའི་ཆ་ནས། ངས་ཁྱོད་ཚོ་དེ་ལྟར་ཁ་ཕྱོགས་ཐུབ་པར་ཡིད་ཆེས་ཀྱང་བྱེད་ཀྱིན་ཡོད།
Leave a Reply
16 thoughts on “སྣ་གཅིག་ཀྱང་མེད་པའི་སྲིད་སྐྱོང་འོས་མི།”
བརྙན།
སྒྲ
བརྗོད་བྱ་གསར་པ།
རིག་པ་གསར་ཤོས།
སྡོམ་གྲངས།
- སྤྱིའི་སྤེལ་གྲངས། (༣)
- སྤྱིའི་མཆན་གྲངས། (༢༧)
- སྤྱིའི་ཀློག་གྲངས། (༥)


text:
མི་དམངས་དྲ་བའི་འཕྲིན། ཟླ་5ཚེས་15ཉིན་གློག་འཕྲིན་འབྱོར་གསལ། ཚེས་15ཉིན"རྒྱུད་གཅིག་ལམ་གཅིག"གི་རྒྱལ་སྤྱིའི་མཉམ་ལས་མཐོ་རིམ་གླེང་སྟེགས་ཀྱིས་པེ་ཅིང་ཡན་ཆི་མཚེའུ་རྒྱལ་སྤྱིའི་གྲོས་ཚོགས་ལྟེ་གནས་སུ་གྲལ་སྒོར་དབུ་ཚོགས་འཚོགས་པ་རེད། རྒྱལ་ཁབ་30ནས་ཕེབས་པའི་འགོ་ཁྲིད་མི་སྣ་དང་མཉམ་འབྲེལ་རྒྱལ་ཚོགས་དང་། འཛམ་གླིང་དངུལ་ཁང་། རྒྱལ་སྤྱིའི་དངུལ་ལོར་ཐེབས་རྩ་རྩ་འཛུགས་བཅས་ཀྱི་འགན་ཁུར་བ་གྲལ་སྒོར་དབུ་ཚོགས་ལ་ཞུགས་ནས"རྒྱལ་སྤྱིའི་མཉམ་ལས་ལ་ཤུགས་སྣོན་དང'རྒྱུད་གཅིག་ལམ་གཅིག'མཉམ་དུ་བསྐྲུན་ནས་གཉིས་ཕན་འཕེལ་རྒྱས་ཡོང་བ་བྱེད་དགོས"ཞེས་པའི་བརྗོད་དོན་གཙོ་བོར་དམིགས་ཏེ་འཕེལ་རྒྱས་ཀྱི་འཐབ་ཇུས་སྦྲེལ་མཐུད་བྱེད་པ་དང་། ཕན་ཚུན་སྦྲེལ་མཐུད་ལ་སྐུལ་འདེད་གཏོང་བ། སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་ཀྱི་སྤེལ་རེས་ལ་སྐུལ་འདེད་གཏོང་བ་སོགས་ཀྱི་གྲོས་གཞིའི་ཐད་བསམ་འཆར་བརྗེ་རེས་གནང་བ་དང་། ཐུན་མོང་ངོས་འཛིན་གཅིག་མཐུན་བྱུང་བ་མ་ཟད། མཉམ་འབྲེལ་སྤྱི་བསྒྲགས་ལ་གྲོས་འཆམ་བྱུང་བ་རེད།
སྔ་དྲོའི་ཆུ་ཚོད་9དང་སྐར་མ་40ཙམ་ལ་ཚོགས་འདུར་ཞུགས་མཁན་འགོ་ཁྲིད་མི་སྣ་དང་རྒྱལ་སྤྱིའི་རྩ་འཛུགས་ཀྱི་འགན་ཁུར་བ་གཅིག་རྗེས་གཉིས་མཐུད་ངང་འབྱོར་བ་རེད། ཞི་ཅིན་ཕིང་གིས་ཚོམས་ཆེན་དུ་སྤྲོ་སེམས་འཁོལ་པོས་ཕེབས་བསུ་ཞུས་པ་དང་འབྲེལ་ཁོང་ཚོ་དང་རེ་རེ་བཞིན་ཕྱག་བཏང་གནང་བ་རེད།
སྔ་དྲོའི་ཆུ་ཚོད་བཅུ་པར་ཞི་ཅིན་ཕིང་གིས་ཤིང་གི་ཐོ་བས་བརྡུངས་གནང་ནས་གྲལ་སྒོར་དབུ་ཚོགས་འགོ་འཛུགས་རྒྱུའི་ཁྱབ་བསྒྲགས་གནང་བ་རེད།
ཞི་ཅིན་ཕིང་གི་འགོ་འཛུགས་ཤིས་ཚིག་ནང་རྒྱལ་ཁབ་ཁག་ཕན་ཚུན་གཅིག་ལ་གཅིག་བརྟེན་དང་གོ་ལ་ཧྲིལ་པོའི་རང་བཞིན་གྱི་འགྲན་སློང་ཛ་དྲག་ཆེ་བའི་དེང་འདིར་རྒྱལ་ཁབ་ཁག་གིས་ཕན་ཚུན་གྱི་སྲིད་ཇུས་སྦྲེལ་མཐུད་བྱས་ཏེ་གོ་ལ་ཧྲིལ་པོའི་དེ་བས་ཆེ་བའི་ཁྱབ་ཁོངས་ནང་དཔལ་འབྱོར་གྱི་རྒྱུ་རྐྱེན་གཙོ་བོ་དང་འཕེལ་རྒྱས་ཀྱི་ཐོན་ཁུངས་བསྡུ་སྒྲིལ་བྱས་ཚེ། གཞི་ནས་མཉམ་ཤུགས་ཤིག་ཆགས་ཏེ་འཛམ་གླིང་གི་ཞི་བདེ་བདེ་འཇགས་དང་ཐུན་མོང་འཕེལ་རྒྱས་ལ་སྐུལ་འདེད་གཏོང་ཐུབ། 2013ལོར་ངས"རྒྱུད་གཅིག་ལམ་གཅིག"གི་གྲོས་འགོ་བཏོན་པ་ཡིན། དེའི་སྲོག་ཤིང་གི་ནང་དོན་ནི་རྨང་གཞིའི་སྒྲིག་བཀོད་འཛུགས་སྐྲུན་དང་ཕན་ཚུན་སྦྲེལ་མཐུད་ལ་སྐུལ་འདེད་གཏོང་བ་དང་རྒྱལ་ཁབ་ཁག་གི་སྲིད་ཇུས་དང་འཕེལ་རྒྱས་འཐབ་ཇུས་དང་སྦྲེལ་མཐུད་བྱས་ཏེ་དངོས་སྒྲུབ་མཉམ་ལས་བྱེད་ཟབ་ཏུ་གཏོང་བ་དང་མཐུན་སྦྱོར་མཉམ་སྒུལ་འཕེལ་རྒྱས་ལ་སྐུལ་འདེད་བཏང་ནས་ཐུན་མོང་དར་རྒྱས་ཡོང་བ་བྱ་རྒྱུ་དེ་ཡིན། "རྒྱུད་གཅིག་ལམ་གཅིག"འཛུགས་སྐྲུན་གྱི་རྩ་བ་ལོ་རྒྱུས་ཡིན་ཡང་དེ་འབྱུང་འགྱུར་ལ་ཕྱོགས་ཡོད། "རྒྱུད་གཅིག་ལམ་གཅིག"གི་འབྱུང་ཁུངས་ཀྲུང་གོ་ཡིན་ཡང་དེ་འཛམ་གླིང་ལ་གཏོགས་ཡོད། "རྒྱུད་གཅིག་ལམ་གཅིག"འཛུགས་སྐྲུན་གྱི་མཉམ་ལས་སྒྲོམ་གཞིའི་ནང་ཕྱོགས་ཁག་གིས་ལག་གདང་སྦྲེལ་ནས་འཛམ་གླིང་དཔལ་འབྱོར་ལ་འཕྲད་པའི་འགྲན་སློང་ལ་ཁ་གཏད་གཅོག་པ་དང་། འཕེལ་རྒྱས་ཀྱི་གོ་སྐབས་གཏོད་པ། འཕེལ་རྒྱས་ཀྱི་སྒུལ་ཤུགས་གསར་པ་དོན་གཉེར་བྱེད་པ། འཕེལ་རྒྱས་ཀྱི་བར་མཐོངས་གསར་པ་རྒྱ་སྐྱེད་གཏོང་བ་བཅས་བྱས་ནས་ལེགས་ཆ་གསབ་རེས་དང་གཉིས་ཁེ་གཉིས་ཕན་ཡོང་བ་བྱས་ཏེ་མིའི་རིགས་ཀྱི་ལས་དབང་གཅིག་མཐུན་འདུས་གྲུབ་ཀྱི་ཕྱོགས་སུ་རྒྱུན་ཆད་མེད་པར་མདུན་སྐྱོད་བྱེད་དགོས། གྲོས་འགོ་དེ་བཏོན་རྗེས་རྒྱལ་སྤྱིའི་སྤྱི་ཚོགས་ཀྱི་དང་ལེན་ཧུར་ཐག་དང་རྒྱབ་སྐྱོར་ཆེན་པོ་ཐོབ་བྱུང་ཞེས་གསུངས་པ་རེད།
ཞི་ཅིན་ཕིང་གིས་ཀྲུང་གོ་ཕྱོགས་ཀྱིས་ད་ཐེངས་ཀྱི་མཐོ་རིམ་གླེང་སྟེགས་འདི་གཙོ་གཉེར་བྱེད་པའི་དམིགས་ཡུལ་ནི་མཉམ་ལས་ཀྱི་ཇུས་ཆེན་ལ་མཉམ་དུ་གྲོས་མོལ་དང་། མཉམ་ལས་ཀྱི་ལས་སྟེགས་མཉམ་དུ་བསྐྲུན་པ། མཉམ་ལས་ཀྱི་གྲུབ་འབྲས་མཉམ་དུ་ལོངས་སྤྱོད་བཅས་བྱས་ནས"རྒྱུད་གཅིག་ལམ་གཅིག"འཛུགས་སྐྲུན་གྱིས་རྒྱལ་ཁབ་ཁག་གི་མི་དམངས་ལ་ཕན་བདེ་དེ་བས་ལེགས་པ་སྐྲུན་ཆེད་ཡིན། གྲལ་སྒོར་དབུ་ཚོགས་བརྒྱུད་ཐུན་མོང་གི་ངོས་འཛིན་སྔར་བས་གཅིག་སྒྲིལ་ཡོང་བ་བྱས་ཏེ"རྒྱུད་གཅིག་ལམ་གཅིག"འཛུགས་སྐྲུན་གྱི་རྒྱལ་སྤྱིའི་མཉམ་ལས་ཆེད་ཁ་ཕྱོགས་གསལ་སྟོན་དང་འཆར་གཞི་འདིང་རྒྱུའི་རེ་བ་ཡོད་ཅེས་གསུངས་པ་རེད།
ཞི་ཅིན་ཕིང་གིས་ང་ཚོས་གཉིས་ཁེ་གཉིས་ཕན་ལ་སྐུལ་འདེད་བཏང་ནས་མཉམ་ལས་ཀྱི་ཁ་ཕྱོགས་གསལ་པོ་ཡོང་བ་དང་། རོགས་ཟླའི་སྙིང་སྟོབས་ལ་གཞི་ཚུགས་པ། མཉམ་གྲོས་དང་། མཉམ་བསྐྲུན། མཉམ་སྤྱོད་བཅས་མཐའ་འཁྱོངས་བརྟན་པོ་བཅས་བྱས་ཏེ་སྲིད་ཇུས་མཐུན་སྦྱོར་དང་། སྒྲིག་ཆས་སྦྲེལ་མཐུད། ཚོང་ཟོག་ཤར་གཏོང་། མ་དངུལ་རྒྱུན་འཁོར། དམངས་སེམས་གཅིག་མཐུན་བཅས་ཐུན་མོང་འབད་འཐབ་ཀྱི་དམིགས་ཚད་དུ་འགྱུར་བ་བྱེད་དགོས། སྒོ་དབྱེའི་ཁྲོད་མཉམ་ལས་དང་མཉམ་ལས་ཁྲོད་གཉིས་ཁེ་ཡོང་རྒྱུ་མཐའ་འཁྱོངས་ཀྱིས་གླེང་མོལ་བྱས་ནས་འགལ་ཟླ་སེལ་བ་དང་གྲོས་མོལ་བྱས་ནས་རྩོད་གཞི་ཐག་གཅོད་བྱས་ཏེ་ས་ཁུལ་གྱི་བདེ་འཇགས་བརྟན་ལྷིང་ཐུན་མོང་ཐོག་སྲུང་སྐྱོང་བྱེད་དགོས། ང་ཚོས་སྲིད་ཇུས་མཐུན་སྦྱོར་དམ་ཟབ་ཡོང་བ་བྱས་ཏེ་འཕེལ་རྒྱས་ཀྱི་འཐབ་ཇུས་དང་སྦྲེལ་མཐུད་ཡོང་བ་བྱེད་དགོས། "རྒྱུད་གཅིག་ལམ་གཅིག"འཛུགས་སྐྲུན་མཉམ་ལས་དེ་མཉམ་འབྲེལ་རྒྱལ་ཚོགས་ཀྱི་2030ལོའི་རྒྱུན་མཐུད་འཕེལ་རྒྱས་ཀྱི་གྲོས་རིམ་དང་རྒྱལ་ཁབ་ཉི་ཤུ་ཚོགས་པའི་འགོ་ཁྲིད་མི་སྣའི་ཧང་ཀྲོའུ་དབུ་ཚོགས་ཀྱི་གྲུབ་འབྲས་དོན་འཁྱོལ་བྱེད་པ་དང་ཟུང་འབྲེལ་དང་། ས་ཁོངས་འཕེལ་རྒྱས་ཀྱི་འཆར་འགོད་དང་སྦྲེལ་མཐུད། འབྲེལ་ཡོད་རྒྱལ་ཁབ་ཀྱིས་བཏོན་པའི་འཕེལ་རྒྱས་ཀྱི་འཆར་འགོད་དང་མཐུན་སྦྱོར་བཅས་བྱས་ཏེ་གཅིག་གིས་བྱེད་པ་ལས་མཉམ་ལས་བྱས་ན་ཕན་འབྲས་ཆེ་བའི་ནུས་པ་ཞིག་ཐོན་པ་བྱེད་དགོས། ང་ཚོས་རྣམ་གྲངས་ཀྱི་སྒུལ་ཤུགས་ལ་བརྟེན་ནས་རྨང་གཞིའི་སྒྲིག་བཀོད་སྦྲེལ་མཐུད་དང་། དངོས་ཚན་དཔལ་འབྱོར་གྱི་མཉམ་ལས། ཚོང་དོན་དང་མ་འཇོག་རང་མོས་ཅན་དང་སྟབས་བདེ་ཅན། དངུལ་རྩའི་མཉམ་ལས། དམངས་སེམས་གཅིག་མཐུན་སོགས་ཐད་དངོས་སྒྲུབ་མཉམ་ལས་གཏིང་ཟབ་བྱེད་དགོས་པའི་ནན་བཤད་གནང་བ་རེད།
དེ་རྗེས་དུས་མཚམས་དང་པོའི་ཚོགས་འདུ་དང་། ཉིན་དགུང་གསོལ་ཚིགས། དུས་མཚམས་གཉིས་པའི་ཚོགས་འདུ་བཅས་འཚོགས་པ་རེད། ཚོགས་ཞུགས་འགོ་ཁྲིད་མི་སྣས"སྲིད་ཇུས་དང་འཕེལ་རྒྱས་ཀྱི་འཐབ་ཇུས་སྦྲེལ་མཐུད་བྱ་རྒྱུར་ཤུགས་སྣོན་བརྒྱབ་ནས་རོགས་ཟླའི་འབྲེལ་བ་ཟབ་ཏུ་གཏོང་བ"དང་། "སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་ཀྱི་སྤེལ་རེས་མཉམ་ལས་ལ་སྐུལ་འདེད་གཏོང་བ""ཕན་ཚུན་སྦྲེལ་མཐུད་ཀྱི་དངོས་སྒྲུབ་མཉམ་ལས་ལ་སྐུལ་འདེད་བཏང་ནས་མཉམ་འགུལ་འཕེལ་རྒྱས་ཡོང་བ་བྱེད་པ"བཅས་ཀྱི་གྲོས་གཞིར་དམིགས་ནས་བསམ་འཆར་བརྗེ་རེས་གཏིང་ཟབ་གནང་བ་དང་འབྲེལ་ཐུན་མོང་གི་ངོས་འཛིན་གལ་ཆེན་གཅིག་མཐུན་ཡང་བྱུང་ཡོད། ཕྱོགས་ཁག་གིས"རྒྱུད་གཅིག་ལམ་གཅིག"འཛུགས་སྐྲུན་གྱི་དོན་སྙིང་གལ་ཆེན་ནན་བཤད་གནང་བ་དང་སྦྲགས་དེ་བས་ཆུ་ཚད་མཐོ་བ་དང་། དེ་བས་ཁྱབ་ཁོངས་ཆེ་བ། དེ་བས་གཏིང་ཟབ་པ་བཅས་ཀྱི་ཕྱོགས་སུ་མཉམ་ལས་འཕེལ་རྒྱས་བྱ་རྒྱུའི་རེ་བ་གནང་ལུགས་དང་། སྤྱི་ཁོག་དཔལ་འབྱོར་སྲིད་ཇུས་མཐུན་སྦྱོར་བྱ་རྒྱུར་ཤུགས་སྣོན་བརྒྱབ་ནས་རྒྱལ་སྤྱིའི་ཁོར་ཡུག་བཟང་པོ་གཏོད་རྒྱུའི་མོས་མཐུན་གནང་ལུགས། འཕེལ་རྒྱས་ཀྱི་འཐབ་ཇུས་སྦྲེལ་མཐུད་བྱ་རྒྱུ་དོན་ཐོག་ཏུ་འཁྱོལ་བ་བྱས་ཏེ་རྒྱལ་ཁབ་ཁག་གི་འཆར་འགོད་སྦྲེལ་མཐུད་དང་། འཕེལ་རྒྱས་མཉམ་འདྲེས། ཁེ་ཕན་མཉམ་སྤྱོད་བཅས་ཀྱི་རྣམ་པ་ཞིག་ཆགས་རྒྱུའི་ཐུགས་རེ་གནང་ལུགས་བཅས་མགྲིན་གཅིག་ཏུ་གསུངས་པ་རེད། ཕྱོགས་ཁག་གིས་ཕན་ཚུན་སྦྲེལ་མཐུད་དེ"རྒྱུད་གཅིག་ལམ་གཅིག"འཛུགས་སྐྲུན་མཉམ་ལས་ཀྱི་གཙོ་གནད་ཁྱབ་ཁོངས་སུ་བརྩི་རྒྱུར་རྒྱབ་སྐྱོར་བྱས་ནས་རྨང་གཞིའི་སྒྲིག་བཀོད་ཀྱི་ཕན་ཚུན་སྦྲེལ་མཐུད་དྲ་རྒྱ་འཐུས་སྒོ་ཚང་དུ་གཏོང་བ་དང་། སྲིད་ཇུས་དང་། སྒྲིག་སྲོལ་ལམ་ལུགས། ཚད་གཞི་སོགས་ཐད་ཀྱི"མཉེན་ཆས་སྦྲེལ་མཐུད"ལ་ཤུགས་སྣོན་ཧུར་ཐག་རྒྱག་པ། ཕན་ཚུན་སྦྲེལ་མཐུད་ཀྱིས་དངོས་ཚན་དཔལ་འབྱོར་གྱི་ཁྱབ་འགྱེད་དང་སྐུལ་ཁྲིད་ནུས་པ་འདོན་སྤེལ་གང་ལེགས་བྱེད་པ་བཅས་བྱས་ནས་བརྟན་ལ་སྣེ་འཛོམས་ཀྱི་དངུལ་རྩའི་སྦྲེལ་མཐུད་དང་མཉམ་ལས་རྣམ་པ་ཞིག་གཏོད་དགོས་ལུགས་གཅིག་གྱུར་གཏན་འབེབས་གནང་ཡོད། ཕྱོགས་ཁག་གིས"རྒྱུད་གཅིག་ལམ་གཅིག"འཛུགས་སྐྲུན་བྱེད་པར་དཔལ་འབྱོར་མཉམ་ལས་དེ་སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་ཀྱི་སྤེལ་རེས་དང་མཉམ་དུ་སྐུལ་འདེད་གཏོང་རྒྱུ་མཐའ་འཁྱོངས་དང་དམངས་འཚོའི་སྟོན་ཕྱོགས་སུ་འཛིན་རྒྱུ་མཐའ་འཁྱོངས་བྱས་ནས་རྒྱུན་མཐུད་འཕེལ་རྒྱས་ལ་ཞབས་འདེགས་ཞུ་དགོས་ལུགས་གཅིག་གྱུར་ཐོག་མོས་མཐུན་གནང་ཡོད།
ཚོགས་ཞུགས་རྒྱལ་ཁབ་ཁག་གི་འགོ་ཁྲིད་མི་སྣ་དང་དེ་བཞིན་རྒྱལ་སྤྱིའི་རྩ་འཛུགས་ཀྱི་འགན་ཁུར་བས་ཀྲུང་གོ་ཕྱོགས་ཀྱིས་བཏོན་པའི"རྒྱུད་གཅིག་ལམ་གཅིག"གི་གྲོས་འགོ་དང་ད་ཐེངས་ཀྱི་མཐོ་རིམ་གླེང་སྟེགས་གཉེར་བར་ཚད་མཐོའི་གདེང་འཇོག་གནང་བ་དང"རྒྱུད་གཅིག་ལམ་གཅིག"འཛུགས་སྐྲུན་ལ་ལག་གདང་སྦྲེལ་ནས་སྐུལ་འདེད་བཏང་སྟེ་ཐུན་མོང་དར་རྒྱས་ཡོང་བའི་ཐུགས་རེ་གནང་ཡོད།
ཕྱི་དྲོའི་ཆུ་ཚོད་5པ་ཙམ་ལ་ཚོགས་འདུ་མཇུག་འགྲིལ་ཉེར་ཡོད་པ་དང་ཕྱོགས་ཁག་གིས་《"རྒྱུད་གཅིག་ལམ་གཅིག"གི་རྒྱལ་སྤྱིའི་མཉམ་ལས་མཐོ་རིམ་གླེང་སྟེགས་ཀྱི་གྲལ་སྒོར་དབུ་ཚོགས་མཉམ་འབྲེལ་སྤྱི་བསྒྲགས་》ལ་གྲོས་འཆམ་བྱུང་བ་དང་སྦྲགས"རྒྱུད་གཅིག་ལམ་གཅིག"གི་རྒྱལ་སྤྱིའི་མཉམ་ལས་མཐོ་རིམ་གླེང་སྟེགས་ཀྱི་གྲུབ་འབྲས་གསལ་ཐོ་ཡང་བཏོན་པ་རེད།


text:
ཟླ་འདིའི་ཚེས་༡༠ ཉིན་འཇར་མན་ནིའི་ལྷོ་ཕྱོགས་གྲོང་ཁྱེར་མུ་ནིག་ཏུ་བོད་པའི་སྐད་དང་རིག་གཞུང་གཙོ་བོར་བསླབ་གཞིའི་གཟའ་ཉི་མའི་བོད་ཡིག་འཛིན་གྲྭ་ཞིག་ཡུལ་དེའི་བོད་མི་སྐྱབས་བཅོལ་བའི་ཕྲུ་གུ་ཚོའི་ཆེད་སྒོ་འབྱེད་བྱས་ཡོད་པ་རེད།
བོད་ཡིག་འཛིན་གྲྭ་དེ་ནི་ཐོག་མར་(མུ་ནིག་བོད་རིགས་ཨ་མ་ཚོགས་པ)ཞེས་བོད་པའི་ཨ་མ་ལྔ་ལས་གྲུབ་པའི་ཚོགས་པ་ཞིག་གིས་ལོ་ཤས་སྔོན་ནས་ས་གནས་ཀྱི་བོད་ཕྲུག་ཚོ་བོད་ཀྱི་སྐད་ཡིག་བསླབ་ཐབས་ཀྱི་འབད་བརྩོན་ཡུན་རིང་གནང་རྗེས། ད་ལན་དངོས་སུ་དབུ་འཛུགས་གནང་ཐུབ་ཡོད་འདུག མུ་ནིག་བོད་རིགས་ཨ་མ་ཚོགས་པའི་འགན་འཛིན་ས་ཁང་ངག་དབང་སྒྲོན་གསལ་གྱིས་དེའི་ཐད་གསུང་དོན། ད་ལྟའི་བོད་ཀྱི་གནས་བབ་ལ་གཞིགས་ཏེ་ཆོས་དང་རིག་གཞུང་དང་གཙོ་བོ་བོད་ཀྱི་སྐད་ཡིག་རྒྱུད་འཛིན་གནང་རྒྱུ་ནི་ཁ་ཚ་དགོས་གཏུག་དང་བོད་པ་སྤྱི་བོ་གནམ་བསྟན་ཡོངས་ལ་འགན་འཁྲི་ཡོད་པ་དང་། ལྷག་དོན་ཕྱིའི་རྒྱལ་ཁག་ཏུ་ཡོད་པའི་བོད་ཕྲུག་ཚོར་འཁོར་ཡུག་གི་དབང་གིས་བོད་ཀྱི་སྐད་ཡིག་ལ་རང་བཞིན་དོ་སྣང་ཡོང་གི་མེད་སྟབས། དེའི་ཐད་ཕྱི་རྒྱལ་དུ་སྡོད་མཁན་བོད་མིའི་ཕ་མ་ཚོར་དམིགས་བསལ་གྱི་འགན་དབང་ཡོད་པ་རེད། ཕྱི་རྒྱལ་ཡུལ་གྲུ་གང་ཞིག་ཏུ་སྡོད་ཀྱི་ཡོད་ནའང་རང་སྐད་རང་གིས་སྲུང་སྐྱོབ་བྱེད་དགོས་པ་ལས། ཕྱི་མིའི་རོགས་འདེགས་འོག་བོད་ཕྲུག་ཚོར་བོད་པའི་སྐད་དང་རིག་གཞུང་སློབ་མི་ཐུབ་པ་ནི་ཚང་མས་ཤེས་གསལ་ཡིན་པར་སོང་། མ་འོངས་འདིར་སྡོད་བོད་ཕྲུག་ཚོ་སྤྱི་ཚོགས་གང་ཞིག་ཏུ་འགྲོ་ནའང་རང་ཉིད་བོད་པ་ཡིན་པའི་གསལ་བཤད་དུ་བོད་ཀྱི་སྐད་ཡིག་ལ་གོམ་པ་ཅུང་ཙམ་སྤོ་ཐུབ་ན་ངོ་གནོང་མི་དགོས་པ་དང་། བོད་ཕྲུག་ཚོ་ཡང་མ་འོངས་བོད་ཀྱི་བདག་པོ་དང་ཆོས་རིག་གི་སོན་རྩ་ཡིན་པས་ང་ཚོས་སྒོ་གང་ནས་ཤུགས་རྒྱག་དགོས་པའི་དུས་ལ་སླེབས་ཡོད་རེད་ཅེས་གསུངས་འདུག
སྒོ་འབྱེད་མཛོ་སྒོ་དེར་ས་གནས་མུན་ཆེན་བོད་རིགས་ཚོགས་པའི་སྐུ་འཚབ་གཙོས་འབྲེལ་ཡོད་ཚོགས་སྡེ་ཁག་གི་ལས་སྣེ་དང་སྐུ་ཚབ་སོགས་དང་། དེ་བཞིན་ཕྲུ་གུའི་ཁྱིམ་བདག་གཙོས་ས་གནས་ཀྱི་བོད་རིགས་གང་མང་ཕེབས་ཡོད་འདུག
གཟའ་ཉི་མའི་བོད་ཡིག་འཛིན་གྲྭ་དེར་ཕྲུ་གུ་ལོ་༥ ནས་༨ བར་འཛིན་གྲྭ་ལྟ་བུའི་སྡེ་ཚན་གཅིག་དང་། ལོ་༩ ནས་༡༥ བར་སྡེ་ཚན་གཅིག དེ་བཞིན་ཕྲུ་གུ་ལོ་༥ མན་ཆད་རྣམས་ཟུར་དུ་སྐབས་བསྟུན་སློབ་ཁྲིད་ཡོད་འདུག དགེ་རྒན་གསུམ་ཙམ་དང་། བསླབ་གཞི་རྣམས་ད་ལྟའི་ཆར་ཕྲུ་གུའི་ལོ་ཚོད་དང་མཐུན་པའི་སྒྲིག་གཞི་བཟོས་ཏེ། མ་འོངས་བོད་མིའི་སྒྲིག་འཛུགས་ཤེས་རིག་ལྷན་ཁང་གི་སྲོལ་རྒྱུན་བྱིས་པའི་སློབ་དེབ་ཁག་དང་བོད་ནས་བཏོན་པའི་བྱིས་པའི་སློབ་དེབ་ཁག་གང་ལེགས་བེད་སྤྱོད་བྱེད་རྒྱུ་ཡིན་འདུག །
གསར་འགོད་པ་ཆོས་ཉིད་འོད་ཟེར།


text:
ཨ་རིའི་གྲོས་ཚོགས་ནང་བོད་ནང་གི་གནས་སྟངས་སྐོར་གླེང་སློང་གནང་བ།
ཁ་ཉིན་ཕྱི་ཚེས་ ༡༨ ཉིན་ཨ་མི་རི་ཀའི་གྲོས་ཚོགས་ཀྱི་ཕྱི་སྲིད་ལས་དོན་ཚོགས་ཆུང་གི་གོ་སྒྲིག་འོག་ཡུལ་དེའི་གྲོས་ཚོགས་སུ་རྒྱལ་སྤྱིའི་ཐོག་རྒྱ་ནག་གི་དབང་ཐང་རྒྱ་སྐྱེད་གཏོང་བཞིན་པའི་ཐབས་བྱུས་སྐོར་ལ་གྲོས་བསྡུར་གནང་ཡོད་པ་དང་། སྐབས་དེར་ཨ་རིའི་སྤྱི་མཐུན་ཚོགས་པའི་གྲོས་ཚོགས་འཐུས་མི་སྐུ་ཞབས་ Ted Yoho ལགས་དང་། Ted Poe ལགས། དེ་བཞིན་ཨ་རིའི་མང་གཙོ་ཚོགས་པའི་གྲོས་ཚོགས་འཐུས་མི་སྐུ་ཞབས་ Jim McGovern ལགས་གསུམ་ནས་རྒྱ་གཞུང་གིས་བོད་ནང་གི་འགྲོ་བ་མིའི་ཐོབ་ཐང་ཐོག་མུ་མཐུད་བརྩི་མེད་རྡོག ...


text:
ཨ་རིའི་གྲོས་ཚོགས་གོང་འོག་གཉིས་ཀྱི་ (AC) ཞེས་པའི་གྲོས་ཚོགས་ཀྱི་རོགས་དངུལ་གཏོང་ལེན་ཚོགས་ཆུང་ནས་ཕྱི་ལོ་ ༢༠༡༨ ལོའི་ལོ་འཁོར་སྔོན་རྩིས་ནང་བོད་མིའི་སྒྲིག་འཛུགས་ལ་ཨ་སྒོར་ས་ཡ་ ༡༧ སྤྲོད་པར་བཀའ་འཁྲོལ་གནང་ཡོད་འདུག
ཁ་སང་རྒྱ་གར་གསར་ཁང་ (The Quint) ཞེས་པས་གནས་ཚུལ་སྤེལ་བ་ལྟར་ན། བདུན་ཕྲག་སྔོན་མའི་ནང་དུ་ཨ་རིའི་གྲོས་ཚོགས་གོང་འོག་གཉིས་ཀྱི་ (AC) ཞེས་པའི་གྲོས་ཚོགས་ཀྱི་རོགས་དངུལ་གཏོང་ལེན་ཚོགས་ཆུང་གིས། ཨ་རིའི་རོགས་ཚོགས་ (Aid) བརྒྱུད་ནས་ཕྱི་ལོ་ ༢༠༡༨ ལོའི་ལོ་འཁོར་སྔོན་རྩིས་ནང་བོད་མིའི་སྒྲིག་འཛུགས་ལ་རོགས་དངུལ་ཨ་སྒོར་ས་ཡ་ ༡༧ སྤྲོད་པར་བཀའ་འཁྲོལ་གནང་ཡོད་པ་དང་། མཐའ་མའི་ཐག་གཅོད་དེ་ཨ་རིའི་གྲོས་ཚོགས་ནང་བགྲོ་གླེང་གནང་བ་བརྒྱུད་གཏན་འབེབས་གནང་རྒྱུ་ཡིན་འདུག
དེ་རིང་སྔ་དྲོར་འདི་གའི་གསར་འགོད་པ་བོད་མིའི་སྒྲིག་འཛུགས་དཔལ་འབྱོར་ལས་ཁུངས་སུ་བསྐྱོད་དེ་དཔལ་འབྱོར་བཀའ་བློན་མཆོག་ལ་གནས་ཚུལ་དེའི་སྐོར་བཀའ་འདི་ཞུས་སྐབས། བཀའ་བློན་མཆོག་གིས་གནས་ཚུལ་དེ་ཟླ་འདིའི་ཕྱི་ཚེས་ ༡༩ ནས་དབུ་འཛུགས་གནང་རྒྱུ་ཡིན་པའི་གྲོས་ཚོགས་ཚོགས་དུས་བཞི་པའི་ཐོག་གསལ་བཤད་གནང་རྒྱུ་ཡིན་སྐོར་གསུངས་བྱུང་།
(The Quint) གསར་ཁང་གི་གནས་ཚུལ་ནང་། ཕྱི་ལོ་ ༢༠༡༨ ལོའི་ལོ་འཁོར་སྔོན་རྩིས་ནང་བཀའ་འཁྲོལ་གནང་བའི་ཨ་སྒོར་ས་ཡ་ ༡༧ གྱི་ཁོངས་ནས་ཨ་སྒོར་ས་ཡ་ ༨ བོད་རང་སྐྱོང་ལྗོངས་དང་བོད་རང་སྐྱོང་ས་ཁུལ་ཁག་གི་ཁོར་ཡུག་སྲུང་སྐྱོབ་དང་། བོད་མིའི་ཆོས་དང་རིག་གཞུང་སྲུང་སྐྱོབ་ཀྱི་ཆེད་དུ་ཡིན་པ་དང་། བོད་མིའི་སྒྲིག་འཛུགས་སྲ་བརྟན་ཡོང་ཆེད་ཨ་སྒོར་ས་ཡ་ ༣། རྒྱ་གར་དང་བལ་ཡུལ་གཙོས་པའི་ལྷོ་ཨེ་ཤ་ཡའི་ནང་གི་གནས་སྡོད་སྐྱབས་བཅོལ་བོད་མིའི་ཤེས་ཡོན་དང་། ཚོང་ལས་དང་རིག་རྩལ་གོང་འཕེལ་གཏོང་ཆེད་ཨ་སྒོར་ས་ཡ་ ༦ གཏོང་འཆར་ཡོད་སྐོར་འཁོད་འདུག
གཞན་ཡང་བོད་དོན་འབྲེལ་མཐུད་ཁང་ལ་རོགས་སྐྱོར་ཨ་སྒོར་ས་ཡ་ ༡ དང་། བོད་དོན་དྲིལ་བསྒྲགས་ཆེད་ཨ་སྒོར་ས་ཡ་ ༡༥། དེ་བཞིན་ཨ་རིའི་རླུང་འཕྲིན་ཁང་དང་ཨེ་ཤ་ཡ་རང་དབང་རླུང་འཕྲིན་ཁང་གཉིས་ལ་མུ་མཐུད་རོགས་དངུལ་སྤྲོད་འཆར་ཡོད་སྐོར་དང་། ཕྱི་ལོ་ ༢༠༡༨ ལོའི་རོགས་དངུལ་ཨ་སྒོར་ས་ཡ་ ༡༧ དེ་ཕྱི་ལོ་ ༢༠༡༧ ལོའི་རོགས་དངུལ་གྱི་གྲངས་འབོར་དང་གཅིག་པ་ཆགས་ཡོད་སྐོར་སོགས་བརྗོད་འདུག
གསར་འགོད་པ། པདྨ་རྒྱལ།


text:
ཐཱ་ལི་བྷན་གྱིས་ཨ་རིའི་སྲིད་འཛིན་ཊི་རུམ་ཕིར་འཕྲིན་ཡིག་བཏང་སྟེ་ཨ་རིའི་དམག་ཨ་ཧྥི་གྷན་ནི་སི་ཐན་ནས་ཕྱིར་འཐེན་བྱ་དགོས་པའི་ཉེན་བརྡ་བཏང་འདུག
ཨ་རིའི་སྲིད་འཛིན་ཊི་རུམ་ཕིས་ཨ་རིའི་ཨ་ཧྥི་གྷན་ནི་སི་ཐན་ཐོག་བཟུང་བའི་སྲིད་ཇུས་ལ་འགྱུར་བ་བཏང་སྟེ་ཨ་རིའི་དམག་ཕྱིར་འཐེན་བྱ་རྒྱུ་ཡིན་སྐོར་བརྗོད་པ་དང་། ཟླ་འདིའི་ཚེས་ ༡༥ ཉིན་ཨ་ཧྥི་གྷན་ནི་སི་ཐན་ནང་ཡོད་པའི་ཐཱ་ལི་བྷན་འཇིགས་སྐུལ་ཚོགས་པས་ཊི་རུམ་ཕིར་འཕྲིན་ཡིག་ཅིག་བཏང་སྟེ་ཨ་རིའི་དམག་མགྱོགས་མྱུར་ཕྱིར་འཐེན་བྱ་དགོས་ཚུལ་བརྗོད་འདུག
བྷི་བྷི་སི་གསར་ཁང་གིས་གནས་ཚུལ་སྤེལ་བ་ལྟར་ན། ཨ་རི་གཞུང་གིས་ལོ་མང་རིང་ཨ་ཧྥི་གྷན་ནི་སི་ཐན་ནང་དངོས་ཤུགས་རྒྱུད་གསུམ་གིུ་ཐོག་ནས་འགྲོ་གྲོན་འབོར་ཆེན་བཏང་སྟེ་ཨ་ཧྥི་གྷན་ནི་སི་ཐན་གཞུང་དང་ལྷན་དུ་འཇིགས་སྐུལ་རིང་ལུགས་པར་དམག་འཁྲུག་རྒྱག་བཞིན་ཡོད་པ་དང་། དམག་འཁྲུག་དེ་ནི་ཨ་རིའི་གཞུང་གི་ཆེས་དུས་ཡུན་རིང་བའི་དམག་འཁྲུག་ཞིག་ཆགས་ཡོད་ཀྱང་། ཨ་རིའི་སྲིད་འཛིན་ཊོ་ནལ་ཊི་རུམ་ཕིས་ཨ་རིས་མུ་མཐུད་ཨ་ཧྥི་གྷན་ནི་སི་ཐན་ནང་འགྲོ་གྲོན་བཏང་སྟེ་དམག་འཁྲུག་རྒྱག་རྒྱུ་མིན་པར་དམག་མི་ཕྱིར་འཐེན་བྱ་རྒྱུའི་ཐག་གཅོད་ཞིག་ཟླ་འདིའི་ཟླ་དཀྱིལ་ཙམ་ལ་བྱ་རྒྱུ་ཡིན་སྐོར་བསྒྲགས་ཡོད་པ་རེད།
ཐཱ་ལི་བྷན་འཇིགས་སྐུལ་ཚོགས་པས་ཊི་རུམ་ཕིར་བཏང་བའི་འཕྲིན་ཡིག་དེའི་ནང་། ཁྱེད་ཀྱིས་རང་ཉིད་ཀྱི་སྲིད་འཛིན་གོང་མ་དག་གི་ནོར་འཁྲུལ་ངོས་ཟིན་ཏེ། ཨ་རིའི་ཨ་ཧྥི་གྷན་ནི་སི་ཐན་ལ་བཟུང་བའི་སྲིད་ཇུས་གསར་བ་ཞིག་གཏན་འབེབས་བྱ་འཆར་ཡོད་པ་དེ་ཡག་པོ་འདུག རྒྱུ་མཚན་ནི། འདས་བའི་ལོ་ངོ་ ༡༦ གི་རིང་ཨ་རིའི་དམག་མི་ཨ་ཧྥི་གྷན་ནི་སི་ཐན་ནང་བསྡད་དེ། ཨ་ཧྥི་གྷན་ནི་སི་ཐན་བདེ་འཇགས་མིན་ཁར་སྲིད་གཞུང་ནང་ལྐོག་ཟ་རུལ་སུངས་བྱེད་མཁན་ཇེ་མང་དུ་ཕྱིན་ཡོད་སྟབས། ད་ལྟ་ཨ་རིའི་དམག་མི་ཨ་ཧྥི་གྷན་ནི་སི་ཐན་ནས་ཕྱིར་འཐེན་གཙང་མ་བྱ་རྒྱུའི་སྲིད་ཇུས་ཤིག་གཏན་འབེབས་བྱས་པ་ཡིན་ན། དེ་ནི་ཕྱོགས་གཅིག་ནས་སྲིད་ཇུས་དེས་ཨ་རིའི་དམག་མི་ཚོ་མུ་མཐུད་གནོད་ཚབས་ཆེ་བའི་ཉེན་ཁ་བརྒྱུད་མི་དགོས་པ་དང་། ཕྱོགས་གཞན་ཞིག་ནས་སྲིད་ཇུས་དེས་ད་བར་ཨ་རིའི་གཞུང་གི་མཐོ་རིམ་ལས་བྱེད་ཚོས་ནོར་འཁྲུལ་བཟོས་ཏེ་ཨ་ཧྥི་གྷན་ནི་སི་ཐན་ནང་དམག་འཁྲུག་བརྒྱབ་པ་མཚམས་འཇོག་བྱེད་ཀྱི་ཡོད་པ་རེད་ཅེས་སོགས་བཀོད་ཡོད་འདུག
ཡང་ཐཱ་ལི་བྷན་གྱིས་ཊི་རུམ་ཕི་ལ། ཨ་ཧྥི་གྷན་ནི་སི་ཐན་ནི་རྒྱལ་ཁབ་མང་པོ་ཞིག་གིས་ཁ་བྲལ་དུ་ཕྱིན་པའི་སྲིད་གཞུང་སྐྱོ་བོ་ཞིག་ཏུ་ངོས་འཛིན་བྱེད་བཞིན་ཡོད་ཀྱང་། དོན་དངོས་ཐོག་གཞུང་གི་སྲིད་དབང་འཛིན་མཁན་ཚོས་ལྐོག་ཟ་རུལ་སུངས་ཀྱི་ལས་རིགས་རྐྱང་སྒྲུབ་སྟེ་སོ་སོའི་ཁེ་ཕན་དང་སྲིད་སྟེགས་ཁོ་ན་བསམ་བཞིན་ཡོད་ཅེས་ཊི་རུམ་ཕིར་ཉེན་བརྡ་བཏང་ཡོད་འདུག
ཐཱ་ལི་བྷན་གྱིས་ད་དུང་འཕྲིན་ཡིག་དེའི་ནང་། ཨ་རིའི་ན་གཞོན་དམག་མི་ཚོ་ཨ་ཧྥི་གྷན་ནི་སི་ཐན་གྱི་རྐུན་ཇག་དང་ལྐོག་ཟ་རུལ་སུངས་སོགས་ལ་གོམ་ལོབས་སུ་གྱུར་བའི་དཔོན་ངན་ཚོའི་ཆེད་དུ་ཨ་ཧྥི་གྷན་ནི་སི་ཐན་གྱི་རི་དང་བྱེ་ཐང་སོགས་ནས་ཤི་དགོས་དོན་མེད་ཅེས་འཁོད་ཡོད་པ་དང་། ཨ་རིའི་ཕོ་བྲང་དཀར་པོའི་ལམ་སྟོན་པ་ཚོས་སྲིད་འཛིན་ཊི་རུམ་ཕིར། ཨ་ཧྥི་གྷན་ནི་སི་ཐན་ནི་བྱིས་པ་སྐྱེས་མ་ཐག་ནས་དགྲ་ཤ་ལེན་དགོས་པའི་སྐུལ་མ་བཏང་སྟེ་འཚར་ལོངས་འབྱུང་གི་ཡོད་པའི་ས་ཆ་ཞིག་ཡིན་སྟབས། ཨ་རིས་མ་འོངས་པར་ས་གནས་དེར་བདེ་འཇགས་ཐོག་དམག་རྐང་འཛུགས་བྱེད་ཐུབ་མིན་ཐད་བསམ་བློ་གཏོང་དགོས་པའི་བསམ་ཚུལ་བཏོན་ཡོད་པ་རེད། འོན་ཀྱང་། ཐཱ་ལི་བྷན་གྱིས་འཕྲིན་ཡིག་དེའི་ནང་སྲིད་འཛིན་ཊི་རུམ་ཕིར། ཨ་ཧྥི་གྷན་ནི་སི་ཐན་མི་མང་གིས་མ་འོངས་པར་ཨ་རིའི་མི་མང་ལ་དགྲ་ལྟ་བུའི་ལངས་ཕྱོགས་མི་འཛིན་པའི་ཁས་ལེན་བྱས་ཡོད་ཀྱང་། ཨ་ཧྥི་གྷན་ནི་སི་ཐན་མི་མང་སོ་སོའི་ཁང་ཁྱིམ་གཏོར་བཤིག་གཏོང་མཁན་ཕམ་ཉེས་གཏོང་བར་ཐབས་མཁས་ཡིན་ཞེས་ཉེན་བརྡ་ཡང་བཏང་ཡོད།
ཐཱ་ལི་བྷན་ཚོགས་པས་ཉེ་བའི་ཟླ་འགའི་ནང་ཨ་ཧྥི་གྷན་ནི་སི་ཐན་གྱི་རྒྱལ་ས་གཙོས་ས་ཁུལ་མང་དག་ཅིག་ལ་དྲག་སྤྱོད་སྤེལ་ཏེ་གྲོང་ཁྱེར་ཧེ་རཱ་ཊིའི་(Herat)ཉེ་འགྲམ་དམག་སྒར་ཞིག་ནས་དམག་མི་ ༡༤༠ བསད་ཡོད་པ་དང་། ད་ལྟ་ཐཱ་ལི་བྷན་འཇིགས་སྐུལ་ཚོགས་པས་ཨ་ཧྥི་གྷན་ནི་སི་ཐན་གྱི་ས་ཆའི་བརྒྱ་ཆ་ ༡༠ ལ་བདག་བཟུང་བྱས་ཡོད་པ་མ་ཟད། ཨལ་ཁཱ་རྡ་དང་ཨ་ཨེ་སི་འཇིགས་སྐུལ་ཚོགས་པ་གཉིས་ཀྱིས་ཨ་ཧྥི་གྷན་ནི་སི་ཐན་གཞུང་དང་འཐབ་འཁྲུག་བརྒྱབ་སྟེ་མུ་མཐུད་ས་ཆ་བདག་འཛིན་བྱེད་བཞིན་ཡོད་པ་རེད།
གསར་འགོད་པ། སྐལ་བཟང་སྦྱིན་པ།


text:
འདི་ནི་འོས་སྦྱོར་ངོ་སྤྲོད་ནང་ཞུགས་མཁན་སི་ཁྲོན་གྱི་ཞིང་ཆེན་ནང་ཁུལ་གྱི་ཡུལ་སྐོར་ལས་དོན་ཁང་དང་། སྨྱན་སྦྱོར་འཐུས་མི། ཁྲེང་ཏུའི་གྲོང་མི་བཅས་ཀྱིས་ས་མཐོའི་ཟས་མཆོག་གི་བྲོ་བ་མྱོང་བའི་གནས་ཚུལ་ཡིན་པ།
ཟླ་8ཚེས་11ཉིན་བོད་ཀྱི་ལྗོངས་ཕྱི་རུ་དུས་ཆེན་དང་རྟེན་འབྲེལ་གྱི་འོས་སྦྱོར་ངོ་སྤྲོད་ཐོག་མ་ཡིན་པའི་གཞིས་རྩེ་གྲོང་ཁྱེར་གྱི་ཇོ་མོ་གླང་མའི་རིག་གནས་ཡུལ་སྐོར་སྤྲོ་འཆམ་དུས་ཆེན་སྐབས་བཅུ་གསུམ་པས་ཁྲེང་ཏུར་འོས་སྦྱོར་ངོ་སྤྲོད་བྱས་པ་རེད།
ཤེས་རྟོགས་བྱུང་བར་གཞིགས་ན། གཞིས་རྩེ་གྲོང་ཁྱེར་གྱི་རིག་གནས་ཡུལ་སྐོར་སྤྲོ་འཆམ་ཐོན་ལས་འཕེལ་རྒྱས་ཀྱི་གོམ་སྟབས་སྔར་བས་མགྱོགས་སུ་དང་། གཞིས་རྩེའི་འཛམ་གླིང་ཡུལ་སྐོར་དམིགས་ས་འཛུགས་སྐྲུན་ལ་སྐུལ་འདེད། བོད་རང་སྐྱོང་ལྗོངས་དབུ་བརྙེས་ནས་ལོ་50འཁོར་བ་དང་གཞིས་རྩེའི“4·25”གནོད་འཚེའི་རྗེས་ཀྱི་སླར་གསོ་བསྐྱར་སྐྲུན་དང་ཟུང་འབྲེལ་བཅས་བྱ་ཆེད། གཞིས་རྩེ་གྲོང་ཁྱེར་གྱིས་ཟླ་9པའི་ཟླ་འགོར་ཇོ་མོ་གླང་མའི་རིག་གནས་ཡུལ་སྐོར་སྤྲོ་འཆམ་དུས་ཆེན་སྐབས་བཅུ་གསུམ་པ་གཉེར་རྒྱུའི་གཏན་འབེབས་བྱས་ཤིང་། ད་ཐེངས་གཉེར་བའི་ཇོ་མོ་གླང་མའི་རིག་གནས་ཡུལ་སྐོར་སྤྲོ་འཆམ་དུས་ཆེན་སྐབས་བཅུ་གསུམ་པས“བཀྲ་ཤིས་པའི་གཞིས་རྩེར་ཟོལ་མེད་བརྩེ་སེམས་ནམ་ཡང་འཆང”ཞེས་པ་བརྗོད་བྱ་གཙོ་བོར་བྱེད་པ་དང་། “གཞིས་རྩེ་དྲིལ་བསྒྲགས་དང་། གཞིས་རྩེ་ངོམས་པ། གཞིས་རྩེ་གཏོད་པ། གཞིས་རྩེ་འཕེལ་རྒྱས”བཅས་ཀྱིས་འགོ་འཛུགས་ས་དང་། དུས་ཆེན་གྱི་རྟེན་འབྲེལ་བྱེད་སྒོའི་སྟེགས་བུར་བྱས་ནས་གཙང་གི་རིག་གནས་ཡུལ་སྐོར་སྤྲོ་འཆམ་གྱི་ལྟེ་བའི་རིན་ཐང་སྔོག་འདོན་གཏིང་ཟབ་དང་གཞིས་རྩེའི་འཕེལ་རྒྱས་བརྟན་ལྷིང་གི་གྲུབ་འབྲས་དང་ལོ་རྒྱུས་རིག་གནས་ཀྱི་ཡིད་དབང་འགུག་ཤུགས་ཕྱོགས་ཡོངས་ནས་མངོན་པར་བྱས་ཐོག་དུས་ཆེན་དང་རྟེན་འབྲེལ་ལ་བརྟེན་ནས་ཡུལ་སྐོར་སྤྲོ་འཆམ་ལ་སྐུལ་འདེད་དང་། རིག་གནས་ལ་བརྟེན་ནས་འཕེལ་རྒྱས་བརྟན་ལྷིང་ལ་སྐུལ་འདེད་གཏོང་བའི་རྣམ་པ་བཟང་པོ་ཞིག་ཆགས་པ་བྱ་རྒྱུ་རེད།
སྐབས་འདིའི་ཇོ་མོ་གླང་མའི་རིག་གནས་ཡུལ་སྐོར་སྤྲོ་འཆམ་དུས་ཆེན་ལ་རྣམ་གྲངས་གཙོ་བོ་9དང་ཕལ་པ་11ཇུས་འགོད་བྱས་ཤིང་། རྣམ་གྲངས་གཙོ་བོ་9ཡི་ནང་གཟབ་ཅིང་རྒྱས་པའི་འགོ་ཚུགས་མཛད་སྒོ་དང“བཀྲ་ཤིས་པའི་གཞིས་རྩེར་ཟོལ་མེད་བརྩེ་སེམས་ནམ་ཡང་འཆང”ཞེས་པས་བརྗོད་དོན་གཙོ་བོ་བྱས་པའི་རིག་རྩལ་འཁྲབ་སྟོན་དང་། རྫོང་དང་ཆུས་ཁག་གི་དམངས་ཁྲོད་སྒྱུ་རྩལ་ཚོགས་པའི་རིག་རྩལ་འཁྲབ་སྟོན(འགྲན་བསྡུར)རང་སྐྱོང་ལྗོངས“གཅིག་སེམས་གཅིག་སྦྲེལ”སྒྱུ་རྩལ་ཚོགས་པའི་འཚམས་འདྲིའི་འཁྲབ་སྟོན། “ཇོ་མོ་གླང་མའི་མཛེས་སྡུག་ལྡན་པའི་གྲོང་གསེབ་བུ་མོའི་བུམ་པའི”ཡུལ་སྐོར་གཟུགས་བརྙན་ཕོ་ཉ་དཔྱད་འདེམས་འགྲན་བསྡུར་སྐབས་གསུམ་པ། “རང་བྱུང་ཁམས་ཀྱི་སྐད་སྒྲའི་གཏམ་རྒྱུད་ངོ་མཚར་ཅན་དང་ཇོ་མོ་གླང་མའི་སྐད་སྒྲ”ཞེས་པའི་གཞིས་རྩེའི་ཡུལ་སྐོར་སྤྲོ་འཚམ་དྲིལ་བསྒྲགས་གླུ་གཞས་འདུ་ཚོགས། གྲུབ་འབྲས་རིམ་སྤེལ་འགྲེམས་སྟོན། གཞིས་རྩེའི་རིག་གནས་འཕེལ་རྒྱས་གླེང་སྟེགས་སྐབས་གཉིས་པ་དང་ཇོ་མོ་གླང་མའི་རིག་གནས་ཡུལ་སྐོར་སྤྲོ་འཆམ་དུས་ཆེན་མཇུག་འགྲིལ་མཛད་སྒོ་བཅས་ཚུད་ཡོད།
རྣམ་གྲངས་ཕལ་པ་11ནང“བརྩེ་དུང་རི་ལྟར་བརྟན་ཞིང་མཚོ་ལྟར་ཟབ་པའི་དམ་བཅའ་འཇོག་པའི་ཇོ་མོ་གླང་མའི་གཉེན་སྒྲིག་མཛད་སྒོའི”བྱེད་སྒོ་ཐོག་མ་དང་། ཇོ་མོ་གླང་མའི་རྡོ་ཁྱད་མཚར་འགྲེམས་སྟོན་སྐབས་གསུམ་པ། རྫོང་དང་ཆུས་ཁག་གི་དམངས་ཁྲོད་སྒྱུ་རྩལ་ཚོགས་པའི་རིག་རྩལ་འཁྲབ་སྟོན། ལྷ་མོ་འཁྲབ་སྟོན། མང་ཚོགས་རང་བཞིན་གྱི་ཐང་ཆེན་ཞབས་བྲོ་ཆེ་གྲས། རྫོང་དང་ཆུས་14ཡི་ཕུལ་བྱུང་ལེ་ཚན་སྡེབ་སྒྲིག“ཡོམ་འགོག་གེགས་སེལ”བཀོད་སྒྲིག་བྱ་ཡུལ་དུ་འཚམས་འདྲིའི་འཁྲབ་སྟོན། གཞིས་རྩེའི་ཡུལ་སྐོར་སྤྲོ་འཆམ་ཕྱོགས་བསྡུས་ཞབས་ཞུའི་ལྟེ་གནས་གཉེར་སྐྱོང་འགོ་ཚུགས་མཛད་སྒོ། གཞིས་རྩེའི་གཙང་པའི་ཡུལ་སྐོར་སྤྲོ་འཆམ་གསར་སྤེལ་ཚད་ཡོད་འགན་འཁྲི་ཀུང་སིའི་སྒོ་བྱང་འགེལ་བའི་མཛད་སྒོ། རྒྱལ་ཡོངས་ཀྱི“ཇོ་མོ་གླང་མའི་ཡུལ་སྐོར་སྤྲོ་འཆམ”པར་ལེན་འགྲན་བསྡུར་ཆེ་མོ་སྐབས་བཞི་པ། གཙང་གི་དམངས་སྲོལ་ཡུལ་སྐོར་སྤྲོ་འཆམ་ཉམས་ལེན་ཁང་གི་སྒོ་འབྱེད་བྱེད་སྒོ། སྐད་གྲགས་ཆེ་བའི་ཡུལ་སྐོར་ལས་དོན་ཁང་གི་སྨྱན་སྦྱོར་སྒྱུ་རྩལ་མཁས་པ་གཞིས་རྩེར་ཡུལ་སྐོར་དུ་སྐྱོད་པའི་ཉིན་མོའི་བྱེད་སྒོ་བཅས་ཚུད་ཡོད།
ད་ཐེངས་ཀྱི་འོས་སྦྱོར་ངོ་སྤྲོད་ཚོགས་འདུའི་ཐོག་གཞིས་རྩེའི་ཡུལ་སྐོར་སྤྲོ་འཆམ་འོས་སྦྱོར་དང་། གཞིས་རྩེའི་དམངས་སྲོལ་གླུ་གར་འཁྲབ་སྟོན། ས་གནས་ས་ཐོག་ཏུ་གཞིས་རྩེའི་སྲོལ་རྒྱུན་ཟས་མཆོག་གི་བྲོ་བ་མྱོང་བ། གཞིས་རྩེའི་ལག་ཤེས་བཟོ་རྩལ་ཐོན་རྫས་མངགས་ཉོ་བྱེད་པ་སོགས་སྣ་མང་ཕུན་སུམ་ཚོགས་པའི་བྱེད་སྒོ་སྤེལ་རྒྱུ་རེད། སི་ཁྲོན་གྱི་ཞིང་ཆེན་ནང་ཁུལ་གྱི་ཡུལ་སྐོར་ལས་དོན་ཁང་དང་ཡུལ་སྐོར་ལས་དོན་མཐུན་ཚོགས་19དང་སྨྱན་སྦྱོར་ཆེན་པོ་25ཡི་འཐུས་མི་འོས་སྦྱོར་ངོ་སྤྲོད་ཚོགས་འདུར་ཞུགས་པ་རེད།